由於教學成效存疑，香港教育局網頁亦都曾經承認「目前仍未有確實證據，證明以普通話學習中國語文的學生的一般中文能力會有所改善。其中兩項研究發現，以普通話學習的學生的中文能力，與以廣東話學習的學生並無分別，甚或表現更差。


自從1997年香港主權移交之後，香港政府就以培育市民兩文三語能力作爲最主要嘅語文教育政策，中文包括粵語同普通話，都係學校課程嘅學習領域，而且中文課程教育改革一直成爲教育局嘅重點。早喺1999年，香港課程發展議會喺《香港學校課程嘅整體檢視報告》提出，要「在整體的中國語文課程中加入普通話的學習元素，並以『用普通話教中文』爲遠程目標。


」。但係喺當時環境度，要實行普教中有困難，所以並唔普及。2003年，語文教育及研究常務委員會發表《語文教育檢討總結報告》，贊成香港課程發展議會嘅長遠展望，但同時強調應該進一步了解學校成功轉用教學語言嘅所需條件，防止造成負面後果之後，先至就全港學校採用普通話作爲中文科嘅教學語言製訂明確嘅政策同推行時間表。


香港主權移交後其中一項重要嘅語文教育政策改變係由以往嘅英語教學，轉變爲母語教學，即係用粵語嚟教授中國語文科同埋各個主要科目，只係保留番百幾間中學實行英語教學，稱爲英文中學。不過，有啲教育界人士同學者認爲普通話教授中文科有優點，大多數支持「普教中」嘅人都認爲「普教中」一大優點係可以做到言文一致，即係口語就係普通話，書面語就係現代白話文，「普教中」可以令「聽、講、讀、寫」統一起嚟，減少俚語入文，減少受「粵語方言」、詞彙同語法影響，等學生掌握好「現代漢語」，行文更加流暢，提升學生書面語表達能力同普通話能力。


而且現今中港交流日趨頻繁，同內地交往一定要講普通話，喺呢啲情況下，普教中支持者認爲普教中好重要。其次，支持者亦都認爲普教中可以建立國民身份認同，主張學習中國大陸嘅「規範語言」甚至做埋學習媒介語語，都係必然嘅事，可以加強國民身份認同，建立國家意識噉話喎。


相反，粵教中支持者就認爲粵語對學習中文嘅好處有唔少，例如教授古代經典同文言文會比較押韻或者保留多啲古代漢語嘅特色，學生容易吸收。而香港一直用粵語嚟到做社會主導語言，喺缺乏社會實踐嘅情況，突然全面推行普教中，並唔可行，喺未有完善配套之下推行計劃，亦會帶嚟隱憂同局限，例如實行普教中時係咪有足夠具備普通話資格、通過語文基準試嘅教師，仲有欠缺配合普教中嘅教師培訓課程、欠缺適當嘅普教中教材等等問題。


而且，尤其係十歲以下嘅學童，以日常生活學習為主，如果喺小學階段就施行「普教中」，唔識普通話嘅家長會無從入手，減少家庭教育，仲可能降低小朋友嘅閱讀理解能力。香港大學中文教育研究中心總監謝錫金進一步指出，目前香港中文教科書都用標準中文書寫，亦可以用廣東話朗讀。


無論係對於中學定係小學學生，都冇研究數據證明以普通話學習中文可以改善寫作。如果要學生學好普通話，只要好好用課堂時間嘅10分鐘去讀，然後畀學生光碟返屋企聽，噉學生嘅粵語同普通話都可以好好，唔使作為教學語言。


根據港語學普教中學校資料庫Wayback Machine嘅版面存檔備份，全港有超過71%小學設普教中班別，當中有25%嘅學校已全面推行普教中。中學方面，約有25%中學設普教中班別。港語學指小六級全面推行普教中者從2014/15學年嘅161間下跌至2016/17年嘅148間。


文中指廣東話「非法定語言」，又指中國法定語言係普通話，引起好多港人不滿甚至憤怒，關注普通話教學嘅組織「港語學」就呢件事，以「粵語中文」去信時任教育局局長吳克儉，指出「喺語言學上大家視粵語爲語言，廣東話係粵語嘅標準語，定性爲『方言』有矮化粵語之嫌」，促請教育局澄清點解廣東話唔係法定語言。


2016年1月9號，前財政司司長梁錦松出席一個教育主題講座時，表示支持逐步實施普教中，仲發表一啲爭議性嘅言論。佢聲稱「學習普通話嘅人，會有更好嘅寫作表現」。但係文學作家、香港浸會大學語文中心前副教授胡燕青駁斥佢，指廣東話可以幫助寫作，佢嘅學生入面，中文文章寫得最好嘅都係講廣東話嘅學生，「廣東人寫極好的文章者，大有人在」。


鮮魚行學校退休校長話普教中同粵教中嘅差別唔大，但考慮香港係粵語城市，推行普通話教學對學生日常溝通幫助唔大，認爲應該取消呢項措施。香港大學中文教育研究中心名譽總監同樣認爲香港語境以粵語爲主，普教中令學生難喺日常生活應用中文，亦有研究指普通話教育未見成功例子，現時研究指普教中對改善語文能力嘅成效唔大，亦無明顯優勢，喺聽、說、寫方面成效更隨年級增加而遞减。


另外，國際教育成績評估協會「全球學生閱讀能力進展研究」顯示，「普教中」學生閱讀平均分，低過「粵教中」學生。雖然係噉，香港政府已經投入大量資源推動普教中計劃。有聲音批評港府嘥咗成幾億、推行超過10年，都仲未可以爲普教中成效得出結論。


張鑑泉喺1980年第一次獲委任做立法局議員，1985年自工業界功能組別當選立法局議員，1988年同1991年再連任。當時香港前途問題重未明朗化，佢建議過香港申請喺1997年搞世界博覽會，以穩定人心同埋向外國展示香港重係安定繁榮。


2017年1月，總理朱斯坦·杜呂多重組內閣，麥家廉調任駐中華人民共和國大使，同年3月去到北京履新。自2019年1月22號以來，麥家廉喺萬錦同溫哥華公開評論孟晚舟事件，支持孟晚舟獲釋，而同加拿大政府睇法唔同。


中國模式國情專題教學手冊係由香港教育局資助，香港浸會大學當代中國研究所編製，國民教育服務中心出版嘅一本國民教育參考書，部分內容節錄自中華人民共和國學者嘅研究同埋論文。香港教育局局長吳克儉承認本書內容有偏頗，指只係參考書，唔會用。


第一津呢個名應該可以嗌第一甫呢個名，但係第一甫係去到越秀山底嘅蘭湖水道附近，佢重係明朝嗰陣時，廣州城西邊嘅護城河附近嘅第一個埗頭。所以以前啲人就話咗係「通津」呢個名，所以呢尐唔係嗌「第一甫」，而係嗌咗「第一津」呢個名。


下地敏彥曾經講過支持日本政府響宮古島部署陸上自衛隊，應對中國頻繁嘅海洋活動。外界相信佢贏出，將會有助推進計劃。目前，沖繩縣十一個市長入面，只有那霸同名護兩個市長同翁長雄志響同一陣線，反對搬遷計劃。翁長雄志原本打算趁著今次宮古島市長選舉擴大勢力，但係陣營響推舉候選人過程入面，出現分歧，導致分裂。


高爾係英倫一退咗役嘅足球員，司職前鋒，係英格蘭超級足球聯賽史上入波第二最多嘅球員，一共攻入187球，僅次於攻入260球嘅舒利亞。高爾由1995年到2001年一共代表英格蘭足球代表隊出賽15次，攻入1球。


西行，俗名佐藤義清，日本僧人，以寫和歌出名。原本做武士，生於平安時代末，元永元年，死於鎌倉時代初， 文治六年二月十六。別名好多，有憲清、則清、範清。西行為號，僧名圓位。後亦有大本房、大寶房、大法房之稱。


金長生，字希元、號沙溪、諡號文元。係韓國李氏朝鮮後期嘅文臣、政治人及哲學者、儒學者、性理學思想家、東方機湖學派的禮學大家同海東十八賢之一人。西人黨嘅非功臣系山林派領導人嘅一人及機湖學派嗰師祖嗰一人、他嘅次子同門人金集嗰父親同李珥·宋翼弼·成渾嘅門人及系承者。


骨灰鑽石，又叫紀念鑽石或者骨灰晶石，係用人嘅骨灰整嘅鑽石。骨灰入面有好多碳元素，經過高壓同高溫程序，就可以變做鑽石，因為入面有其他元素，所以會有唔同色水。骨灰鑽石嘅顏色取決於骨灰質素、火化棺木或者陪葬物料嘅影響。


俾斯麥號係一艘喺第二次世界大戰中聞名於世嘅德國戰列艦，以德意志帝國第一任丞相奧托·馮·俾斯麥命名。俾斯麥號係俾斯麥級戰列艦嘅一號艦，喺1936年動工，1940年8月服役。滿載嘅時候排水量達到49972噸，係嗰陣時德國最大戰艦，佢嘅排名直到1941年先俾排水量超過71829噸嘅日本大和號戰列艦超越。


1941年5月19號朝早，俾斯麥號同愛根親王號重巡洋艦秘密離開波蘭格丁尼亞港口，準備突破英國皇家海軍嘅海上封鎖，進而殺入大西洋截擊補給英國本土嘅大西洋船隊。但係兩部戰艦喺途徑挪威伯根嘅時候被瑞典艦隊同英國偵察機發現徂，英國隨即調集胡德號同威爾斯親王號兩部頂級戰艦出擊攔截。


雖然俾斯麥號重創英國艦隊，但係自己都被英軍擊中徂燃料艙。於是艦長決定將俾斯麥號先開去法國搶修，但係途中被英軍其他船隻同水上飛機追蹤到。5月26號，英軍皇家方舟號航空母艦嘅劍魚式魚雷轟炸機用魚雷擊中徂俾斯麥號嘅舵。


莫康時喺廣州通志小學讀書，著名電影人李應源係佢小學同學，亦都係佢後來嘅長期編導合作拍檔。佢後來喺上海滬江大學法律系畢業，早年加入上海大長城影片公司寫劇本。1935年來香港幫鳳凰影業公司做導演，之後喺南京做過劇院經理，又幫荷里活影片公司做過翻譯，重加入過國民政府中宣部。


嚮1960年代，莫康時同黃岱、珠璣、龍圖、胡鵬、馮志剛、李鐵、吳回、黃鶴聲、盧雨岐九個香港電影導演結義，合資成立十兄弟電影企業公司，重聯手導演創業作《錦繡天堂》，成為一時熱話。莫康時以喜劇見稱，拍過一百六十幾部粵語片同國語片，最後一部導演嘅戲係《多情高竇貓》。


舊中區警署，曾經係香港警察總部同中區警區警署，嚮香港島中環荷李活道。佢嘅功能而家已分別由金鐘軍器廠街警政大樓同埋上環海傍分區警署負責。舊中區警署而家原址列為香港法定古蹟，同域多利監獄組成中區警署建築群，而家活化咗做藝術展覽場地，叫「大館」。


呢間教堂喺1890年起好，初期專門畀喺廣州住嘅鬼佬過宗教生活，直到中華人民共和國成立無耐，由於政府實行咗宗教信仰自由政策，喺廣州住嘅天主教徒都可以喺呢度過宗教生活。雖然文革因破四舊浪潮而停咗，但直到中共十一屆三中全會期間，由於政府重新關注返宗教信仰自由政策同保護歷史建築等問題而維修呢間教堂，到1982年12月重新開放。


1996年11月同一大堆沙面建築一齊列入咗全國重點文物。2009年，由於建築出現屋頂漏水、堂入面同出面啲墻嘅石屎甩咗同彩色玻璃窗有殘缺嘅問題，2010年初，廣州市人民政府同廣州市教會出錢維修咗呢間教堂，直到2010年9月搞掂，當時正值2010年亞洲運動會開幕之前。


BoBo係一隻喺澳門二龍喉公園生活咗三十幾年嘅亞洲黑熊，1985年本來喺食肆要俾人食落肚，好彩最後俾人救番出嚟，之後送咗去二龍喉公園。佢喺2018年健康狀況轉差，最後喺2018年11月20號朝早11點過身。


BoBo嘅離開令好多澳門人唔捨得，因為佢陪咗澳門三十幾年，睇住澳門嘅繁榮興衰，但係澳門民政總署喺Bobo過身後諗住將BoBo造成標本，令唔少市民反對。12月1號晏晝，澳門嘅7個動保團體蒞到公園，收集簽名，反對將BoBo整成標本。


《廉政狙擊》，原名《廉政狙擊·黑幕》，係由香港邵氏兄弟國際影業有限公司拍攝製作、用香港廉政公署做題材嘅時裝電視劇，由黃宗澤、吳卓羲、王浩信、譚俊彥、胡定欣、蔡思貝、林夏薇同黃智雯領銜主演，由陳展鵬、黃智賢、郭政鴻、方力申、高鈞賢、黃子恆同蔡潔聯合演出，導演黃國強同曾敏珊，編審關皓月，監製樂易玲同黃國強。


姚運茵，係香港主持人，亦有參予唔同嘅電視節目、電視劇同電影拍攝，2011年參選過 Now TV CEO選拔賽，2014年參加香港電台學徒計劃，之後策劃、監製同主持《原創音樂基地》、《戲劇縱橫》。佢喺香港理工大學哲學碩士畢業。


陳萃如1986年1月加入政府任職統計師，1997年6月晉升為高級統計師，2014年11月晉升為政府統計處助理處長，2016年11月出任政府統計處副處長。2019年7月16號，香港政府宣佈陳萃如將接任開始退休前休假嘅鄧偉江，由26號起出任政府統計處處長。


松花江係歐亞大陸嘅一條河，發源自長白山天池，係黑龍江最大嘅支流。佢流經中國東北吉林同黑龍江呢兩個省，貫通咗肥沃嘅東北平原北部。條江長1927 km。流域面積144萬3100平方公里，涉及嘅地盤有遼寧、黑龍江、吉林、內蒙。


松花江係黑龍江最大嘅支流，長白山系嘅最高峯、長白山嘅山頂火口有個火山臼，呢個就係佢嘅發源地，貫穿過原始林地帶後，喺吉林省地盤個方向係自東南流去西北。喺吉林省長春北面，佢同伊通河合流，然後匯入嘅係飲馬河，入到松嫩平原，之後，流到松原同白城時，松花江滙入咗嫩江，嫩江係自北向南流嘅，自呢度開始條河轉向東。


自滿洲國時期開始到1988年，同嫩江合流之前嘅松花江段叫做第二松花江。呢個區間長795公里，流域面積7萬8000平方公里。佢細過嫩江，嫩江長1370公里，流域面積29萬平方公里。因爲呢個原因，嫩江同第二松花江之間，邊個先係松花江嘅源流，有過爭論，但而家定咗長白山來嘅水流做源流位置。


同嫩江合流後，佢就到咗吉林省同黑龍江省嘅邊境，呢度係東北平原，從呢度流入到黑龍江省，流過哈爾濱市區嘅北面，接住係，同呼蘭河合流嘅埞方開始，條河轉向東北。之後匯入牡丹江等大支流，入到三江平原嘅濕地地帶，松花江最後喺黑龍江省嘅同江合流入黑龍江，呢度附近係俄國國界。


1864年，駐喺極東嘅俄國軍人彼得·吉拉璞虔探險呢度，對呢個流域搞地理科學嘅調查。滿洲話稱呼松花江做「鬆牙哩烏喇」，意思即係「天河」，入到呢笪地嘅俄人亦跟住稱呼條江叫「宋加哩」。第二次世界大戰前嘅日本，特別係滿洲國時代嘅日本人之間，亦嗌呢條河做「宋牙哩」。


松花江嘅下游係三江平原，佢畀黑龍江、烏蘇里江圍住，係中國最東端嘅地方，呢度接住俄國國境，曾經稱呼做「北大荒」，話佢係一大片荒野，但佢係10萬8900平方公里大嘅大濕地，係丹頂鶴、白枕鶴、東方白鸛等稀少鳥類、以及啲候鳥嘅繁殖地。


喺滿洲國時代，呢度有開拓團進行開墾，二戰後，中國政府設咗集體農場同軍隊，搞農地開發，到咗文化大革命時，多數嘅都市青年，仲有所謂嘅反革命分子嘅人都下放到呢笪最偏遠嘅地，要佢哋從事開拓。就係噉，而家呢度稱呼做「北大倉」，係中國第一嘅穀倉地帶。


另一方面，過度嘅農耕導致三江平原嘅一部分開始荒漠化，因爲濕地急劇減少，危及鳥類嘅存續，所以省政府爲咗保護殘存濕地，將荒漠化咗嘅農地復原，2001年以後禁止開墾三江平原。但係，今後嘅生態系統保護留低咗各種各樣嘅課題。


因爲松花江喺北部位置，喺5個月嘅冬季期間條江會結冰。呢個係佢嘅缺點，但比起黑龍江，佢嘅結冰期短啲，所以水路嘅航行價值相比起黑龍江幹流要更高。哈爾濱係輪船航行嘅中心，啲中型船隻可以喺哈爾濱往下到河口嘅河段度行，江水豐富時期，啲細船有可能運航到吉林市附近，亦可以逆嫩江而上，利用水運去到齊齊哈爾。


從以前開始，就有污染咗嘅水嘅流入問題。2005年11月，吉林市嘅石油化工廠爆炸，受佢影響，條江畀苯污染，令到下游嘅哈爾濱城給水中斷，仲影響到俄國，因爲啲污染物合流入黑龍江，直流到鄂荷次克海。呢次事故對飲用水同埋漁業帶來惡劣影響。


醉觀公園，第個名係醉觀園，佢係中國廣東省廣州市嘅其中一間公園，而呢間公園喺荔灣區芳村嘅芳村大道中同埋茶漖北路嘅交界西南邊附近。公園入面摆嘅花局，樣樣都有，而且規模都相當之大。雖然日軍霸咗廣州之後就整冧咗成個園林。


到咗20世紀60年代初，廣州市政府就計畫響醉觀花園嘅基礎度起花地公園嘅，不過就冇起到。一直到1983年10月先至決定重新起過間公園，重改名嗌「醉觀公園」，而公園喺1984年春節起好。到咗1994年10月，廣州市同芳村區政府一齊丼咗差唔多成10,000,000蚊嚟向公園搞改造。


而家嘅公園總面積有36000平方米，其中入面有2個細嘅人工湖仔，挾埋有3500平方米，而綠地面積有差唔多25000平方米，而園林建築面積有1030平方米。成間公園有茗木園、花卉園、盆景園同埋兒童活動遊樂區。


呢間醫院重係中華人民共和國嘅其中一間第一批醫保定點單位嘅醫院。佢主要服務畀亞洲地區嘅病人，尤其係中國、越南、菲律賓、馬來西亞嘅比較多。間醫院喺馬來西亞、柬埔寨、越南、泰國、菲律賓同印尼等10間分部響度。


中國人民解放軍駐澳門部隊，係中華人民共和國中央人民政府派駐澳門特別行政區負責防務嘅國家武裝力量，主要由中國人民解放軍嘅陸軍組成，又編配咗少量海軍同空軍，隸屬中央軍事委員會。部隊響1993年初開始組建，1996年1月28號組建完，1999年12月20號中午進駐澳門，係中國人民解放軍第二支派駐特別行政區嘅部隊。


根據《中華人民共和國澳門特別行政區駐軍法》第二章嘅規定，中國人民解放軍駐澳門部隊嘅職責係防備同抵抗侵略，保衞澳門安全、擔負防衞勤務、管理軍事設施同承辦有關嘅涉外軍事。如果全國人大常委會決定宣佈戰爭狀態或者澳門政府進入緊急狀態嘅話，澳門政府可以向中央人民政府請求駐澳部隊幫手維持社會治安或者救災。


白燕，原名陳玉屏，廣東惠州人，係香港1950年代到1960年代嘅粵語片女演員，人稱扁姐，有「華南影后」嘅美譽。白燕擅長做慘情嘅女人，同埋賢妻良母，形象鮮明，端莊嫻淑，故事寫實。幕前對手有著名嘅小生有吳楚帆、張瑛、張活游等。


拉濱鐵路，又嗌拉濱綫，係從中國吉林蛟河拉法到黑龍江哈爾濱嘅國有鐵路，以五常站爲界，以南屬瀋陽鐵路局，包埋五常站在內嘅以北部份屬哈爾濱鐵路局，全長271.7公里。個名度，拉指拉法，濱指哈爾濱。不過呢條鐵路喺哈爾濱嘅起終點唔係哈爾濱站，而係濱江站。


呢條鐵路從長圖綫嘅拉法站向西北分出，穿過拉林河同第二松花江嘅分水嶺，喺舒蘭附近過溪浪河，然之後向東北行，入到黑龍江，再檻過拉林河，轉向爲西北，行過五常，過咗條牤牛河，經過拉林、牛家到哈爾濱。呢條鐵路係吉林到黑龍江嘅交通要道之一。


2019年，佢受到反送中運動啟發，同幾位志同道合嘅後生仔合組地區組織觀塘願景，自己做召集人，揀未有民主派人士參選嘅「白區」落腳參與地區工作。佢自己揀咗月華選區，喺區議會選舉挑戰2007年當選後冧莊12年嘅親中派區議員徐海山黨員、新世紀論壇成員）。


2021年4月30號，佢响香港法院承認喺2020年6月4號晚參加維園六四燭光晚會，畀香港警察起訴明知而參與一個未經批准集結罪，因此被還押。5月6號畀香港法官陳廣池判佢坐花廳4個月，但佢就刑期提出上訴，响7月20號刑滿出冊。


節目第一輯安排三對母子或母女互換成新嘅親子組合，之後各自同新拍檔去日本、台灣或泰國遊學，最後返香港進行廚藝比賽爭冠軍。第二輯就安排四個家庭配對成三個組合，去日本北海道、南韓釜山同泰國曼谷遊學，最後返香港進行廚藝比賽爭冠軍。


米底亞人講米底文，佢哋住喺伊朗西部同伊朗北部之間一個嗌米底嘅地區。公元前11世紀左右，佢哋佔領咗伊朗西北部山區同美索不達米亞東北部同東部叫哈馬丹嘅地區。聽講佢哋喺西元前8世紀就喺伊朗崛起咗。喺公元前7世紀，伊朗西部同某啲領土都畀米底王國統治過。


大慶喺中國黑龍江省，家下係地級市，叫大慶市。2018年大慶總人口320萬人，市區常住人口191.36萬人，主要民族係漢族，少數民族有40個比如滿族、蒙古族、朝鮮族、回族、達斡爾族，其中蒙古族係最大嘅少數民族，黑龍江省約51%嘅蒙古族人口集中喺大慶。


清初係蒙古杜爾伯特旗嘅遊獵地，一直有定居嘅村。1897年沙俄起中東鐵路時，呢度設薩爾圖站。1904年放荒招墾，村、屯就多起身。1906年正月喺靠近中東鐵路安達站嘅任民鎮設安達撫民府，又叫安達廳。「安達」取名自安達站，轉音自當地地名「諳達店」，「諳達」係蒙古話諧音，意思係「老友」，亦有講法話車站起噉嘅名係祝願旅客安康順達。


1913年2月安達廳改為安達縣。滿洲國時薩爾圖改叫興仁鎮。1946年恢復薩爾圖個名。1947年中共政權喺薩爾圖一帶起咗幾個牧場，1955年合併為紅色草原牧場，當年松遼石油勘探局喺安達縣大同一帶探石油。


1959年9月26日，經探測發掘，高臺子附近嘅松基三井噴出石油，因為當時重有4日就係中華人民共和國成立十週年嘅國慶，發現咗呢個中國第一處油田，覺得好值得慶賀紀念，就將呢個油田定名做大慶油田，後來呢個油田嘅產業新興出座石油城。


1964年6月23號，因爲石油開發，撤銷安達市，改設安達特區，不過爲咗保密，對外重嗌安達市。當時就已經諗住將安達縣同安達市分開管理。1965年3月27號，安達市縣分離，油區從縣度劃出。當年12月28號，安達市改爲省直轄。


下地勇、而家藝名下地イサム，係沖繩縣宮古島市出身嘅唱作人。佢比較出名喺用宮古話來唱啲怨曲、雷鬼樂同埋啲民謠等等好多種流派嘅音樂。2002年8月發行嘅單曲《我哋出生個島》喺三個月之內賣出唨7000份。同年12月嘅專輯「天〜tin〜」銷售數都超過一萬份。


周梓樂命案係指2019年香港科技大學計算機科學及工程學系學生周梓樂疑似遭到香港警察謀殺嘅命案，2019年11月4號凌晨反送中運動示威期間，有人喺新界將軍澳廣明苑隔籬嘅尚德停車場2樓發現重傷昏迷嘅周梓樂，周梓樂被送往伊利沙伯醫院搶救，延至8號朝早8點不治，終年22歲。


學校喺1986年開辦，初期係一間好普通嘅學校，直到2002年5月，學校為咗加大對外宣傳嘅聲譽而改名做「廣州大學實驗中學」，同年年底升級為白雲區一級學校，2004年更加升級為廣州市一級學校。2010年初，由於廣州要擴大名校嘅輻射力度同優質學位關係，所以決定喺同年4月20號將呢間學校同越秀區外國語學校合併，而家屬越秀區外國語學校嘅北校區，之前原有在讀嘅學生喺2012年夏天全部消失嗮。


東亞日報係大韓民國一份報紙，同《朝鮮日報》、《中央日報》、《文化日報》並列韓國四大報紙，一年出到205萬份。1920年4月1號由韓國獨立運動家兼政治人金性洙，宋鎮宇創辦。現社主金載昊係金性洙曾孫。本社喺韓國首爾市鐘路區世宗路139。


《Girls' Talk》係香港電視娛樂製作嘅清談節目系列，2017年4月3號開始到2019年4月26號逢禮拜一到五喺ViuTV播。節目一個禮拜五日，每日唔同主題。佢哋會落手落腳示範，等好忙嘅香港女性可以喺15分鐘內掌握最新美容、飲食同玩樂資訊。


主持陣容包括陳俞希、盧芷茵、馮寶欣、許家媛、練美娟、Artem Ansheles、李建邦、岑樂怡、羅彩玲、羅伊婷、李蔓瑩、樊沛珈、余逸思、劉凱怡、陳韻行、蔡宛珊、胡希文、黃可盈、蕭鎧兒、車泳希、安希婷、羅詠怡、黃心美、Asha Cuthbert等等。


日本佔領香港前，佢喺中環利源西街有舖，亦喺銅鑼灣道有廠，分舖同廠設喺澳門、越南河內、中國廣州。戰後廣州同河內廠房，畀當地政府沒收，澳門做唔過執笠。而香港舖搬到皇后大道中。一九八八年，廠搬到香港仔黃竹坑道，亦註冊成保心安藥廠有限公司。


紅磡市立殯儀館係香港主要嘅殯儀館之一，位於九龍紅磡暢行道6號，政府成立嗰陣定位做香港唯一嘅公眾殯儀館。由於殯儀館使用率偏低，2002年開始招標畀私營公司經營，每次為期五年，係香港唯一由食物環境衞生署招標經營嘅殯儀館，2002年到而家曾經由四間公司營運，用過四個唔同嘅殯儀館名。


2017年3月31號福澤殯儀館嘅營運權屆滿之後，政府為殯儀館進行為期一年嘅維修工程，2018年重新公開招標，由東華三院投得由2018年11月起共5年嘅營運權，並命名做「寰宇殯儀館」，2019年3月正式啟用。


李福兆係香港名門李佩材家族後人，李作元嘅細仔，亦係李國寶、李國章嘅阿叔。喺香港大學畢業之後留學美國，攞咗個工商管理碩士學位，同埋會計師資格。1969年創立遠東交易所，做咗第一任主席。1986年四會合併，當選做聯交所主席。


1987年10月19號發生世界性股災，聯交所史無前例宣佈停市四日，成為全世界唯一喺股災時停市嘅股票市場。社會已經有輿論質疑聯交所停市決定嘅理據，前香港立法局議員李柱銘喺立法局會議上要求李福兆辭咗聯交所主席個職位。


同年底聯交所改選，李福兆只係做副主席。1988年1月2號，李福兆畀香港廉政公署拉咗，指控佢身為聯交所主席時，喺審核公司招股上市過程入便，非法收受新上市公司配售嘅股份，從中獲利。結果被判罪名成立，坐四年監。


《陽光小小姐》係一套2006年上畫嘅美國悲喜劇公路電影，由兩公婆Jonathan Dayton同Valerie Faris第一次做導演，米高安特第一次編劇。主演係Greg Kinnear、史提夫加維、東妮歌莉蒂、Paul Dano、艾碧姬比絲蓮、阿倫雅堅。


美國大師級芭蕾舞編舞師佐治·巴倫錢係新古典芭蕾舞嘅先驅。佢喺 1928 年創作咗《阿波羅》呢套俾人認為係史上第一齣新古典芭蕾舞劇嘅作品，呢齣芭蕾舞劇故仔講述希臘神話入面嘅音樂之神阿波羅同三個繆思相遇，並且受到佢哋啟發－《阿波羅》個故仔同《天鵝湖》嗰個比起上嚟就顯得好簡單。


當時，巴倫錢嘅作品引起咗芭蕾舞界巨大嘅迴響，吸引到好多人仿傚。喺巴倫錢之後，新古典芭蕾舞仲出咗第啲出名嘅編舞師，好似係英國編舞師 Frederick Ashton 噉，就編寫咗《交響獨舞》呢個出名嘅作品－新古典芭蕾舞成咗芭蕾舞當中獨樹一幟嘅一個分枝。


油蔴地天主教小學，係香港一間政府資助全日制男女天主教小學，1968年5月由天主教香港教區創辦，喺油麻地東莞街41號。2000至2001年度9月開始推行全日制，下午校留喺原址校舍，上午校搬到海泓道校舍。


海富中心係香港金鐘嘅一座多層大廈，由長江實業同地鐵公司合作起嘅商廈，喺1980年落成啟用。佢高層係寫字樓，低層係商場，有香港大學專業進修學院金鐘教學中心、香港大學專業進修學院金鐘中醫臨床中心同中藥鋪、重有電器鋪、快餐店。


喺2018年5月，當時五月天喺香港迪士尼樂園舉辦演唱會，香港警察喺facebook專頁發佈一段有關去迪士尼樂園觀看五月天演唱會嘅交通須知，當時任職警察公共關係科嘅張繼安就被暱稱阿安，喺片段入面負責講解交通安排。


阿富汗史係由舊石器時代中期就開始有人喺中亞地區定居而開始，而信史就可以追溯到約公元前500年嘅波斯第一帝國，領土包括而家嘅阿富汗。歷經唔同帝國嘅統治後，普什圖人喺1747年建立以阿富汗為核心嘅阿富汗帝國，到1823年畀阿富汗酋長國取代，再喺1926年由阿富汗王國取代。


創傷後壓力症候群患者受到過度緊張驚嚇，之後會重新回想成件事嘅經過，然之後會唔肯再諗往事、避而不談。患者嘅情緒會出現強烈嘅無助、恐懼，焦慮嘅症狀無辦法消除。患者可能持續緊張，出現發抖、冒汗、心悸等等嘅症狀，對周圍嘅事物反應遲鈍，記憶力、注意力下降。


耶穌用一個比喻，指出爭奪高位嘅危險，斥責社交上嘅驕傲。通常筵席上所擺設嘅座位係有唔同嘅層次，主人右邊嘅位係最重要嘅，主人左邊嘅第一個位係第二重要嘅，跟住嘅次序有唔同嘅重要性，主人會將尊貴嘅位留畀佢所睇重嘅人。


當我哋做客人嘅時候，最好唔好爭搶頭位，先坐喺尾位度，等主人邀請你上來坐嘅時候，你會覺得因為你嘅謙虛而帶來更大嘅光彩。耶穌講呢個比喻，乃係教導眾人，要學習真正嘅謙卑。喺上帝嘅眼中，一個自私自利、自以為是嘅人，係唔配得尊榮。


耶穌教導被請嘅人點樣做客人，跟住就指示家主點樣做主人。當擺設筵席請客嘅時候，要知道邀請嘅對象同動機。當時擺設筵席嘅目的，係請嗰啲有財勢、有地位，或者同佢哋有關係嘅人，因此可以有回報。耶穌並冇禁止正常嘅社交生活，佢只係強調，唔好期望要有回報。


耶穌建議要佢哋喺請客嘅事上，亦都遵行天國嘅道理。應該邀請嗰啲貧窮嘅、殘廢嘅、跛嘅、盲嘅人參加，因為呢四種人係冇機會被邀請參加，亦都冇能力回報請佢嘅主人。請有錢人食飯可得到人嘅回報，但係請窮人食飯可得上帝嘅回報，噉樣先係真正嘅有福。


當1949年星光實業成立嘅時候，創立一個名為「ACE」嘅牌子。到咗1950年代當時開始商標註冊制度，由於已經有一個啤牌嘅牌子已經用咗「ACE」，星光實業唯有更改牌子嘅名，只係用單一個「A」字，刪除咗「C」同「E」兩個字母，先至能夠成功註冊。


戰後香港人口急劇增加，塑膠製品剛開始喺美國同日本流行，塑膠家品嘅成本同售價都比木製材料平，喺香港嘅需求日漸增加，星光實業因而由日本引進機器製造塑膠製品。1960年代香港多次實施食水管制，家家戶戶以至工廠食肆需要容器儲存食水，「紅A」膠水桶因為比鐵罐同木桶輕而大行其道，令「紅A」成為家傳戶曉嘅品牌，而紡織同塑膠業令到香港就業人口同工業區增加。


俄羅斯方塊 99係一隻網上 PvP 大逃殺版嘅俄羅斯方塊。一場對局有 99 位玩家，大家同時玩俄羅斯方塊，清到方塊嘅人可以攻擊對手，喺對手嘅區域度落方塊，玩家一旦自己區域嘅方塊出現點俾方塊塞住，就會被淘汰，最後淨低嗰個玩家就算贏。


，又嗌銀河革命公墓，簡稱銀河園或銀河公墓，係中國廣東廣州嘅一處墓葬園區，1956年起好，位置喺天河區燕嶺路394號。佢既係中華人民共和國民政部、廣東省委、省政府同廣州市委、市政府授權而定嘅愛國主義教育基地，又係華南第一座由政府出錢起嘅紀念性革命公墓。


墓地起好之後，廣州市人民政府先後喺廣州市入面嘅沙基慘案烈士、中國文化總同盟廣州分盟「文總」六烈士、林寶宸、陳複等革命烈士，重有女作家蕭紅、畫家李鐵夫、民主革命家陳秋霖等愛國人士啲骨灰都搬到公墓入面。隨後逐漸成為專門擺革命烈士、軍人、公務員、國有企事業單位嘅管理人員同專業技術人員、對中國大陸嘅社會主義革命同建設有突出貢獻人員、喺全球範圍入面有影響力嘅中國大陸名人同幫過中國大陸建設嘅國際友人等骨灰嘅地方。


從2000年代尾開始，隨住多數城市嘅快速發展同時，亦同時出現抵制外來「入侵」、城市唔公正對待、冇體現到社會包容嘅情況出現，而且好多時重高過國家比例。喺2010年10月30號嘅高峰論壇入面提出咗《上海宣言》，入面有提到搞「世界城市日」。


響日本，呢種思想好盛行，遠遠超過其他國家，尤其響九十年代打後。原因係日本政治人好多都貪污、政權不穩，加上內閣並唔係真正民選出嚟嘅。呢種風氣都導致咗日本政府長期民望好低，同埋日本人唔肯參加公投。日本政府曾經努力去改善，但都係冇辦法令日本市民相信政府。


做咗總統廿一年嘅盧卡申科，被形容係歐洲最後獨裁者，任內大力掃除異己。選舉當日帶埋佢十一歲嘅仔響明斯克投票。響大部份反對派領袖都被禁止參選，或者抵制選舉嘅情況下，盧卡申科講明，如果得票率少過上屆八成左右，都唔滿意。


盧卡申科一直採取親俄羅斯立場，同俄羅斯總統普京關係密切。分析認為，俄國吞併克里米亞之後，唔少白俄人認為，雖然盧卡申科唔能夠改善國家經濟，但係國家總算和平穩定。盧卡申科8月釋放多個被囚嘅反對派人士，爭取西方國家解除經濟制裁。


投票日，陪同盧卡申科到票站嘅唔係佢老婆，而係十一歲細仔尼古拉。兩個人嘅西裝、領呔都一模一樣，選票重係由尼古拉抌入票箱。反對派話已經做咗總統廿一年嘅盧卡申科，一心要捧尼古拉做接班人，建立北韓式嘅盧卡申科王朝。


年紀細細嘅尼古拉，早就見慣大場面，四歲就着軍服陪老豆主持閱兵。自此之後盧卡申科會見外國領袖嗰陣，尼古拉經常陪響隔離，今年9月，就同老豆到北京出席閱兵儀式，同中國國家主席兩公婆習近平同彭麗媛見面，跟住又響紐約聯合國大會，同美國總統兩公婆奧巴馬同米歇爾影相。


《性人君子》係一部2013年嘅美國愛情喜劇電影，由祖瑟夫哥頓利域第一次做導演同編劇。主演係祖瑟夫哥頓利域、施嘉莉祖安遜、茱莉安摩亞，配角係Rob Brown、Glenne Headly、貝兒娜森、Tony Danza。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


黃莉莉係香港政治人物，前學民思潮成員，因為2012年8月30號同另外兩位男成員一齊絕食反對推行德育及國民教育科而出名。絕食第二日，黃莉莉血糖過低唔舒服，需要飲葡萄糖水。學民思潮因應3人身體虛弱，宣佈提早喺9月2日午夜12點正停咗絕食。


方任利莎有5個細路。長女方珍妮喺1980年代參加麗的電視《慧眼識新星》出道，同期當選嘅仲有顧紀筠、倪詩蓓同莫少聰等。方珍妮初初出道就喺電視劇《風塵淚》做主角，同朱江拍檔，不過淨係做得一兩部電視劇就退出娛樂圈。


Mikiki係一個香港商場，喺九龍新蒲崗西南角，喺私人屋苑譽·港灣樓下。商場連屋苑，都係新鴻基地產起嘅。商場有三層，二十萬平方呎。二〇一一年七月起營業，十月卅號開正式開張。新鴻基地產交由旗下康業服務管商場。


學校嘅運動水平可謂全區之冠。十幾年嚟，學校積極參與由香港學界體育聯會舉辦嘅賽事，截到2007年，學校一共攞到300幾個團體獎，兼且獲得男子組總錦標冠軍13次同埋女子組總錦標冠軍15次，第13度蟬聯男子同女子組全年總冠軍。


學校能為每位學生締造和諧、開放、接納、關懷嘅校園氣氛，以培養富愛心、能自律、勤治學、慎思辨、擅溝通、敢承擔、肯創新、有遠見、具胸襟、懂欣賞嘅新一代。同時，學校鼓勵同學關心社會，服務社群，關懷社會中不幸人士，關懷惡化緊嘅自然環境。


雪姑俾後母王氏刻薄，王氏為咗家產同埋想親生女嫁俾雪姑個未婚夫高天雄，於是派人去殺雪姑，不過殺手唔忍心落手，放走咗雪姑。雪姑逃跑到一間木屋，得到七友收留。後來王氏知道雪姑未死，於是又落毒殺雪姑，七友去救佢，王氏逃走時失足跌死，雪姑就因為天雄帶來解藥獲救。


原香港法例，1884年第廿二條，一両係11⁄3安士。家下香港法例定一両等於1⁄16斤或者十錢，即係37.79936375克。而両用響金銀身上，就叫金衡両，係10金衡錢，不過換返十進制係37.429克，比両輕少少。


白紙行動，普遍畀人叫做白紙革命，又叫白紙運動，係中國大陸喺2022年11月26號於南京傳媒學院開始爆發嘅一連串反對中國共產黨喺中共總書記習近平命令下推行嘅「動態清零」政策嘅社會運動，形式包括和平嘅集會。


呢次運動至少遍佈中國大陸19省，多個大型城市都出現人潮，由南京、上海開始，之後到北京、廣州、福州、瀋陽、哈爾濱、長春、重慶、成都、蘭州、西安、武漢、鄭州、大理、長沙、烏魯木齊、佛山等地，至少有91間高等院校組織響應。


喺2022年11月24號，新疆烏魯木齊一棟高樓民宅發生火災，結果現場畫面喺網上瘋傳，其中一名女子好淒厲咁大嗌求救，引發輿論，唔少人都認為火災罹難者無法及時逃出，係受到中共武漢肺炎清零政策影響，逃生出口被封死，先至令人被監生燒死，之後，中國大陸抗議聲浪四起，11月26號晚，「白紙革命」亦隨之由南京傳媒學院爆發。


2022年11月26號，南京傳媒學院學生自發聚集悼念新疆烏魯木齊大火嘅死難者嘅活動兼舉起白紙叫出「人民萬歲，逝者安息」口號。當時執行校長曹國聖趕到現場，恐嚇學生「總有一日要為自己今日所做嘅一切付出代價」。


第二日，北京市朝陽區多個市民喺亮馬橋一帶高舉白紙，悼念火災死者。夜晚亮馬河畔都出現人潮同警察，部分人揸住白紙表達抗議，民眾就喺河邊放置鮮花並點著好多蠟燭，為新疆烏魯木齊火災罹難者哀悼。夜晚嗰時現場亦有人聲稱運動參與者入面有「境外反華勢力」，即遭多位民眾駁斥反問，「請問你講嘅境外勢力係唔係馬克思同恩格斯？


係唔係史太林？係唔係列寧？」「請問新疆嘅火係境外勢力放嘅咩？請問貴州嘅大巴係境外勢力推翻嘅咩？」並引用著名政治諷刺電影《弊傢伙！史太林死咗》入面嘅臺詞話，「大家係境外勢力叫嚟嘅咩？我哋連網都上唔到國外嘅，我哋邊度嚟嘅境外勢力？


同時，北京亮馬河附近都有人群聚集，高叫「釋放上海市民」，聲援上海抗議民眾，唔少經過嘅私家車甚至巴士響咹以示支持。另外，喺27號夜晚，至少有過百人聚集喺北京天安門廣場，高叫「我哋要普世價值」「我哋要自由平等民主法制」「我哋唔要獨裁」「我哋唔想要個人崇拜」等口號。


2022年11月26號到27號，上海民眾聚集在烏魯木齊中路喺匯賢居同亦園門外，呼籲除咗口罩、結束「動態清零」政策、結束中國共產黨執政地位。有民眾喺「烏魯木齊中路」路標下點起白色蠟燭，以此悼念烏魯木齊火災死難者。


2022年11月25號，烏魯木齊火災所在嘅城市烏魯木齊有民眾上街示威，要求解除小區封控，仲有人唱國歌、揮舞國旗。11月26號，烏魯木齊市政府喺記者會上宣佈，話烏魯木齊已經達致「社會面基本清零」，會恢復低風險區市民嘅生活秩序。


喺香港大學校園，有中國留學生手持文宣同鮮花響應悼念，結果有警察去到現場紀錄學生個人資料。喺香港中文大學亦有同學進行類似嘅悼念活動，但就有網民質疑，點解中大保安組嘅人，未有好似對待其他中大學生嘅和平示威活動咁用人牆包圍或者其他強硬手段處理。


有啲中國大陸網民喺社交媒體上表示，終於明白點解2019年香港會有反送中運動，向香港人道歉。不過，香港人對於今次事件反應偏向分歧。其中香港眾志前主席、前立法會議員羅冠聰透露，自己受到唔少大陸網民表示懺悔道歉，而佢就表示寬恕態度。


和安樂 – 和勇義 – 和義祥 – 和安祥 – 和正樂 – 和群樂 – 和群義 – 和群英 – 合群英 – 和共樂 – 和利群 – 和勝和 – 和利和 – 和洪勝 – 和全勝 – 和勝義 – 和勝堂 – 和一平 – 和二平 – 和友和 – 和禾黃 – 和合圖 – 和九指 – 和義堂 – 和利廬


普利斯特里係英國化學家，發現咗氧、一氧化碳、一氧化氮、一氧化二氮、氨、二氧化硫、四氧化二氮等等化學物質。佢亦都係一位神學家、教育家同政治理論家。佢喺英國約克郡嘅Birstall Fieldhead出世，喺美國賓夕法尼亞州嘅諾森伯倫郡去世。


普利斯特里嘅科學研究同佢嘅神學信仰緊密相連。佢嘅神學理念試圖將啟蒙理性主義同基督教神學結合埋一齊。佢相信通過對自然世界嘅正確理解，人類可以進步同埋實現基督教千禧年。佢又主張寬容同宗教異議者嘅平等權利，呢一點令佢成為英國單一論嘅創始人之一。


任彥麗，日文名宇津木麗華，係日本嘅壘球運動員同埋教練，喺中國北京出世。1980年代做過中國壘球隊嘅隊長，但1988年去咗日本重喺1995年加入日本國籍，1998年亞洲運動會開幕式做過旗手。依家執教日本奧運女子壘球隊，喺2020東京奧運攞到金牌。


1962年，毛澤東嘅大躍進失敗後，中國各地出現大饑荒，一個隨難民潮逃到香港嘅汕頭青年吳國豪，不甘俾黑幫蝦，投靠黑幫大佬肥波。喺幾場血戰後，吳國豪獲肥波信任，並且確立咗佢喺黑幫中嘅地位。吳國豪勢力日大，肥波漸感威脅，就設局令吳國豪俾毒梟大哥江追殺，吳國豪雖倖免，但已成跛豪。


為咗報仇，吳國豪設美人藏毒計，誣陷肥波藏毒，終於令肥波坐花廳。吳國豪又藉總華探長奪位，接管肥波嘅事業，成為港九四大家族之一。1973年，香港成立廉政公署，貪污者紛紛走佬，總華探長雷覺天被迫退休。呂樂臨行前勸佢收手，但吳國豪因位高狂妄自大，終致眾叛親離，更被手下出賣。


香港天文台會參照土木工程拓展署嘅意見，當土木工程拓展署同香港天文台認為持續大雨好有可能引起山泥傾瀉嗰陣，天文台就會發出山泥傾瀉警告。呢個警告主要針對數目較多而影響廣泛個山泥傾瀉情況。山泥傾瀉警告系統獨立於其他氣象警告，例如強烈季候風信號或熱帶氣旋警告信號、暴雨警告信號、雷暴警告及新界北部水浸特別報告，呢啲警告可以同時生效，但由於惡劣天氣下唔會出現結霜，所以呢個警告唔會同霜凍警告同時生效。


雖然係一個獨立氣象警告，但建基於香港喺整理斜坡嘅技術已令香港嘅山泥傾瀉出現減少，一般只可能出現喺暴雨警告信號或較高嘅熱帶氣旋警告生效嗰陣，或當香港大部份地區24個鐘累積雨量有175毫米，並會帶嚟山泥傾瀉嘅危險，先會因應情況同土木工程拓展署商議後發出。


天文台表示，山泥傾瀉警告主要喺4月到10月呢段降雨量大嘅時期發出，並提醒市民特別留言掛有山泥傾瀉警告牌嘅地方發生山泥傾瀉嘅機會比較高。雖然地震亦會引發山泥傾瀉，但係天文台特別強調大雨或持續降雨係山泥傾瀉嘅主要成因，而由於香港並唔係喺地震帶，發生強烈地震嘅機會極細，所以地震引致嘅山泥傾瀉並冇喺簡介度講明。


Categories for the Working Mathematician係一本由美國數學家Saunders Mac Lane寫嘅範疇論教科書，作者同Samuel Eilenberg兩個人創立咗範疇論。


同年10月2號，成子同盛厚行納采之儀，同月12號成子獲勳為一等寶冠章，第二日就即刻同盛厚王結婚。聽講，成子響婚禮上面着嘅嗰套婚紗係同阿媽香淳皇后當年着嘅婚紗係一模一樣，就連Size都係一樣。之後，當佢幾個細妹出嫁嘅時候，用嘅婚紗一啲都唔似香淳皇后嗰套。


皇籍脫離之後，成子一家過得好辛苦。就算成子係昭和天皇個女，都冇特權，一方面佢去搵嘢做，另一方面一直留意住啲食鋪有冇便價嘢買，就算排長龍都要去買，生活同一般師奶冇分別。另外，成子仲響屋企成功養咗一隻海狸鼠。


1949年，響日本女作家大橋鎮子要求下，成子投稿去雜誌『美しい暮しの手帖』，而標題係「やりくりの記」。當中，成子響篇文入面寫上一句「やりくり暮しのこの苦労のかげに、はじめて人間らしいしみじみとした、喜びを味う事が出来る 。


同年4月，成子再一次入院，畀人送去宮內廳醫院，今次佢病得好嚴重。老豆昭和天皇成日嚟探成子，而阿媽香淳皇后仲日日都過嚟。同年5月，老豆昭和天皇諗住搞宴會，希望成子可以出席，但成子嘅主診醫生反對所以作罷。


同日凌晨五點，成子嘅遺體送去宮內廳分室，同日朝早七點由美智子個老豆正田英三郎同埋和子嘅老公鷹司平通移送去皇室家，之後隨即響全部皇室成員見證下，舉行入棺材儀式。同月26號，佢嘅遺體響青山葬儀所到火葬，同年8月4號舉行斂葬之儀，落葬於豐島岡墓地。


嘉道理家族，或者叫 'Khedouri'  係一個喺香港嘅有錢家族，係原本嚟自巴格達嘅猶太家庭。自從18世紀中，佢哋已經喺英屬印度嘅孟買扎根做生意，成爲咗亞洲其中最有錢嘅家族之一。自從19世紀尾，佢哋嘅生意開始轉移到上海，跟住由20世紀開始，佢哋以香港為中心。


1842年，嘉道理家族開始咗佢哋喺香港嘅生意，連同沙宣家族控制咗當地唔少嘅商業同酒店。兩個家族都偏向請猶太人嚟打工，希望幫新嚟嘅在港猶太人融入香港社會，當時主要都同樣係嚟自巴格達。佢哋有被叫做“遠東嘅羅富齊家族”，因爲兩個家族都係猶太家庭，而佢哋各人都對當地經濟有重大影響，亦同樣非常重視慈善活動。


1882年，在港猶太人雖然只係有60人，不過社群非常熱鬧。1902年，沙宣家族捐咗錢去起猶太教莉亞堂，而嘉道理家族就喺1905年捐錢起隔籬嘅猶太中心。呢兩個家族更加喺二次大戰期間，為幾千位猶太難民提供咗唔少嘅幫助。


自2009年太平洋颱風季開始以嚟，呢個颱風季總共產生咗34個熱帶氣旋。而喺6月至8月初期間，大多數嘅熱帶氣旋都係從西太平洋移入中國南岸、東南沿海同埋台灣，而8月中期後，受中國北方較強嘅高氣壓影響，大多數熱帶氣旋都係向西太平洋中心向北移動，向日本方向移動，而且唔會登陸，大多數嘅都係喺海上自然消散或者轉化為溫帶氣旋。


直至9月中期，先開始再有熱帶氣旋吹襲南海地區同埋台灣。重有，喺西太平洋上直至9月16號，所發現嘅最高持續風速達到聯合颱風警報中心嘅3級颱風程度嘅所有熱帶氣旋全部都係中途轉向北移動，吹向日本海域。踏入9月中期後，受中國大陸較強嘅高壓區影響下，華南地區已經開始入秋，陸地濕度同海水溫度都下降，熱帶氣旋亦開始變得難以形成，自最近於白令海消散嘅超強颱風彩雲後，曾經有一段時間冇熱帶氣旋出現。


2009年9月27號，一個熱帶擾動喺米克羅尼西亞楚克群島嘅西北約250公里嗰道形成。9月28號聯合颱風警報中心將呢個擾動升格做一個熱帶低氣壓，編號係19W。低氣壓喺9月29號日間增強做熱帶風暴，日本氣象廳為風暴畀個國際編號0917，同埋改名「芭瑪」。


第二日增強成颱風，再喺10月1號被香港天文台升格做超強颱風。芭瑪初時向西南偏西移動，之後穩定噉轉西北偏西移動，10月1號再微調向西北方推進。10月2號上晝，芭瑪稍為減弱，被香港天文台降格做強颱風，當日10點，芭瑪集結喺馬尼拉以東約560公里，以時速22公里向西北移動，橫過菲律賓以東海域 。


2009年8月8號，日本氣象廳同聯合颱風警報中心做第一次報告，指一熱帶擾動係日本硫磺島以南約1000公里形成，第二日增強做一個熱帶風暴，改名叫做艾濤。移去日本，雖然艾濤由於在亞熱帶同熱帶氣候之間所形成，加上受到馬緯度無風帶影響，令到艾濤所維持嘅最高持續風速只有烈風程度，而且當時風暴中心同日本尚有一段距離，但係暴風圈同雲量卻達到颱風般的結構，其中暴雨造成日本13人死左。


於8月12號昇格做強烈熱帶風暴，繼續向日本本州關東地方沿岸嘅太平洋海面上移動，一直於西北太平洋海面上徘徊。但香港天文台方面就冇為艾濤升格做強烈熱帶風暴，並指艾濤已於8月12號08時係日本伊豆群島一帶轉化做一股溫帶氣旋並消散。


8月20號，位於日本沖繩東南嘅太平洋海面有一道對流雨雲帶髮展，被人發現雨帶開始發展一道低層環流中心，一股熱帶氣旋形成中。同日，日本氣象廳發出第一個熱帶氣旋警告。但第二日，日本氣象廳又再將個熱帶低氣壓降格做低壓區，不過當局仍然發出海上警告，直至8月22號早上指係台灣以東海域完全消散先自取消警告。


南度藍姆·維納亞克·高德西係印度馬哈拉施特拉邦人，印度民族主義者，傳統印度教婆羅門世家出身。1948年，響新德里一場晚禱會上面，成功行刺印度國父甘地，之後佢本人當場畀人拉咗。佢響1949年11月畀人以謀殺罪同埋共謀罪判以絞刑，同月15號處決。


響1910年5月10號，佢響屋企出世，嗰時佢原本叫「Ramachandra」。老豆維納亞克·R·高德西係個響郵政部打工嘅小職員，經常要搬嚟搬去。由於佢三個大佬都夭折咗，佢老豆老母為咗佢可以生存落嚟，所以佢由啱出世開始就畀佢哋當係女仔咁養，重為佢戴上一種叫「納特」嘅女式鼻環，佢因而得名「Nathuram」，意思即係「戴鼻環嘅公羊」。


輟學之後，佢被逼要做一啲低賤嘅工作，生活越來越艱難，重幾次做生意都失敗。之後，佢畀當時興起嘅印度民族主義吸引。響1930年，佢加入右翼政黨印度教大齋會，重識咗佢嘅政治老師維納亞克·達莫德爾·薩瓦卡，之後佢又加入響桑格利嘅軍事組織國民志願服務團。


期間，佢睇咗好多有關傳統宗教、歷史、政治同埋社會學嘅書，其中佢睇得最多嘅係甘地作嘅書。睇完呢啲書之後，佢對蒙兀兒汗國同埋當時嘅大英帝國對印度人民嘅壓迫好不滿，重對班穆斯林同埋基督徒等等嘅不滿日益增加，後嚟佢重話「印度係印度教嘅印度」。


跟住，佢識咗同佢政治觀點一樣嘅政治學者納拉揚·安普特，佢哋重一齊出版《前沿報》，但就因為論點太過偏激而畀當時政府禁止出版。之後，佢將《前沿報》改名叫《印度民族報》出版。響報紙入面，佢大力批評穆斯林、英國人同埋甘地，重話甘地提出嘅甘地主義係對印度教徒嘅「閹割」。


甘地見到呢個情況，雖然佢響意見上係比較偏向印度國民大會黨，但係佢更加唔想見到印度教同穆斯林呢對「印度嘅阿媽嘅左右手」互相殘殺，所以甘地佢周圍去，想解決紛爭。1947年，響「直接行動日」發生之後，甘地唔驚死，都仲要去直接行動日嘅爆發地加爾各答，號召班印度教徒同埋穆斯林重新團結，重以長達廿一日嘅絕食嚟迫雙方讓步。


佢嘅所作所為證明咗佢係偏幫巴基斯坦。而我作為一個對國家盡責嘅人民，當我知道呢個人指揮住我地國家一步一步走向解體個陣，我認為自己要即刻殺咗佢。」於是，佢同安普特快速搞咗一個響馬哈拉施特拉邦、旨在刺殺甘地嘅組織，拜老師維納亞克·達莫德爾·薩瓦卡做精神領袖，而手下就有維什努·卡凱爾、馬丹拉爾·帕瓦、迪格姆貝·旁齊等人。


響1月20號當日，南度藍姆佢跟住甘地嚟到甘地發表演講嘅地方。響人群入面，手下迪格姆貝·旁齊擲出一個手榴彈，嚇到個個都走佬，剩低甘地依然企響演講台上面。而原本計劃係要迪格姆貝再掟多個手榴彈，但係迪格姆貝臨陣退縮，佢冇依照原計劃去掟第二個手榴彈，而係混入群眾入面走佬。


」但係南度藍姆佢突然推開摩奴，趁住甘地去攞返眼鏡嗰陣，佢拔出貝瑞塔M1934半自動手槍，近距離向甘地開咗三槍，之後甘地即刻扑底響地上，有人立即抬佢入去比爾拉大廈急救，但係三十分鐘之後證實死亡。聽講響南度藍姆開槍個下，甘地細細聲咁講「He Ram！


南度藍姆響殺死甘地之後冇走到佬，反而仲大聲咁喊差佬。美國駐印度外交官赫伯特·賴納第一個有反應，佢即刻捉住南度藍姆，將佢交畀差佬。呢件事令到全印度人民好震驚。響佢畀差佬拉咗之後，組織成員相繼落網，最後一個成員安普特都響同年2月14號畀差佬拉到。


1948年5月27號，響德里紅堡組成嘅印度特別法庭，開庭審理全部組織成員同埋甘地刺殺案。由於佢哋覺得呢單案太過複雜，所以冇用到陪審制，而主審法官係阿特瑪·查蘭。法庭指控組織成員由1947年到1948年期間響浦那、孟買同埋德里等地策劃行刺甘地嘅非法行動，最終仲做咗出嚟。


響1948年12月1號，審判進入第三階段，檢察長根據證供同埋證詞，正式指控組織成員犯謀殺罪同埋共謀罪。而呢個時候，南度藍姆佢唔再好似平時講嘢咁鈍，變得好冷靜。佢響庭上面用英文咁話行刺甘地呢件事完全係佢自己一個人搞，嘗試將罪行完全由自己一個人孭鑊。


終於響1949年2月10號，法庭作出咗判決。判決指除咗薩瓦卡之外，其他人都至少有一項控罪成立，所以有八個人被判坐監，而南度藍姆同埋安普特就被判以絞刑，所有人都會響安巴拉中央監獄服刑。全部人都提出要上訴。


響1949年11月8號，法庭作出二審裁決，其中有兩個人上訴得直，當場無罪釋放，而其他人就上訴被駁回。聽講甘地兩個仔曾經為南度藍姆佢求情，希望法官可以判輕啲，但就畀當時嘅總理尼赫魯、副總統兼內政部長帕特爾同埋印度聯邦總督拉賈戈巴拉查理拒絕。


響1949年11月8號二審宣判嘅時候，南度藍姆佢曾經響法庭上讀咗一篇水蛇春咁長嘅自辯書，大概係表示自己好尊敬甘地，而自己刺殺佢嘅原因完全係為咗印度嘅未來。雖然法庭一直都查禁呢本書，但呢篇自辯書都一直響民間私底下流傳。


響1977年，坐完15年監之後出獄、南度藍姆嘅細佬戈帕爾將呢本書翻譯做英文出版，書名係《May It Please Your Honour》。而響1993年，戈帕爾重新出版過呢本書，當中佢加咗一段叫做《Why I Assassinated Mahatma Gandhi》嘅結言。


響2014年印度大選，由偏右派政黨印度人民黨領導嘅聯盟響大選入面攞到壓倒性勝利，擊敗偏左派嘅印度國民大會黨。而印度教大齋會響呢個時候開始為南度藍姆翻案，將佢講成係一個烈士，仲曾經同總理莫迪提出要為南度藍姆起一座胸像，不過最後莫迪冇應承。


2015年1月30號甘地遇刺六十七周年嗰日，印度教大齋會發佈一段由佢哋拍嘅紀錄片，片名係《愛國人南度藍姆·高德西》。條片出街之後，隨即惹嚟好大爭議。而浦那地方法院仲曾經收到一份民事訴訟，上面要求法院頒佈禁止呢條片發行。


新羅由朴赫居世居西干喺前57年創立，佢亦被視為係朝鮮朴氏嘅祖先，不過喺新羅992年歷史當中，大部分朝代都係慶州金氏家族坐王位。開始時，新羅只不過係辰韓聯盟中嘅部落之一，後來同大唐時嘅中國結盟，最後660年新羅征服百濟、668年摺埋高句麗。


思佰益係一間日本金融公司，主要經營資產管理、股票、投資銀行同埋房地產投資。其中，思佰益旗下有100%控股嘅SBI證券公司，主要做網上股票、重有傳統股票業務同埋網上期貨經紀，開戶人數超過200萬，是日本營業額最大嘅股票公司。


癡呆係一個廣義嘅醫學術語，涵蓋咗認知能力下降，影響一個人執行日常事務嘅能力。通常，呢啲情況包括記憶問題、思維過程困難同埋行為變化。除咗記憶衰退同思維模式中斷之外，最常見嘅症狀仲有情緒困擾、語言障礙同埋動力減退。


好多種腦部疾病同傷害，例如中風，都可以引致癡呆症嘅產生。然而，最常見嘅原因係阿茲海默症，一種神經退行性疾病。《診斷與統計手冊》第五版已經將癡呆重新描述為輕微或重大嘅神經認知障礙，程度有所不同，而且有好多不同嘅成因亞型。


癡呆症嘅診斷通常基於病史同認知測試加上影像檢查。會進行血液檢測，排除其他可能有可逆性嘅原因，例如甲狀腺機能減退以及確定癡呆症嘅亞型。其中一個常用嘅認知測試係「迷你精神狀態檢查」。最大嘅癡呆症風險因素係老化，但癡呆症唔係老化嘅正常部分。


眼前，癡呆症係全球第七大死因，每年有1000萬宗新病例被上報。癡呆症目前未有已知的治愈方法。像'多奈哌齊'這樣的「乙酰膽鹼酯酶抑制劑」經常被使用，並在輕度至中度病症可能有所裨益。然而，整體效益可能較小。


癡呆症嘅徵兆同症狀被稱為神經精神症狀，亦稱為癡呆症嘅行為和心理症狀。行為症狀可以包括焦慮、不安、不恰當嘅行為、性慾解禁同侵犯性行為，包括口頭上或身體上嘅攻擊。呢啲症狀可能源於認知抑制受損。心理症狀可以包括抑鬱、幻覺同妄想、冷漠同焦慮。


受影響最常見嘅區域包括記憶、影像空間功能，影響感知同定向，語言、注意力同解決問題。症狀嘅進展速度係持續展現喺好多階段嘅一個連續，佢哋喺不同嘅癡呆症亞型之間亦有所不同。大多數類型嘅癡呆症都係逐漸進展，而在顯示出疾病徵兆之前，大腦已經有一定程度嘅退化。


癡呆症狀因人而異，範圍好廣。佢會影響記憶、注意力、溝通、推理、判斷、解決問題同視覺感知等等。指向癡呆症嘅徵兆包括係熟悉嘅地方迷路、用唔平常嘅詞彙形容熟悉嘅嘢、唔記得親近嘅家人或朋友嘅名、遺忘舊記憶、唔能夠獨立完成任務等等。


楊卓欣，綽號「小車」，係香港女藝人，同時現職空姐。2005年開始做模特兒工作，2014年做過無綫電視「World Cup Girls」成員，2016年主持ViuTV旅遊節目《喜·雙飛》，到2019年佢推出頭一本個人寫真集《彼女育成計画》及參與不同劇集拍攝。


白天鵝賓館係中國廣東省廣州市嘅一間五星級賓館。佢既係中國內地第一間由中國人自己設計、 施工同埋管理嘅大型現代化酒店，又係中國內地攞咗「三個第一」嘅國家五星級賓館。而呢間酒店喺荔灣區嘅沙面入面，靠近白鵞潭嗰度，西邊隔籬冇幾遠就係黃沙碼頭。


白天鵝賓館入面有843間客房、1間多功能國際會議中心響度。重有中西式餐廳、音樂廳、卡拉OK呢啲娛樂場所。另外，酒店入面重整咗好多種康樂設施，有健康中心、美容髮型中心、商務中心、委託代辦、票務中心、豪華車隊等配套設施喺埋度。


呢間賓館喺1985年嗰陣，俾世界一流酒店組織收錄咗呢間酒店入去，佢重係中國內地第一間世界一流酒店組織嘅成員。喺1990年，重俾國家旅遊局話咗係中國內地嘅第一批三間五星級酒店入面嘅其中一間酒店。1996年，重喺第一間全國百優50佳飯店嘅評選入面，攞埋第一位嘅資格返嚟。


第21屆香港電影金像獎由香港電影金像獎協會主辦，香港電台協辦，喺2002年4月21號夜晚八點喺香港文化中心頒發，夾埋頒咗20個獎。頒獎典禮以「凝聚亞洲新力量」做主題，司儀係曾志偉、葉童、張達明同彭晴。


渠係中華人民共和國安徽六安市舒城縣人，體重200公斤。渠有垂體瘤所導致嘅巨人症，又有多種併發症，例如高血壓、心臟病、營養不良同埋骨質疏鬆症，行動唔方便，每日唯有瞓喺床，最後喺2012年11月13號死咗。


葉賜添博士係香港教育家，九龍城浸信會禧年小學校監，做過香港培正中學校長、香港中文中學聯會主席、九龍地域校長聯會成員、九龍城區議會委任議員、九龍社團聯會名譽顧問同埋香港青年獎勵計劃學校執行處委員會主席。


借代，又叫轉喻、換喻，係種修辭手法，即係指用本體嘅一部分，或者同本體有密切關係嘅其他嘢，嚟代替本體嘅整體。借代可以理解為借一物全方面噉代替另一物。兩個主體嘅關聯性好重要，如果兩者嘅關係唔係一目了然嘅話，要靠解釋指出嘅話，關係就唔夠密切，所以兩者關係一定乎合常識。


2008年5月5號，永添新邨第二座十二樓一個住宅單位嘅去水渠漏水，令到下面幾個單位都出現唔同程度嘅滲漏，土地工務運輸局響5月5吮晏晝聯同房屋局到相關單位巡查，經土地工務運輸局人員到場了解後，認為漏水源頭係來自十二樓一個單位，對下面幾個單位嘅住戶日常生活造成影響，受影響嘅單位牆身同天花多嗰地方出現滲水，所以政府人員勒令有關業主要即刻展開維修工程，同時要同其他受影響嘅住戶解釋有關進度。


2013年1月，原來管理公司話唔願意繼續管理，房局屋已經隨即按照職能協助管委會，召開分層所有人大會，重搞公開招標請新嘅管理公司，期間局方積極協調雙方舉行會議商討交接，重響交接當日派員協調，但係原來管理公司因為同管委會存在債務償還問題冇搞掂，拒絕撤走，搞到雙方簽唔到交接協議。


鑑於永添新邨原管理公司嘅管理合約響2013年6月30號屆滿之後，冇履行承諾撤出，導致管理委員會招聘嘅新管理公司冇法如期進場執行樓宇管理服務，而永添新邨嘅管理委員會亦冇法履行職責維修公共設施，房屋局嚴正敦促原管理公司，必須盡快撤離，同時，亦已經通知永添新邨全體業主自7月1號起應該將管理費交畀管理委員會，先可以盡快跟進啲𨋢嘅維修問題，確保公共設施嘅安全使用。


否則，如果出現嚴重樓管事故，將會由原管理公司承擔一切法律責任。同時，局方亦已經依據第41/95/M號法令規定，對原管理公司開展行政處罸程序，落實行政監管職責。至於呢間公司曾經提到嘅債務償還問題，局方仍然會繼續協調，但唔妨礙原管理公司透過法律途徑解決。


永添新邨管理權糾紛響房屋局、民眾建澳聯盟同管理委員會經過個幾月時間嘅多次協調之下攞到成果，原管理公司已經響8月4號晚黑九點自行撤離，而新管理公司亦響同日晚黑正式進場，重立即開展日常管理工作。新管理公司亦張貼入場通告通知全體業主正式接管永添新邨，嗰晚大廈運作正常。


對於永添新邨管理權移交之後，需要跟進樓宇管理嘅工作，尤其係共同設施嘅維修保養，房屋局會依職權繼續協助管理委員會，督促新管理公司做好樓宇管理服務，重呼籲永添新邨全體業主共同關心同支持大廈共同部分嘅管理工作，履行業主應有嘅義務。


2016年1月1號，清潔及保安最低工資正式實施。有六百幾伙嘅永添新邨否決加價方案，呢日起由業主會自管，意味大小事務都要由小業主一腳踢。容姐話準備時間十分倉促，響自管方案通過之後，隨即響大廈入面貼出告示，優先請大廈住戶做看更同清潔，看更請到人，但重未請到清潔，變咗要自己落手落腳掃地、倒垃圾。


雖然辛苦但業主會成員容姐話，總好過舊管理公司服務質素差重要加價兩成幾，接管之後重發現條數烏厘單刀，永添新邨幾年前幾年出現過管理權糾紛，新公司承諾管理費入面撥十七個百分比出來做維修基金同會務費。但係公司響2012年進場之後，一直冇將款項轉帳到管委會，到而家重拖管委會成廿萬，重話無論點追都追唔返，小業主唔交管理費，公司就要脅小業主入稟法院追數，但公司拖落嘅數到而家都未收得返。


容姐話，以佢嘅單位做例子，原來兩百四十蚊管理費加到三百蚊，加幅唔算高，但係業主都唔滿意管理公司長年服務差，看更一係不見蹤影，一係瞓覺，以往個看更晚黑十點幾就已經瞓咗，瞓到朝頭早住戶返工都未醒。好嘅看更又調走晒，慢慢換晒外勞。


唔少大廈自管之後都好容易出現帳目糾紛，因為錢而冇咗互相，容姐坦言唔擔心，管委會將會定期公開管理條數，等小業主監察財政運用，重以管委會名義開銀行戶口，需要攞到所有成員簽名之後先可以郁，相信小業主對管委會有信心。


2010年4月2號晚黑八點，永添新邨第一座有住戶聞到燒燶味，擔心火燭，報警求助。消防員接報到場，而救護車就到場戒備，證實曾經有住戶之前唔記得熄火煲燶嘢，已經自行處理，消防員冇開喉灌救，冇人受傷，之後消防員證實冇危險，收隊走人。


2015年11月22號晏晝兩點，永添新邨第一座十樓有垃圾房垃圾桶火燭，現場有煙冒出。樓層梯間有煙，有住戶向垃圾槽倒水救火，消防員證實係垃圾房入面嘅垃圾桶着火，濃煙沿垃圾槽散到部分樓層。消防煙帽隊駁消防喉到垃圾房，向着火嘅垃圾桶射水，迅速將火救熄，重協助抽走垃圾房入面嘅濃煙。


李嘉麗2018年參加ViuTV選秀節目《Good Night Show 廣告女皇》，只係入圍23強就止步，到2021年佢再參加ViuTV另一真人騷《最後一屆口罩小姐選舉》，代號「莎嘩Dee卡」，最終入圍總決賽八強。


亞瑟柯南道爾係英國醫生同偵探小說作家，1859年喺愛丁堡出世，1887年出版第一部作品《血字的研究》，主角福爾摩斯就喺度出現。佢總共寫過56部短篇同埋4部中篇小說。4部中篇小說按時間順序包括上面已經提到嘅《血字的研究》、《四簽名》、《巴斯克維爾獵犬》同埋《恐怖谷》。


鍾蕙芝係香港少女模特兒，香港出世，綽號「E Cup廚房妹」。2009年佢亮相無綫電視節目《美女廚房》而開始畀觀眾留意，曾經出過寫真集，之後做過香港有線電視球彩台主持。因為同前經理人傾唔成合約，一度轉做平面設計工作，2011年尾再復出做模特兒工作，但無幾耐都逐漸淡出演藝界。


中國內地政府喺1995年推行《全民健身計劃綱要》之後開咗好多次全民健身周或全民健身月活動，但國家體育總局群體司長盛志國話將全民健身日同有咗嘅全民健身活動合埋一齊重搞創新。後嚟國家體育總局長劉鵬喺十七大嘅新聞發佈會話體育嘅根本目標係滿足大多數人民群眾日益增長嘅強身健體需求。


由於2008年北京奧運會成功舉辦，重好大噉激發咗億萬人民群眾嘅體育熱情而加強咗全社會嘅體育意識。劉鵬重希望8月8號呢日每位仁兄都可以喺自己所在地做體育健身活動。群眾喺北京奧運會舉辦完之後越嚟越重視體育。


洲際國家盃嘅前身係1992年及1995年響沙地阿拉伯舉行嘅「法赫德國王盃」。首創邀請各大洲嘅本土洲際冠軍球隊參賽，頭兩屆分別有4隊同6隊參賽，已經慢慢睇到發展出分組賽制嘅形式。1997年，國際足球協會接辦呢項賽事，並正名為「洲際國家盃」，將參賽球隊數目增加到8支，每兩年舉行一屆。


2019年，因應2026年FIFA世界盃決賽周參賽隊加到48隊，世界盃主辦國將會响前一年主辦世界盃外圍賽嘅終極附加賽，國際足協主席恩法天奴宣布洲際國家盃正式停辦，亦即係2017年係洲際國家盃最後一屆。


大熊座係家下八十八西洋星座之一。佢響天球北部，佔天球面積1280平方度。地球北半球來講，大熊座係春天嘅星座，即係春夜會見到。肉眼可以睇到嘅星，約莫125粒到。有一到四等星20粒，即係有2等星5粒、3等星7粒、4等星8粒。


伍日照本來介紹個朋友，同馮氏父子合作。不過朋友甩底，伍日照頂上。伍日照同馮氏父子，準備齊齊開麥當勞。伍日照初時，家人都唔睇好。但佢堅持去美國麥當勞受訓，洗廁所、捧餐，乜都要做。一九七五年一月，全港首間麥當勞，開喺銅鑼灣百德新街，第一日生意好好，超過預期，生意額逾七千銀。


《經濟學人》年年發布巨無霸指數，反映唔同地區貨幣水平，概念同伍日照有關。二十世紀七十年代後期，伍氏有位美國朋友，借伍日照，收集全球各地麥當勞巨無霸售價，然後喺律師會發布，引起《經濟學人》注意，發揚光大，年年該報發表新數據。


喺香港同台灣要搵好嘢食，一啲都唔難。但係，一餐充滿趣味或帶有人情味嘅員工餐，唔單止係公司老闆專登為一班員工而設嘅佳餚，更加係其他地方搵唔到嘅味道。無論大小企業，老闆同員工嘅關係唔一定係冷冰冰嘅，亦可以好似一家人咁親近！


望月樓群組係指喺武漢肺炎香港疫情入面，因為喺2021年12月27號一位獲豁免檢疫嘅國泰航空機組人員違規出咗去九龍塘又一城一間叫「望月樓」嘅中菜館食晏晝飯而傳播武漢肺炎Omicron變種病毒嘅一個感染群組。


韓國現役總兵力有69萬，喺世界上排第六，其中陸軍有56萬、海軍有6.7萬、空軍6.3萬、預備軍有304萬。美軍響韓國大約有2.8萬個駐兵。軍隊嘅指揮系統分為平時同戰時兩種體制。平時嘅指揮架構係由大韓民國總統擔任最高統帥，戰時就同駐韓美軍並肩作戰。


相對於陸軍同空軍，韓國海軍以往比較唔受重視，噉可能同北韓海軍實力唔強有關。韓國海軍主要嘅任務係海岸防衞，次要任務係為海軍陸戰隊嘅兩棲作戰提供支援，近年都成日派船艦參與海外維和行動。韓國海軍計劃響2020年左右成為藍水海軍。


泰國少年困山窿意外喺2018年6月23號發生，泰國清萊府一隊少年足球隊13人喺泰國第4大山窿「睡美人洞」探險，因為落大雨、山窿水浸而失蹤。泰國政府派咗大班人去搜救，英國、美國、中國、澳洲等國亦有派救援隊幫手。


7月8號晚，政府展開第一波救援行動，4個少年甩難。用前後包夾嘅方法，兩個泰國海豹部隊隊員帶一個少年，潛水出洞。7月9號，第二波救援行動救多4個少年。7月10號，事發第18日，第三波救援行動救埋剩低5個，噉就全部救返晒。


所有人離洞後，立即送到醫院隔離7日。因為佢哋長期留喺山窿，洞中環境濕冷、昏暗、唔通風，期間亦冇乜點進食，因此必須觀察佢哋有冇感染洞穴相關嘅疾病，譬如有冇俾寄生喺蝙蝠排泄物嘅菌類感染，以及觀察皮膚擦傷同割傷嘅復原狀況。


泰國正值雨季，連日暴雨令山窿水位持續升高，每個鐘可以上升15公分，有啲地方積水深達5米。洞內泥水污濁，增加潛水員救援難度。即使泰國政府調來大型水泵同水管抽水，但水管經常俾泥石樹葉之類嘅雜物堵塞，抽水速度又唔夠落雨水浸快。


睡美人洞全長十幾公里，係泰國第4長洞穴，全世界最難導航嘅洞穴之一。通道崎嶇狹窄，至今都未有人能夠行晒全程。面對複雜嘅洞穴地形，英國潛水專家指出，「呢個窿嘅構造唔係太複雜，但係好長，通道大細不一，落雨增加救援難度。


雖然足球隊受困地點距離山窿入口僅4公里，但係落大雨造成水浸，並非每一橛都行到人，其中2.5公里需要潛水或游水，有啲地方水深十幾米。要行晒成條路，專業潛水員單程都要6個鐘，更何況唔識水性、啱啱開始學潛水嘅𡃁仔。


救援隊試過喺山窿上高掘地道，希望能夠製造一條直通受困地點嘅逃生路線，不過呢個計劃評估唔掂，因為掘窿速度太慢，起好新路線需要時間，仲要大型機械來鑽開岩石。挖之前又必須先調查確認方位，先能夠準確鑽窿。鑽窿過程亦會有崩塌風險。


紐約時報報導，其中一位足球隊員係14歲嘅佤族少年阿杜，喺泰緬邊境出世。佢父母喺佢6歲嗰時將佢送到泰國，希望佢能受到較好嘅教育，脫離家族貧困唔識字嘅遭遇。阿杜同教練查塔汪一樣，係受困者當中3個無國籍少數族裔之一，冇法子攞到任何國家嘅公民身份。


阿杜嘅父母8年前將佢送到泰國之後，央求美塞縣一對浸信會牧師夫婦照顧阿杜。阿杜同好多無國籍細路一樣，積極向學。佢識5種語言，泰文、緬甸文、中文、英文同佤族語，喺學校學業同運動成績俱佳，享有免學費同免午餐費嘅待遇。


「野豬隊」受困消息傳開，興起追究相關人士嘅討論。足球隊員全部都係未成年人，而教練查塔汪作為成年人，居然帶一大班未成年人喺雨季進入山窿探險，行為輕率，因此耗費龐大社會資源。泰國警方拒絕評論社會傳言，淨係表示會審視本案。


不過，有泰國媒體同網友指出，當時係足球隊員獨自先入山窿探險失蹤，教練喺家長請託底下入洞尋人，點知一齊被困。因此教練對於少年受困並冇責任，反而多得佢，班𡃁仔先至有命。被困期間，教練有安撫少年情緒，教導少年正確嘅求生知識，仲分自己嘢食畀學生，噉先成班捱到救援大隊來到。


近水灣泳灘，香港泳灘之一，喺荃灣近水灣，喺汀九以東，油柑頭以西，青山公路十咪半，英文叫Approach Beach。行政上歸荃灣區。設施有泳灘、燒烤場。歸康樂及文化事務署管。泳灘受過污染，曾停開，後尾水質改善，喺2011年6月15號重開。


鍾偉強係香港歌手同作曲作詞人，1977年喺麗的電視《亞洲業餘歌手大賽》力壓張國榮《American Pie》攞冠軍，曲詞作品有《朦朧夜雨裡》等等。後來轉行做保險。2012年同2013年分別參加節目《激情唱響》同《中國好聲音 》而喺中國內地引起關注。


響聖人考之中，聖佐治係羅馬帝國一個士兵，亦係一個基督敎殉道者。係東正敎裏面好重要嘅聖人。聖佐治屠龍呢個傳說亦都廣為流傳。佢係多地嘅主保聖人，好似英格蘭、埃塞俄比亞、格魯吉亞、黑山，卡坦隆尼亞。唔單止國，佢都係好多職業同組織嘅主保聖人。


樂家姊妹 係香港樂壇一對孖生姊妹花組合。家姐鮑樂德，妹妹鮑家德。兩姊妹十歲已經登台。1972年正式成立嗰陣佢哋只得十三歲。佢哋主要以演唱英文、粵語、國語歌為主。1974年往日本，因為日本歌同日文都流利，所以發展得唔錯。


KZ·譚定安喺第四個禮拜嘅海選入面表演咗一隻爵士風格歌《Somewhere Over the Rainbow》，並被認為係早期參賽者入面最受歡迎嘅表演。喺攞到所有導師嘅讚賞後，佢被要求再唱多次。喺第二輪嘅表演入面，譚定安揀咗美國嘻哈樂團Fugees嘅《Ready or Not》去唱，展現咗自己嘅說唱功力，並再次攞到導師們嘅讚賞，導師涅維拉甚至大聲講話「一位喺迪戈斯出世嘅明星」。


譚定安嘅海選視頻被上傳到YouTube後，就好快喺網絡度傳播。但係視頻收睇人數就到100萬嗰陣，個段視頻就因版權問題而被刪除。喺訓練營階段，佢唱咗APO Hiking Society嘅《Mahirap Magmahal ng Syota ng Iba》，喺晉級全國20強後就喊。


喺「導師之家」階段，譚定安唱咗Lori Lieberman嘅《Killing Me Softly with His Song》。喺第九個禮拜比賽入面，譚定安嘅排名第一次同隊友瑪麗亞一齊掉落到尾兩位，但佢最終安全。


2013年1月7號，譚定安以一隻《Scared to Death》參加《Himig Handog》比賽。隻歌嘅MV由聖道頓馬士大學執導，並喺2月2號喺Myx電視台首播。2月24號，喺亞洲購物中心體育館搞嘅《Himig Handog》總決賽度，譚定安現場唱咗呢隻歌。


最終，呢隻歌攞到第四名，並同時攞到最佳菲律賓流行音樂情歌類第四名，之歌嘅創作者都因為咁而攞到10萬比索嘅現金獎勵。4月21號，譚定安作為Side A樂隊嘅演唱會嘉賓到北美做巡迴演出。5月2號，譚定安出咗專輯《KZ·譚定安》，專輯由喬納森·曼納洛做製作人，主要收錄原創歌，亦有少量嘅翻唱歌。


2014年1月11號，譚定安喺音樂類遊戲節目《歌唱蜜蜂》入面連續唱對四隻歌，並攞到100萬比索嘅獎金。喺節目度，譚定安喺前兩輪未出現任何失誤，並最終贏到同Frenchie Dy同埋Sitti嘅決勝局，而佢哋喺成場比賽入面都冇任何失誤。


2018年2月，加盟湖南衛視《歌手2018》、為第二位踢館歌手，喺第二輪淘汰賽同踢館賽分別憑住《Rolling in the Deep》同《你不知道的痛》組曲以後兩場綜合成績第三名踢館成功，跟住喺第三輪遭到淘汰，之後喺突圍賽演唱《給孩子》以第七名突圍失敗。


大階，西方字母書體一類，相對於細階而言。大階特徵，隻隻字母、都喺上下兩條平行綫限住，高度一樣。而且，筆劃多數都直。字母之初，只有大階，無細階。小階係好後期先出現。小階筆劃曲綫較多，亦較易書寫，日常漸漸代替咗大階。


西林寺，減筆西林，係香港一寺，喺沙田上禾輋村，離沙田火車站無遠山上。一九二三年梁子衡起，舊日寺內有唔少和尚。附近萬佛寺祖師月溪法師，亦曾駐西林寺。間寺曾經有如遊樂場，遊人甚多，及後一度荒廢。現已爲商人經營，擺骨灰龕爲業，面目全非。


建寺人梁子衡，法號浣清，原籍廣東南海。按寺嘅講法，梁氏先後妻妾九人，頭三個喺中國死咗。其後梁氏來港發展。二十世紀初，經營西鄉園素食館，有兩舖，一者喺九龍城啟德機場附近，另一喺旺角砵蘭街。一九二三年，佢喺現址起西林寺，亦執咗兩間舖，成西林主持，法號浣清。


西林寺曾爲郊遊勝地。二十世紀六十年代，寺廟似遊樂場，有園林勝景，飲食玩住都有。旁邊先天道安老院都有園林，一併遊玩。寺內香火鼎盛，齋菜聞名。寺前西林路有唔少食肆，每每假日，相當熱鬧。亦有不少人拍戲取景。


一九八〇年，西林寺主持浣清大師去世，於是有人出售西林寺予泰國財團，齋菜生意亦結束，寺內神位亦移走，自此旅遊勝地不再。泰國財團想改土地用途，香港政府唔准，因擱置荒廢而失修。。二〇〇四年，沙田區議員曾提出重建西林寺爲旅遊地，因土地屬私人物業關係，而無法實行。


二〇〇六年，香港商人莊氏，斥資逾三千萬港元購業權，計劃重建西林寺為旅遊地，並成立西林基金會負責重建。二〇〇九年十月，改建完工，但結果改建成五幢骨灰龕堂，三千骨灰位，與寺廟舊貌，大相逕庭。地政總署勒令該寺停止經營骨灰位，是以違反地契。


喺英國殖民期間，咖啡山亦被叫做Weld Hill，得名自1880年至1887年間擔任海峽殖民地總督嘅Sir Frederick Weld。喺1867年至1874年嘅巴生內戰，呢度亦曾經係雪蘭莪蘇丹喺曼特寧氏族對峙時嘅堡壘山，依家仲保留住一條長大約5公尺嘅地底密道，見證咗當年內戰事蹟。


咖啡山係依家吉隆坡市中心唯一一笪地方保留住原始熱帶雨林，呢片原始雨林依家屬於吉隆坡森林生態公園嘅一部分，佢早喺1906年畀政府憲報為永久森林保留地，亦係馬來西亞半島最早嘅森林保留地，當時嘅土地面積有17.


吉隆坡森林生態公園喺安邦路同拉惹朱蘭路交界處，係市中心鋼骨水泥森林嘅「綠肺」，園區入面栽種咗各種珍稀嘅植物同花卉，其中包括攀藤植物、蕨類植物同罕見嘅草藥等。巨型嘅熱帶樹木，例如紅木同龍腦香木亦可以喺呢度揾到。


園區入面有唔少條路以樹木嚟命名，其中包括沈香路、匹那拉罕路、坡壘屬路等。園區入面常見嘅動物有馬騮、松鼠同其他小型嘅爬蟲類、哺乳類以及鳥類。喺1970年代，曾經喺山坡上起咗一條纜車通去咖啡山山頂，當時人可以搭纜車，喺高空鳥瞰吉隆坡熱帶雨林嘅面貌，嗰條纜車喺80年代已經停止營運。


學校喺1960年9月開辦，但開辦咗6年後因文革爆發而停課，直到1969年先至恢復返。1985年成立咗第一屆教育代表委員會嚟實行民主管理同監督。2003年，學校昇格做海珠區一級學校，重喺2年後成為廣州市一級學校。


2010年3月，學校改名做海珠區實驗中學兼重新定咗教學目標。2011年7月，因為海珠區教育部門要整合教育資源而將95中併咗入去，半年後又昇格做廣東省一級學校。2013年先後定咗海珠區第一批初中義務教育階段特色學校同廣州市第一批11間義務教育階段嘅特色學校，同年亦改名做海珠區外國語實驗中學。


法蘭西第五共和國係1958年10月4號起喺法蘭西地方實行嘅共和政體，取代1946年建立嘅法蘭西第四共和國。受制於1958年9月28號由全民公投通過，同年10月4號實施嘅憲法。法蘭西第五共和國由戴高樂建立，佢亦獲選做第一任總統。


李慧娜，藝名「拿拿淋」或者「拿拿林」，女性，香港電台前助理監製同埋節目主持人。試過畀人告涉嫌用佢朋友名義呃電台撰稿費，表面證供成立。李慧娜原先喺香港電台嘅工作範圍就係要包括呢單案嘅資料搜集同埋撰稿。後來裁判官鑑於控方畀唔出足夠證據，所以裁定六項罪名全部唔成立。


康森貴將一個大肚婆送錯咗去第二間醫院，令到過氣女歌星徐半香嘅靈魂錯過咗投胎時間。徐半香為咗報復而千方百計騷擾康森貴嘅生活，但係徐半香受到康森貴嘅前世朱錦春阻撓，徐半香剪咗朱錦春嘅辮令佢失去法力。徐半香繼續同康森貴作對，但係最終對佢產生感情。


新會商會學校嘅畢業生可以以一條龍入讀南區新會商會陳白沙紀念中學。不過唔少同學都可以通過派位及面試入到名校皇仁書院、香港華仁書院、大坑真光中學、英皇書院、聖約瑟書院、英華女學校、聖士提反女子中學、金文泰中學。


豬油撈飯係起源自舊時中國平民嘅菜式，因為冇錢買肉食，就會將豬油同豉油撈落飯度食。撈咗豬油嘅飯會變得香口惹味，唔使其他餸菜都可以就噉食晒。隨住大眾生活水平提升，加埋比較著重健康意識，豬油撈飯依家已經好少見，通常只係喺賣懷舊菜式嘅食肆出現。


國民聯盟，簡稱國盟，係喺2020年馬來西亞政治危機中成立嘅政黨聯盟。喺馬來西亞下議院222席當中佔有113席，由土著團結黨、國民陣線、伊斯蘭黨、砂拉越政黨聯盟同沙巴團結聯盟組成，由慕尤丁出任馬來西亞第八任首相。


隨住第16任馬來西亞最高元首蘇丹阿都拉委任慕尤丁為馬來西亞第八任首相，國民聯盟亦隨之成為馬來西亞嘅執政聯盟。2021年，國盟因執政聯盟內部分歧而倒台，國民陣線嘅依斯邁沙比里成為首相，但國盟仍然係執政聯盟入面。


2021年1月13號，人權觀察公佈嘅《2021年世界人權報告》指出，自國盟政府喺2020年掌權之後，馬來西亞人權有惡化現象。由慕尤丁領導嘅國盟政府放棄建立一個真正獨立嘅警察投訴委員會，對難民同無證移民嘅待遇採取強硬路線，導致移民拘留中心隨後報告確診嘅武漢肺炎病例增加。


暗喻係種修辭手法，即係指話兩樣嘢一樣，暗啞底、隱晦噉指出兩樣嘢相似嘅比喻。暗喻會用到具等如之意嘅喻詞，將比喻對象，同用嚟比喻嘅嘢連接住。喺粵語入面，暗喻喻詞通常會用「係」。有時，尤其係喺文言文，暗喻嘅喻詞會省略唔明講，但係意思仍然隱含喻詞，呢種用法有時會叫做略喻，不過好少會噉講。


甘尼·伊斯特迪喺出世嗰時患咗先天性骶髂發育不全而喺半歲時被截肢，期間先後做過兩次手術，最後喺髖關節留返凈低嗰兩隻「腳」響度。出院之後佢雖然接受過裝假肢同輪椅嚟輔助行路，但佢冇接受，而係用兩隻手或滑板嚟行路。


出世初期雖然醫生話甘尼最長命凈去到21歲到，但1997年，喺日本嘅《滑板上嘅天使》同《Love Again》呢兩本書詳細介紹咗佢嘅生平同勵志史。2010年，37歲嘅甘尼喺星加坡旅遊生活頻道播出嘅《半身人》節目出現，亦引起星加坡當地媒體關注。


元朗行人天橋系統係香港一條計劃起嘅行人天橋系統，係嗰時嘅行政長官曾蔭權喺2009年透過《施政報告》提出嘅計劃，大致上係喺元朗市中心青山公路元朗段起行人天橋系統同行人專用區，覆蓋元朗市中心入面人流特別暢旺嘅街，用嚟改善元朗市中心嘅行人同車輛嘅交通情況，同埋達致綠化同粉飾周邊環境同減低環境污染。


部分中國遊客被批評行為包括大聲吵鬧、不停問重覆問題、對當地景點歷史唔感興趣淨係顧住影相、唔顧衛生、隨意移動甚至破壞擺設品。就算去到一啲講到明要細聲或者唔畀影相嘅地方，佢哋都唔識尊重。另外，有啲中國遊客去旅行參加嘅亦只係低價、甚至係零團費嘅旅行團，對當地經濟效益有限但就做成人滿之患，影響當地民生。


未央宮，宮之一，喺漢長安，相當於今日中華人民共和國陝西省西安市未央區。漢皇帝劉邦時建，劉邦在位七年時，開始起，九年時完成，雖則叫做宮，實情係皇城，宮牆就係城牆。未央宮所在嘅長安，未央宮之外，好長時間係無城牆。


未央宮，起喺秦章臺嘅地基上，由蕭何負責建宮，以當時習慣，宮要起喺夯土之上，高過周圍，以便防守。宮長方形，共分前殿、椒房殿、官署、少府、石渠閣、天祿閣、滄池等主要建築，宮牆四周開咗正門同掖門，宮牆四角有角樓。


冷戰期間，响鐵托領導下嘅南斯拉夫行咗同其他東歐社會主義國家唔一樣嘅路線，既有偏向自由化嘅經濟體制、政治氣氛同埋言論自由，亦唔參加北約同華約兩大軍事聯盟，反而同印度、埃及、印尼同埋拉丁美洲國家創立咗唔結盟運動組織，重擁有領導地位。


1991年到1992年，南斯拉夫分裂，斯洛文尼亞、克羅地亞、波斯尼亞黑塞哥維那同埋馬其頓共和國先後獨立。最後塞爾維亞同埋黑山兩個加盟國組成南斯拉夫聯盟共和國，2003年又改名做塞爾維亞黑山。2006年黑山獨立，南斯拉夫正式玩完。


，又嗌田野生態旅遊養生園，簡稱田野生態養生園、田野生態觀光園、田野生態園，係中國廣西北海嘅有現代化科技農業示範、睇熱帶生果花木、採摘、釣魚、餐飲、娛樂、休閒喺埋一齊嘅綜合型農業生態園區，2005年4月25號喐手起，2006年9月28號起好，位置喺銀海區銀灘鎮銀灘大道嘅中間位。


十字架運動場又稱新辛尼特體育場、聖彼得堡體育場，係俄羅斯聖彼得堡十字架島西部一座體育場。2017年秋季起作為聖彼得堡辛尼特足球會嘅主場。體育場原計劃喺2008年12月完成，後來改為2011年底。最終喺2017年啟用。


深圳大劇院係中國廣東深圳嘅建築，1984年動工，1989年起好，位置喺南山區深南中路同紅嶺中路嘅交界。佢亦係深圳特區成立初期，政府出錢起嘅嘅「八大文化設施」之一。1992年因為辦過深圳大劇院藝術節而出名。


嘉峰臺係香港房屋委員會嘅私人機構參建居屋屋苑，由香港房屋委員會同新世界發展聯合發展，喺香港九龍牛池灣，近瓊麗苑。屋苑總共有五棟樓，喺2003年起好。2004年，香港特區政府用14億港紙向新世界發展回購屋苑所有單位。


六一八雨災之後，香港各界紛紛發起捐款賑災活動。6月24號無綫電視搞咗六一八賑災義演，請影星李小龍、陳寶珠，粵劇名伶任劍輝、白雪仙、麥炳榮、鳳凰女、新馬師曾、梁醒波、陳錦棠、任冰兒、許英秀等等，重有全台電視藝員同歌手，係香港電視史上首次馬拉松式直播籌款活動，播足12個鐘，一共籌到900萬，打破香港開埠以嚟籌款嘅紀錄。


Netscape Navigator 係網景公司推出嘅網頁瀏覽器，響1994年推出，曾經係世界最多人用嘅瀏覽器，之後響微軟用Internet Explorer競爭之下，用者大減，最後響2007年推出最後一版。


《衝出康普頓》係一部2015年嘅美國電影，由F. Gary Gray執導，O'Shea Jackson, Jr.、Corey Hawkins、Jason Mitchell、Paul Giamatti主演。


李汶靜中小學就讀瑪利諾修院學校，1980年喺香港大學英文系畢業。1981年1月1號加入無綫電視新聞部，先後做過中文台同英文台記者、新聞主播，以及公共事務部嘅節目主持同監製。佢曾經參與採訪唔少重大新聞，包括中英就香港前途談判。


佢喺1993年到1995年之間轉職香港有線電視，1995年返翻無綫新聞，擔任採訪同新聞報道嘅工作。佢參與嘅新聞節目攞過好多國際獎項，其中1995年佢策劃同採訪嘅《「終戰」五十年》，以日本二次大戰投降五十周年為主題，攞到國際新聞界有名嘅皮博迪獎。


六四事件之後，1990年，無綫電視派李汶靜同袁志偉訪問中國國務院總理李鵬，分別負責英文同中文部分。上頭寫好咗啲一味擦鞋嘅問題，但係李汶靜自己準備入肉問題。無綫高層「傳話落來，如果唔跟足劇本就唔好做」。


結果李汶靜唔做，袁志偉兼做翡翠台同明珠台嘅訪問。李汶靜重無聲抗議，「同李鵬握手時，特登側頭擰轉面唔望佢」，「消息傳到香港個個都話好」。當時做無綫新聞部主管嘅黃應士「向來愛錫佢，嗰次維護佢，壓力一定有。


1986年，九巴開始引入11米巨龍巴士。1986至1994年間，九巴買咗371架11米巨龍，但係由於1990年至1991年嘅一批共50架巴士嘅其中一副底盤喺於運送時損毀，得49架投入服務，所以合共有370架。


1990年，九巴引入一架11米巨龍冷氣巴士嚟試。之後九巴開始引入丹尼士巨龍冷氣巴士，包括喺1991至1997年引入多359架11米巨龍冷氣巴士、1993至1999年引入235架9.9米巨龍冷氣巴士、1997至1998年引入170架12米巨龍冷氣巴士。


隨住九巴車隊更新嘅進度，全部12米冇冷氣巨龍已經喺1997至2003年退役，而11米冇冷氣巨龍除咗兩架喺1994年以及1999年提早退役之外，其餘嘅喺2002至2012年退役。11米冷氣巨龍有4架因交通意外而提早退役，其餘嘅亦喺2007至2015年退役。


兩架12米冷氣巨龍因交通意外或者燒車而提早退役，其餘嘅喺2015至2016年退役。兩架9.9米冷氣巨龍因交通意外而提早退役，其餘嘅亦自2011至2017年退役。九巴旗下嘅丹尼士巨龍退嗮役之後，佢嘅車隊亦全面低地台化。


1982年，中華巴士接收咗兩架12米丹尼士禿鷹嚟試，佢哋分別配都普金屬部分車身同埋亞歷山大車身，兩架都係得兩隻門。其中配都普金屬部分車身嗰架曾經係全港載客量最高嘅巴士，載到171人，個紀錄到今時今日都冇巴士打破到。


不過中巴揀咗買三軸嘅都城嘉慕威曼都城巴士，去到都城嘉慕威曼業務喺1989年完咗至開始買丹尼士禿鷹。中巴喺1989至1990年間引入46架12米禿鷹，同埋喺1990至1991年間引入28架11米冇冷氣禿鷹。


新巴將其中一架油上「新巴最後一架熱狗」特別色，並喺2002年8月17號新巴冇冷氣巴士嘅最後一日出席遊車河活動。最後兩架退役嘅冇冷氣11米禿鷹都俾人保留，一架返咗英國，而DM28就由新巴保留，不過DM28喺2004年連同多架冇冷氣11米禿鷹一齊俾人拆咗。


城巴自1993年開始訂購丹尼士巨龍冷氣巴士，佢哋都係配都普金屬部分車身，但同九巴同埋中巴嗰啲唔同嘅，係城巴嘅都普金屬部分車身係用闊啲嘅前門，車頭用類似亞歷山大R型車身嘅設計，而車身裝嵌就係由葡萄牙嘅Salvador Caetano搞。


2000至2002年，城巴將一架10.3米巨龍改裝成全球首架三軸雙層冷氣無軌電車。另有一架10.3米巨龍喺2002年9月焚燬報廢。至於其餘嘅丹尼士巨龍，10.3米版喺2011至2014年陸續退役，而12米版就喺2012至2015年陸續退役。


1992年，英國Stagecoach集團買入10架11米丹尼士巨龍巴士，全部編配去馬拉維。1995至1996年Stagecoach集團買多20架11米丹尼士巨龍巴士，並投放去肯雅。後來，全部喺肯雅行駛嘅巨龍被運返英國，並喺1998至2000年重新投入服務。


公明黨同宗教團體嘅關係一直係俾人非議嘅地方。公明黨同日本宗教組織創價學會關係密切，可以話係公明黨嘅母體。早年創價學會甚至會干預公明黨嘅人事安排，俾人指控違反「政教分離」嘅戰後日本憲法精神。後來公明黨搵咗啲唔係創價學會嘅人加入，去溝淡宗教色彩。


1993年，公明黨聯同其他七黨組成「非自民非共產連合政權」，成功以些微差距令自民黨首次下野，公明黨第一次參與執政。但係唔夠一年，政權內部意見分歧，社會黨同新黨先驅重走去同自民黨組閣。公明黨喺執政10個月後就要落台。


一個馬來西亞係馬來西亞第六任首相納吉阿都拉薩喺2009年上任時所倡導嘅政治理念，納吉表示佢所傳達嘅理念係要將國內唔同種族人民嘅地位同權益都係公正平等，彼此之間能夠同沾惠益，團結一致。同時佢亦呼籲內閣、政府部門同公務員以促進種族和諧同國家團結，提升工作效率為目標。


官方logo同口號係同一個馬來西亞概念同時間推出。Logo係一個「1」數字符號，其中包含馬來西亞國旗同馬來西亞一詞。總理府部長T Murugiah表示，政府喺2010年花費咗3,800萬令吉宣傳前總理納吉嘅一個馬來西亞概念。


納吉嘅2010年預算包括為50間醫療診所提供資金，以提供針對疾病同受傷嘅基本醫療服務，例如發燒、咳嗽、感冒、傷口同割傷、糖尿病同埋高血壓。馬來西亞公民只需要畀1令吉治療同醫藥治療費用。非馬來西亞公民收費係15令吉。


5000萬令吉嘅合約授予畀一間叫Tricubes Bhd嘅公司去運作一個馬來西亞電子郵件項目，呢個係政府嘅社交網絡項目一部分，呢個項目將會向公眾提供免費電郵帳戶，方便同政府溝通。Ratak Seri Najib Razak喺2011年4月宣佈「一個馬來西亞」電子郵件項目，呢個係政府經濟轉型計劃一部分，佢話將會對國民總收入喺2015年前產生3,900萬令吉。


一間國有企業一個馬來西亞發展有限公司係由Terengganu Investment Authority主權財富基金重新改名。通過納吉嘅努力，呢間公司專注於能源、房地產、旅遊同農業綜合企業領域嘅戰略發展項目。


喺2011年，「一個馬來西亞」專營店擴展做一間雜貨店專營店，叫做「Kedai Rakyat 1Malaysia 」，第一間店喺吉隆坡格拉那再也線嘅格拉那再也站。呢間特許經營店目係畀讓低收入社群獲得更加平嘅食品同減輕佢哋嘅負擔，令馬來西亞人更加接近一個馬來西亞嘅意念。


推行一個馬來西亞青年基金係為青年人提供財政支持，以支持年輕人開展培育國家部門嘅創新項目。根據馬來西亞喺2010年通過嘅預算，呢個基金已撥款2千萬令吉。呢個基金係由Barisan Nasional Youth Lab提出嘅。


前總理納吉努力放寬政府政策，喺一個馬來西亞入面建立一個更加開放嘅政策去所有種族，導致支持馬來人至上嘅馬來人團體土著權威組織尋求對呢個政策進一步澄清，因為佢哋擔心一個馬來西亞會破壞馬來人或者土著喺馬來西亞享有嘅特權。


一個馬來西亞email畀市民同埋反對派人民聯盟批評係嘥錢，而Tricubes更加曾經陷入財務困境。喺市民嘅強烈抗議之後，納吉不得不回溯話呢個係一個私營部門嘅舉措，接受電子郵件帳戶係自願性質。喺Facebook入面有針對呢個項目組織咗抗議活動。


收到好多投訴，同喺馬來西亞各地大型超市出售嘅雜貨相比，喺KR1M出售嘅雜貨價格會貴啲。有人指控佢哋嘅產品生產線質素好差，當中包括細路仔奶粉、新鮮牛奶、煉乳、甜煉乳、蠔油、果醬、罐頭雞咖哩、芒果cordial、ghee compounds、花生、奶油花生醬、香脆花生醬同埋罐頭番茄汁沙丁魚。


2011年12月22號，雪蘭莪州地方政府研究常務委員會主席劉天球宣佈禁止喺雪蘭莪州廣告牌上面使用一個馬來西亞徽標，佢話一個馬來西亞概念係出於政治動機，禁止展示出於政治目嘅廣告。但係，雪蘭莪州政府取消咗使用一個馬來西亞徽標嘅禁令，因為禁令政策損害應該喺雪蘭莪州實行嘅民主價值觀。


白田邨，香港一公共屋邨，喺九龍白田。邨最早叫白田新區，一九六九年入伙，後稱白田下邨。一九七一年另開白田政府新邨，後稱白田上邨。一九八四年合稱白田邨。一九九〇年開始重建。重建首批一九九三年入伙，最後一批二〇〇四年入伙。


陳宜倩，台灣性別研究學者，依家係世新大學性別研究所教授。佢不時會就一啲台灣性別意識的議題接受媒體訪問同埋撰寫投稿文章，因而得到一啲媒體關注。另外，佢亦曾經獲法院同唔同機構邀請，進行性平議題相關工作演講。


佢關注司法改革、職場性騷擾同性平議題，認為不論男、女、雙性或跨性別認同，都理應享有同樣嘅權利。佢又關注政治人物厭女、恐同言論，並曾經同民進黨立委范雲、香港民主黨性別平權委員會委員梁詠恩等人多次召開記者招待會，表達對呢啲言論嘅關注。


坪洲體育館，香港室內體育館之一，喺坪洲寶坪街六號，坪洲市政大廈，另一邊為露坪街，英文叫Peng Chau Sports Centre。行政上歸離島區。設施有籃球場、排球場、羽毛球場、壁球場、活動室、健身室。


南怡島係南韓江原特別自治道春川一個半月形嘅內陸島，面積0.46平方公里，位於首都首爾東面63千米，京畿道同江原特別自治道交界處，係1944年起清平大壩嗰陣時附近畀江水浸徂而形成。好多南韓偶像劇都喺爾度攞景，包括2002年由尹錫湖導演，裴勇俊同崔智友主演嘅《冬季戀曲》。


卡爾·賓茨，全名係卡爾·費德列·賓茨，係德國嘅汽車設計師同工程師，巴登－烏騰堡卡爾斯魯厄梅爾堡人。喺1879年發明咗世界第一部單缸煤氣發動機，重喺1886年1月29號順利整到世界第一部汽車。1926年同戴姆勒公司合作，同平治公司合併。


鋼鐵雄心係一個戰略電腦遊戲，由Paradox Development Studio開發，主要遊戲程式員係Johan Andersson，Strategy First發行。背景係1936年至1948年嘅第二次世界大戰時期。


喺2021年4月，中卓醫務涉及一單打錯武漢肺炎疫苗嘅醫療事故。當時政府正喺香港一啲體育館同其他地方安排市民接種武漢肺炎疫苗，而由中卓醫務營運、喺九龍灣體育館嘅接種中心，職員幫一名本來預約打BioNTech嘅55歲患癌外籍人士，打咗中國科興疫苗。


事主話當初揀接種BioNTech疫苗，係因為佢接受化療同患有白血病會降低疫苗效用，如果接種保護率唔高嘅科興疫苗，擔心保護率所剩無幾。香港醫院藥劑師學會會長崔俊明直指事件離譜，認為最少應該向佢哋發警告，如有嚴重事故應考慮停止合作。


詠彩繽紛係香港退役競賽馬，為澳洲2010年9月出生嘅棗色閹馬，係香港著名練馬師蔡約翰嘅明星馬之一。馬主羅德榮以$65,000.00澳元買入咗馬匹，響2014年11月正式喺香港出賽，2018年2月1號退役。


佢贏咗2015年10月1日的慶典盃，喺香港三級賽跑1400米。詠彩繽紛嘅主要對手係大印銀紙、和順超影、美麗之星。賽事一開始，美麗之星放出，詠彩繽紛第4。轉入直路最後200米詠彩繽紛過咗和順超影，大印銀紙力追，詠彩繽紛最後以半個馬位贏得賽事，第2名係大印銀紙，第3名係50倍大冷門好健康。


音樂上，八分音符嘅音符時值係全音符嘅八分之一。佢嘅長度係四分音符嘅一半，十六分音符嘅兩倍。佢個樣係實心卵形，加支柄，柄尾右面加條尾。如果響中間綫以上，柄向下，條尾彎上。中間綫或者以下，柄向上，條尾彎落。


1985年，林偉強參選立法局「新界南」落選。1988年獲港英政府委任做太平紳士。1988年至1991年期間，林獲港英政府委任做立法局議員。1991年，林參選區域市政局選舉落選。1996年，林參選臨時立法會落選。


1998年，林聯同其他鄉事派人物參選立法會新界西直選，但都落選。2004年，劉皇發由立法會鄉議局功能組別，改循區議會功能組別出選，將鄉議局議席讓畀林偉強。鄉議局主席劉皇發嘅妹夫薛浩然亦曾經考慮與林角逐該議席，但其後俾劉勸退，以免造成鄉事派內訌。


而呢個樂隊喺Totally Frank嘅節目入面扮過他莎、查理、富羅同埋尼芙。不過呢個樂隊嘅真名成日喺出面演出嗰陣用。而花名凈係喺佢當地嘅節目入面用。不過呢個樂隊喺2005年出咗道之後凈係發佈咗1鉼歌带就冇繼續出喇，因為喺2006年9月11號，佢間所屬唱片公司話唔睬佢哋，結果搞到樂隊解咗散。


布碌崙博物館係美國紐約布碌崙區一間綜合性嘅藝術、歷史博物館。佔地560,000平方英尺，博物館嘅實際容量係紐約市第三大，收藏咗大概一百五十萬件藝術品。佢著名收藏品包括古埃及藝術品同好多現代藝術品，建築風格係布雜藝術。


呢條高速嘅靈峰桂粵界收費站屬廣東同廣西嘅交界，出入口有關卡查車及睇下有冇喺越南嚟啲人蛇。喺通車之後，靈峯桂粵界一直有實行過轉換八桂行卡及粵通卡嘅收費站，不過喺2020年1月1月取消咗省界收費站後，呢個措施亦正式取消。


《香港人在北京》，係香港電視廣播有限公司製作嘅時裝都市電視劇，由陳展鵬、吳若希、洪永城、戴祖儀領銜主演，並由蔡潔、傅嘉莉、吳業坤、陳星妤、麥長青、梁漢文、林偉、袁潔儀、鄧伊婷、彭懷安同吳沚默聯合演出，編審陳翹英，監製鍾澍佳。


保羅寫羅馬書係為計劃訪問羅馬教會嘅事做準備。保羅嘅計劃係先喺羅馬信徒中工作一段時期，然後等佢哋幫助繼續前往西班牙。佢解釋對基督教信仰嘅了解，同呢個信仰應該點樣喺信徒生活裏面實踐。呢卷係保羅對佢傳嘅信息解釋得最詳盡嘅一封信。


保羅進一步發揮呢個主題，無論係猶太人定係外邦人，都一定要稱義。世上嘅人都處喺罪嘅權勢下，只有相信耶穌基督先可以稱義。跟住，保羅描寫人同上帝有呢種關係之後將獲得與基督結連嘅新生命。信嘅人得稱為義，上帝嘅靈使佢從罪同死嘅權勢得到釋放。


香港人不時借用英文近音字母「D」代替，例如將「快啲」寫成「快D」。原因有幾多，有啲人認為「啲」係有音無字，而且因為香港俾英國統治過，居民嘅第二語言多數係英文，又習慣中英夾雜寫嘢，亦比較少人學過點寫粵語字，甚至貪方便，所以就借用「D」。


另外有啲廣州人認爲「啲」係香港人自創嘅新字，認爲係錯字，正字或本字係「尐」，呢個講法係唔正確，首先「啲」早於明末清初已經出現，而且「啲」嘅讀音係di1，但「尐」嘅讀音係zit3，尐嘅反切係「子列切」，反切上字取聲母，下字取韻母，切出嚟嘅音就係zit，讀音都唔啱，所以無可能係本字或正字。


新加坡總理李顯龍有啲政策同言論被視為對中國友善。例如，喺全球各地政府都開始對華為有所保留，甚至因為華為嘅違法手段有相應制裁措施嘅時候，佢就曾經喺2020年7月話新加坡唔會排除華為。佢又曾經公開讚揚習近平，亦呼籲過美國唔好同中國衝突，又支持北京未經諮詢或香港人同意，強行落實嘅《港版國安法》。


另外，外交部前常任秘書比拉哈里喺香港反送中運動入面，批評香港年輕嘅示威者，話佢哋「近乎愚蠢到了極點」，仲強調「近乎」，因為呢啲示威者嘅愚蠢行為持續超出佢嘅預期。新加坡總理李顯龍亦曾經話，示威者提出嘅「五大訴求」意義在於羞辱並推翻特區政府。


有啲人並唔認同呢啲指控。例如新加坡草根書室董事林韋地就曾經喺聯合報嘅網上版評論，指台灣人明顯接受有關資訊95%都係來自當地嘅華文媒體，但呢啲媒體喺新加坡或者馬來西亞，都並唔係台灣人想像中咁樣佔嘅多數，甚至係親中媒體同中共外宣對新馬嘅敘述，同現實好大嘅差距。


方敏婷2012年喺香港神託會培基書院度畢業，2016年喺恒生管理學院英文系畢業。同年，佢間模特兒公司派咗佢同另外兩位模特兒參加viuTV嘅《美選D.n.A.》選美真人騷節目，不過得佢一個入圍唔到最後廿強。


《大亨小傳》係一部2013年美國愛情電影，由Baz Luhrmann做導演，改編F. Scott Fitzgerald嘅1925年同名小說《大亨小傳》。主演係里安納度狄卡比奧、杜比麥奎爾、嘉莉慕萊根、Joel Edgerton、艾娜費莎、Elizabeth Debicki。


由1884年開始，香港天文台已經懸掛鼓形、倒三角形、圓形及三角形信號警告居民烈風將會吹襲香港，呢個就係而家八號烈風或暴風信號嘅前身。1917年，開始改用2號至5號信號，2號至5號分別代表烈風將會由北、南、東或西四個方向吹襲香港。


1931年，改為以5號至8號分別代表來自西北、西南、東北或東南四個方向吹襲香港嘅烈風。為咗唔好令到公眾混淆，由1973年1月1號開始，5號至8號風球分別由8號西北、8號西南、8號東北及8號東南四個信號代替，直到而家 。


喺2007年開始，發八號由以前只係參考維多利亞港嘅風速，變成參考香港其中八個測風站，包括啟德、青衣、長洲、沙田、濕地公園、打鼓嶺、赤鱲角同西貢。只要多過一半測風站錄得或預料錄得嘅風速有烈風程度，而且風勢可能持續，就會發出相應嘅熱帶氣旋警告信號。


船帆座係家下八十八西洋星座之一。佢響天球南部，佔天球面積 500 平方度。地球北半球來講，船帆座係春天嘅星座，即係春夜會見到。肉眼可以睇到嘅星，約莫 110 粒到。有一到四等星十九粒，即係有二等星三粒、三等星兩粒、四等星十四粒。


雷暴警告係由香港天文台發出嘅警告信號，目的係提醒市民雷暴有可能喺短時間內影響香港境內任何地方。警告發出後，警告信息會透過電台同電視台向市民廣播，亦會喺天文台嘅網頁同「打電話問天氣」系統上發佈。雷暴警告系統獨立於其他氣象警告，例如熱帶氣旋警告信號或強烈季候風信號、暴雨警告信號、山泥傾瀉警告、新界北部水浸特別報告、火災危險警告、酷熱天氣警告或寒冷天氣警告，呢啲警告可以同時生效。


喺嗰晚，上帝開始降嗎哪畀佢哋食，挨晚又有鵪鶉飛嚟，由嗰一日開始，以色列喺呢四十年每日都係以嗎哪作為糧食，一路冇停過。嗎哪喺夜晚隨住露水降喺營度，形狀好似白霜嘅小圓形物體，以色列人叫呢啲嘢做「嗎哪」。形狀好似芫荽子，又好似珍珠，係白色嘅，味道好似用蜜糖整嘅餅。


每日朝早，以色列人將嗎哪執起，直接食，或者用研磨整碎，喺鍋度煮，又整成餅，滋味好似新油。嗎哪只可以保存一日，如果留到第二日就會生蟲發臭，但喺安息日會暫停降嗎哪一日，所以喺每個禮拜嘅第六日嗎哪會降雙倍分量，同可以保存兩日，第二日都唔會變壞。


而車站嘅收費區喺1號綫站廳嘅西南邊、5號綫嘅月台東邊同轉車通道都俾人行通道、車站商舖圍住嗮，由於三個站廳之間凈係可以用轉車通道接埋一齊，所以各個站廳嘅免費區係唔連埋一齊嘅。而車站嘅商舖方面，都喺嗮1號綫嘅站廳嗰頭。


呢個站一共有7個出入口，分別係A、B、C、D、E1同埋E2、F。其中A出入口同B、C、D同埋E1、E2、F呢6個出入口之間分開嗮，冇連埋一齊。從2017年11月17號開始實施嚴格安檢制度之後，除咗往返B同C、及E1同E2出入口之間毋須接受安檢之外，其他出入口之間當成過街通道往返嘅話，都要接受人過安全門、物過X光機、液體過檢測儀嘅制度。


喺1987年，嗰時嘅廣州市人民政府準備引入德國資本嚟起地鐵而出現嘅四個方案入面，其中方案1就講咗家陣1號綫嘅樣。嗰時1987年嘅第一、二份規劃都冇經過中山一路嗰邊，直到1988年份規劃改行中山路一帶時，喺中山一立交附近整咗「楊箕村站」出嚟，喺東山口同楊箕村之間亦整埋「梅花村站」。


呢個站喺1號綫開通期間，有A、B、C，D四個出入口。以前A出入口直接連去1號綫站廳，但2005年起緊5號綫時臨時封咗A出入口，直至2009年12月28號開通咗5號綫之後去唔到其它出入口嘅同時，又開埋E1同F出入口。


呢個站嘅轉車方面，同東山口站或廣州東站差唔多，一定要喺整出嚟嘅轉車通道行過去先至得。就係喺部車到咗站之後落車，出咗站廳之後行去A出口嘅方向一直行，行到第條線嘅站台之後落去就得喇。而轉車通道嘅周圍重整咗柜式空調嚟費事話點解條通道鬼咁熱噉。


香港基督教協進會係由香港華人基督教聯會、中華基督教會香港區會、救世軍、信義宗教會、循道公會、衛理公會、香港浸信會聯會、聖公會、基督復臨安息日會等教會，同香港中華基督教青年會、香港基督教女青年會等基督教團體同埋部分外國同工聯合發起。


都市聯通係加拿大安大略省負責策劃大多倫多及咸美頓地區嘅公共交通嘅政府機構，除咗做宏觀嘅策劃之外，亦都喺大多地區起新鐵路，並透過三間子公司營運區入面嘅部份巴士同鐵路，同埋喺 GTHA 同渥太華用緊嘅 Presto 卡付款系統。


例如佢解釋艾靈頓跨城西延綫嘅高架路段嗰陣，就有居民指佢啲圖係誤導。2022年尾，因為起安大略綫要喺奧斯古德站做工程，又就打算唔問就走去斬樹，結果安省律師公會走去申請法庭禁制令，延長禁制令失敗之後即刻有原住民團體再申請禁制令，直指都市聯通冇做真諮詢。


衛生局，OMP係專責澳門嘅醫療及食物安全以及執行政府醫療衛生政策嘅政府部門。衛生局係具有行政、財政同財產自治權嘅公共機構，並受澳門特別行政區政府社會文化司監督。衛生局轄下醫院有山頂醫院同各間衛生中心。


由阿剌伯人、腓尼基人、中國人、埃塞俄比亞人、敘利亞人、猶太人、迦勒底人同羅馬人嘅時代開始，故臨就享有好高嘅商業聲譽。喺撈中國貿易嘅推擁下繁榮嘅故臨港，着 14 世紀旅行家伊本·白圖泰提到係佢係佢廿四年嘅旅途當中睇到嘅印度五大港口之一。


1275 年受任於忽必烈幫中國服務嘅威尼斯旅行家馬可波羅以中國官員嘅身份訪問唨西海岸嘅故臨城同埋其他啲城鎮。而今喺基拉拉邦個故臨區設有由聖多默建立嘅七座教堂之中一座同埋被認爲係 Malik Dinar 揾到喺喀拉拉邦建嘅 10 座最古老嘅清真寺其中一座。


梧桐河喺永寧圍嘅西面，風水甚佳。永寧圍嘅門樓喺1744年起，用紅粉石砌成，兩邊嘅對聯係「永承吉水　寧住龍山」。因日久失修，青磚嘅圍牆已變成頹垣斷壁。圍裏面起咗三排面向東北嘅村屋，但由於隨住時代發展，圍裏面嘅傳統房屋已經無幾多剩。


性高潮係做愛或者各種性刺激期間，因為好興奮而令到陰部肌肉有規律收縮。男同女嘅高潮都係由自律神經系統控制。除上所述以外，重會有一堆自己都控制唔到嘅反應，包括若干其他肌肉收縮、發出呻吟聲、覺得好開心、神經化合物分泌……


太平清醮活動承傳咗唔少中國民間風俗同文化，近代太平清醮更吸引唔少外來人同遊客嚟睇，好似長洲太平清醮成為長洲當地一年一度嘅盛事，影相發燒友、遊客，揪熱鬧嘅人逼爆長洲，大街小巷都係人，鋪頭食肆大做生意，近年重有紀念品賣。


辦太平清醮係使唔少錢嘅事，一般每五年、七年或者十年先搞一次，幾耐搞一次視乎每個地方而定。例如長洲太平清醮會於每年嘅農曆四月舉行，而上水鄉太平清醮就每六十年先會搞一次。日期方面，打漁同耕田社區會唔同，耕田嘅新界錦田鄉多數喺農曆十月、十一月舉行，而打漁為主嘅長洲，就喺農曆四月、五月。


響1868年江戶幕府落台，明治維新得咗，所以東征軍下令將江戶改制做江戶府。響同年九月，明治天皇下令要將江戶府改名做東京府。1923年關東地震，東京府好多建築物都俾佢搞到面目全非。1927年，日本第一條地鐵線響東京府通車，爾條線就係依家嘅銀座線。


《艷屍案中案》係一部2006年法國、美國合作嘅新黑色犯罪驚悚電影，由白賴仁狄龐馬執導，改編James Ellroy嘅英文同名小說《The Black Dahlia》。主演係佐斯夏利、施嘉莉祖安遜、Aaron Eckhart、希拉莉絲韻。


香港解密，係由香港政府同中共政府經統籌進行嘅專業資訊戰之下，一個公佈同網絡人肉反對逃犯條例修訂草案運動相關人物、傳媒記者個人隱私資料嘅網站。網站成立目的，係透過傳播資訊影響大眾睇法，令目標人物感到被追蹤威嚇。


網站公布左好多500個人嘅個人資料，而且佢哋嘅相都印上「暴徒」兩個字，仲附上姓名、生日同電話等資料。其中包括蘋果日報創辦人黎智英、前民主黨主席李柱銘、何俊仁同前香港政務司司長陳方安生。仲有部分台灣人嘅個資都被公開，包括台灣獨眼新聞記者陶貞穎、台灣基進黨主席陳奕齊、台灣公民陣線發起人江旻諺、台灣人權促進會秘書長邱伊翎同台北市議員邱威傑嘅助理等等


節目喺1994年5月23號開播，期間主播除記者身在現場嘅拍攝畫面係粵語之外，其他都屬普通話廣播。喺2009年底將經濟頻道改成純普通話廣播之後，新聞檔亦改成普通話廣播，令收視率一度勁跌。2010年，電視台方考慮到綜合頻道嘅午間新聞收視率太低而改成粵語播，而普通話內容都掟嗮去經濟頻道嘅《經濟新聞》入面播。


嘉諾撒聖方濟各書院係香港一間天主教英文女子資助中學，喺1869年創校，亦係意大利嘉諾撒仁愛女修會喺香港開設嘅第二間學校。校舍一直都喺灣仔半山堅尼地道9至13號，刻畫喺外牆嘅四個守護天使係學校嘅標誌，象徵忠、信、仁、愛。


喺1860年，由聖瑪大利肋嘉諾撒所創立嘅嘉諾撒仁愛女修會嘅修女，由家鄉意大利嚟到香港傳教。嗰時班修女為咗照顧灣仔平民區嘅貧困同埋失學兒童，就喺堅尼地道創辦咗聖方濟各學校，亦即係依家嘅嘉諾撒聖方濟各書院。


嗰時班修女唔單止免費教小朋友讀書，重喺同個一地方起咗一間醫院同埋孤兒院。港督參觀學校之後，好滿意學校嘅教學，就將學校納入政府資助學校，屬於香港最早期嘅政府資助學校之一。學校直到依家依然係嘉諾撒仁愛修會管理。


學校曾經喺1941年因為香港淪陷而停辦，但係班修女對辦學嘅熱情同埋決心一啲都無減退。喺二戰之後，學校喺1945年重開為聖心初中，喺1953年先至改名為嘉諾撒聖方濟各書院。由於居民對學位嘅需求不斷增加，學校嘅兩座新翼分別喺1956同埋1958年落成，為適齡女仔提供更多嘅學位。


後來，堅尼地道只剩低中學部同埋小學部校舍，其餘嘅建築物就用作嘉諾撒修院同埋明愛達言學校嘅校舍。2008年，明愛達言學校嘅校舍改建成小學部新校舍，位於中學部下面嘅聖佛蘭士街，成個小學部改建及擴建工程喺2010年完成。


鴨脷洲水月宮係喺清朝同治五年係由當地居民所起。廟裡面掛住嘅牌匾係由光緒十七年所題。由1930年開始，呢間廟就交被華人廟宇委員會打理，不過鴨脷洲街坊福利會則仍然贊助部份嘅慶祝活動。呢間廟喺1995年做過大型維修。


《人生交叉盤》係香港商業電台雷霆881響星期一至五下晝兩點到三點嘅財經節目，由陳永陸、伍甄琪聯同唔同嘅嘉賓主持，分析大市走勢同個別板塊，環顧全球金融市場動態，畀投資者掌握第一手財經消息，部署長中短線戰略。


喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。


喺規劃同起緊呢個站嗰時，站名曾經拗咗一餐。早期規劃嗰時嗌知識城南站，後嚟引起好多喺何棠下村當地居民話，因為起緊地鐵站、騰飛園同鳳凰湖、萬科幸福譽而拆咗一大堆舊屋而強烈要求站名補償。隨後地鐵方徵求過佢哋啲村民意見同埋地名考察隊嘅考察，話由於車站喺何棠下村地皮範圍入面起，喺2017年4月27號定咗站名嗌做何棠下站。


呢個站主要畀成日出入附近啲樓盤同周邊村民、喺騰飛園上落班啲人上落為主。喺14號綫開通初期，因車站周邊都係施工地帶，加上附近地方都係啱開發無耐，所以比較少人上落。不過14號綫主綫開通之後，客流多咗一堆往返廣州同增城一帶嗰邊啲人上落客。


Dylan係一隻多範式嘅程式語言，包括咗支援函數式同埋物件導向程式設計，佢係動態同埋反射式嘅，但係提供咗設計用喺支援生成高效機械碼嘅編程模型，包括咗喺動態同埋靜態行為嘅細粒度嘅控制。佢係喺1990年代早期由蘋果公司領導嘅群組創造嘅。


市二宮站係設計成冇柱嘅站廳而搞到站廳好闊噉。而收費區喺站廳嘅西邊，周圍俾人行通道圍住嗮，部分車站嘅商鋪都喺收費區入面，而收費區嘅站廳都有2部扶手電梯去到月台嗰邊。雖然話呢個站冇專用𨋢，但係站廳南邊嘅樓梯度整咗條輪椅升降台畀傷殘人士向車站嘅工作人員嚟協助用。


喺1988年嘅「十字綫網」規劃入面就出咗而家嗌「市二宮」嘅車站。嗰時係2號綫嘅車站，就喺同而家嘅市二宮站差唔多嘅位。後嚟喺1997年嘅《廣州市城市快速軌道交通線網規劃研究》話咗，呢個站係2號綫嘅車站，重加入咗2號綫首通段嘅工程入面。


呢個站附近都係笪比較出名嘅婚紗街。由於條路兩邊都開咗好多間婚紗同結婚用品嘅專賣舖，所以有好多乘客都會喺呢個站落車。重有嘅係，呢個站附近都係一大片居民區、學校同工作單位，所以都搞咗幾多返放工同返放學啲人嚟呢個站坐車。


黎以德喺香港大學畢業，有社會科學學士學位。自1983年起，黎以德喺香港政府好多個決策局同部門服務過，做過工業貿易署署長。2009年8月17號獲委任做運輸署署長。作為運輸署署長期間，佢亦擔任幾間運輸相關公司嘅董事，包括地鐵公司、九龍巴士有限公司、龍運巴士有限公司、新世界第一巴士服務有限公司、新大嶼山巴士有限公司、城巴有限公司、天星小輪有限公司、新香港隧道有限公司、香港西區隧道有限公司、大老山隧道有限公司，同埋三號幹線有限公司。


一幅雜湊表會用一個雜湊函數嚟由一個輸入嗰度計出一個號碼，用呢個號碼嚟由一個陣列嘅位嗰度搵出想要嗰件數據，例如想像一個用嚟記住一個組織裏面每個員工嘅名同電話號碼嘅程式，會由查緊嗰個員工嘅名嗰度計出一個號碼，個號碼表示嗰個員工嘅電話號碼喺個陣列嘅邊個位，然後個程式就可以用 output = buckets;噉嘅方法攞到想要嘅數據。


周旭明係TVB編劇出身嘅幕後工作人員，作品包括《街市忍者》、《李小龍傳》、《笑看風雲》、《O記實錄》、《O記實錄II》、《天地男兒》、《天地豪情》、《難兄難弟之神探李奇》、《創世紀》、《娛樂反斗星》、《蕭十一郎 》、《金枝慾孽》、《血薦軒轅》、《婚姻乏術》、《火舞黃沙》、《刑事情報科 》、《珠光寶氣 》、《飛女正傳》、《天與地》、《心戰 》。


佢同大正天皇之間感情好好，打破一般慣例，親自喺老公身邊照料。喺歷代皇后之中可以生到四個皇子，亦都係好稀有嘅例子。據皇后所生秩父宮嘅證實，大正天皇過身之後，貞明皇后每一日嘅生活都係一樣，喺午前有絕大部份嘅時間係喺放置天皇遺照嘅房入面渡過，好似服侍仲未死嘅人一樣。


1946年，英國將新加坡由馬來亞劃分出嚟，成為直轄殖民地。同時宣佈組織一個馬來亞聯邦計劃。但事與願違，呢項計劃因為削弱咗馬來統治者嘅地位，亦將公民權賦予畀華人同其他少數民族，而畀馬來人強烈反對。面對馬來族怨聲載道，英國最終放棄平等公民權計劃，喺1946年6月成立嘅馬來亞聯邦之後喺1948年正式解散，取而代之係1948年2月1號協議成立嘅馬來亞聯合邦，而當時嘅馬來亞聯合邦由英王委任高級專員統治。


為咗擺脫英國殖民統治以爭取獨立，巫統、馬華公會同國大黨三黨組成咗聯盟。1954年5月，東姑阿都拉曼率領敦拉薩同陳東海三人代表團聯袂赴英國倫敦談判民選自治政府事宜，隨後喺1955年7月27號嘅首屆聯合邦立法議會選舉中，聯盟成功贏得52席中嘅51席，喺英國監管下組成自治政府議會。


1956年1月18號至2月8號，首相東姑阿都拉曼率領代表團到英國談判達成協議，英國政府同意俾畀馬來亞聯合邦喺1957年8月31號獨立，並設立里德委員會草擬馬來亞聯合邦憲法。1956年2月20號，呢個代表團由英國倫敦翻返去馬來亞，喺馬六甲怡力嘅英雄草場宣布獨立日期。


1957年8月31號半夜12點，英國國旗正式降下，馬來亞國旗徐徐升起。喺馬來統治者、英國女王代表格樓斯特同人民嘅見證下，東姑阿都拉曼喺吉隆坡默迪卡體育場帶領國人高叫7聲「默迪卡」，正式宣佈馬來亞聯合邦獨立。


2018年8月31號係馬來西亞61周年國慶日，亦係希望聯盟喺2018年第14屆馬來西亞下議院選舉勝出上台後嘅首次國慶日。首相馬哈迪發表國慶獻詞時指呢次國慶日係馬來西亞「再次建國」，亦可以叫做「再次獨立」。


奧地利王位繼承戰爭係歐洲18世紀中嘅戰爭，由1740年打到1748年，起因係奧地利哈布斯堡王朝嘅神聖羅馬帝國皇帝卡爾六世冇仔，奧地利、匈牙利、波希米亞王位本應由佢大女瑪利亞杜麗莎繼承，但法國、普魯士等國唔想承認，所以打起嚟，好多歐洲國都打埋一份，最後瑪利亞杜麗莎繼承奧地利、匈牙利、波希米亞王位獲承認，而佢老公法蘭茲當選神聖羅馬帝國皇帝。


第5屆印尼總統選舉喺2009年7月8號舉行，如果攞唔到半數選票就可能會係9月8號舉行第二輪投票。而呢次總統同埋副總統嘅任期由2009年至到2014年。根據印尼國家選舉委員會初步開票結果，做緊總統尤多約諾攞到超過六成選票，預計唔使舉行第二輪投票順利連任，而最終選舉結果會喺7月底公布。


印尼人民協商會議選舉喺4月9號舉行之後，政黨之間就開始尋找結盟，提名侯選人參選。因為根據2008年頒布嘅總統選舉法，參選人係一定要攞到政黨或者係聯盟提名，要提命嘅政黨或聯盟要係人民協商會議選舉入面攞到至少兩成半選票，又或者係人民代表議會入面攞到至少兩成議席。


有消息話現任副總統卡拉所屬嘅專業集團黨會同前總統梅加瓦蒂所屬嘅民主奮鬥黨結盟，同蘇西洛嘅民主黨競選。不過，由於兩黨喺4月13號講唔掂數，原因係專業集團黨希望繼續同蘇西洛結盟以維持影響力。蘇西洛就同多個伊斯蘭團體傾計，企圖結盟控制超過半數嘅國會議席。


4月底，專業集團黨同團體見面，爭取提名卡拉嘅選票。之後，由十個政黨組成嘅聯盟係5月1號成立，其中包括專業集團黨、民主奮鬥黨、大印尼行動黨、人民良知黨、和平福利黨、改革星黨、全國教徒復興黨、全民關注黨、勞工黨同回教教士黨。


5月7號，民主奮鬥黨宣布前總統梅加瓦蒂會參選，但係冇公布副總統人選。民主奮鬥黨高層傾向大印尼行動黨嘅普拉伯沃成為梅加瓦蒂嘅副手，但兩黨要去到登記截止日兩日之前才達成咗共識，5月15號公布推舉梅加瓦蒂參選總統，普拉伯沃就參選副總統。


5月12號，蘇西洛公布印尼中央銀行行長布迪奧諾做佢嘅副手。同蘇西洛所屬嘅民主黨聯盟，包括民族復興黨、統一建設黨同公正福利黨，但會估到副手會簡其中一個做聯盟黨。而四個聯盟黨就一度威脅同大印尼行動黨結盟，另推一個參選人出嚟，不過民族復興黨後來對蘇西洛嘅做法表示支持，其餘三個聯盟黨最後亦跟住支持，並參加5月15號喺萬隆舉行嘅提名典禮。


太和鎮係中國廣東省廣州市白雲區轄下嘅一個鎮，喺白雲區中部。轄區總面積155.37平方公里，下轄2個社區21個村，總人口12.05萬人，其中本地戶籍人口7.13萬人，外來常住人口4.92萬人。鎮內有省級森林公園帽峰山森林公園。


猛獅196，對外稱為猛獅SD200，係西德猛獅出嘅一款後置引擎雙層巴士底盤，1973年首次亮相，1974年投產。車身係由Gaubschat、Orenstein & Koppel或者Waggon Union造。


西德西柏林嘅BVG買得最多猛獅SD200，總共有956架。另外，有兩架SD200喺1975年去咗瑞士蘇黎世，西德Lübeck嘅LVG亦喺1976至1983年引入8架SD200。除此之外，猛獅亦出咗一架SD200用嚟發展地台較低嘅單層巴士，重有一副SD200底盤去咗BVG用嚟作教學用途。


喺薄扶林道54號嘅建築物歷史始於1893年，前身係聖嘉諾撒仁愛女修會成立嘅一間寄宿學校，叫做 The First House。1907年，因為香港島包括堅道一帶都發生致命嘅傳染病，所以呢間寄宿學校被迫停辦。


鵝鑾鼻，係臺灣最南邊嘅地名，喺臺灣屏東縣恆春鎮，隔咗個巴士海峽就係菲律賓。根據臺灣日治時期嘅文獻，鵝鑾鼻當時嘅名係片假名「ガランピ」或漢字「鵞鑾鼻」。「鵝鑾」係臺灣原住民排灣族嘅語言「帆」嘅譯音，因為附近嘅香蕉灣好似船帆，所以就叫做「鵝鑾」，加上嗰度嘅地形好似突咗出嚟嘅鼻，「鼻」係指岬角，所以就叫「鵝鑾鼻」或「鵝鑾鼻半島」。


公園佔地面積5.3公頃，入面分咗休閒活動區、文化娛樂區、兒童活動區、濱水散步區，遛狗區同公園管理區等6大功能區域。綠地主要種咗榕屬、雞蛋花屬、羊蹄甲屬、棕櫚屬、開花灌木同埋開闊嘅草坪植物為主。啲建築主要以嶺南建築為主，形成嶺南水鄉嘅特色風光。


N113副Scania引擎係打橫擺喺車尾，容量係11升。佢可以整成單層巴士N113CLB/N113CRB、掛接巴士N113ALB、雙層巴士N113DRB/三軸版N113，同埋後來加入嘅低地台單層巴士N113CLL/N113CRL。


Scania N113喺1999年停產。單層版俾Scania N94取代，但為英國市場而設嘅N113DRB雙層巴士一直都冇其他代替品，直到2002年Scania推出N94UD OmniDekka低地台雙層巴士為止。


九龍城體育館，香港室內體育館之一，喺九龍城衙前圍道一百號，九龍城市政大廈三樓，英文叫Kowloon City Sports Centre。行政上歸九龍城區。設施有籃球場、排球場、羽毛球場、壁球場、乒乓球檯、活動室。


有一日，毛利小五郎接到日本出名舞台劇演員牧樹里嘅委託，牧樹里話佢收到怪盜基德嘅信封，信嘅大概意思係基德要偷走牧樹里會響表演上面展出嘅藍寶石「命運的寶石」。柯南估到基德會扮做某個人入場去偷寶石，所以佢匿響一二角，睇實藍寶石。


爾個時候，一個古怪人物出現。個嗰人就係工藤新一！柯南好嬲，但又唔可以出聲，驚畀人發現自己身體因為食藥而變細爾回事，所以柯南睇實爾個假新一。就係差唔多完場嘅時候，柯南發覺假新一唔見咗，隨即追上去，但係畀佢走咗佬。


不過出人意表咁，「命運的寶石」竟然冇畀基德偷走。所以牧樹里為咗多謝小五郎，請佢去一齊北海道函館嘅別墅到度假，同行嘅重有牧樹里同一班演員。估唔到，原來基德係想響飛機上面落手偷走寶石！但係就響同一時間，牧樹里畀人殺咗，就連飛機駕駛員都因為受到影響而昏迷！


孫雪祺2012年到2013年做過東方衛視實習生，2015年到2017年做過亞太第一衛視記者，2017年亦喺香港中文大學新聞系碩士畢業。佢2018年1月加入無綫電視做財經記者。因為佢個樣有幾分似藝人陳瀅而畀網民談論。


《教父》係一本犯罪小說，由意大利裔美國作家Mario Puzo寫嘅，喺1969年出版，小說講述喺紐約市由Vito Corleone帶領嘅虛構黑手黨家族故事。小說涵蓋咗1945年至1955年，重有講到Vito Corleone喺童年到成年嘅背景故事。


呢條馬路實際係北海喺1992～1993年喺海城區搞嘅路網工程之一。嗰時正式諗住規劃犀利啲而出咗好多錢搞成120m闊嘅道路，路名規劃成疏港大道。1993年後半，因為北海入面周圍都係爛尾樓而設計成將近15km嘅主幹道，但因為唔夠錢而停咗工好長時間。


根據呢套諗頭，一個人嘅腦入面會有一套對於自己母語「啲文法應該係點」嘅內隱知識，所以如果想得知一隻語言嘅文法，最好就係攞一拃唔同嘅句子，問吓一啲以嗰隻語言做母語嘅人，問佢哋覺得啲句子「係咪可以接受」，而可接受度判斷作業簡單講就係做呢樣嘢嘅工序。


鋁土礦冇過度集中喺某啲區域生產，而係遍佈世界各地，不過好難喺普通嘅岩石裏面攞到，所以含量比較多嘅鋁土礦，就變成咗製造鋁嘅主要原料。鋁土礦一般喺海盆地同湖盆地以沉積嘅方式開採，亦都可以藏喺玄武岩或者其它岩石嘅風化殼裏面。


金馬大橋係廣東一棟橋，連接佛山三水同肇慶高要金利鎮。條橋跨西江，全長1912.6米，雙向6車道，係G80廣昆高速公路橫江至馬安段一橛。由大連理工大學土木建築設計研究院設計，重慶橋梁工程總公司南方分公司施工，喺1995年5月開工，1999年2月25號合龍，同年完工，2002年8月31號正式通車。


韓俊賢喺2003年出任民主倒董力量行政幹事，之後亦曾經效力街工，2019年第6屆區議會選舉，韓俊賢參選葵青區議會長青選區，最後以4575票當選，唔單只打贏在位25年嘅經民聯李志強，亦都成功報咗黨友黃光武四年前落選嘅一箭之仇。


呈分試又叫做報分試，係香港教育局根據校內成績去編排全香港小學生嘅排名，從而分配中學嘅學位派位。呈分試唔係全港嘅統一考試，每間小學需要將每位學生五年級下學期同六年級上下學期，總共三個學期嘅成績呈交畀教育局，而評核方法除咗考試之外，根據每間小學各自嘅方針，亦都包括小測、總測、課業等。


豪韻統一擬爲/ɑu/，肴韻有擬/ɯau/、/au/、/ɯɛu/，宵韻有擬/iɛu/、/ieu/、/iæu/，蕭韻係四等韻，對四等韻嘅擬音一派認爲四等有介音，擬爲/ieu/、/iɛu/，一派認爲介音係後來滋生，擬爲/eu/、/ɛu/。


所有超過1位數嘅可交換質數都係由1、3、7、9數字組成，唔包括所有偶數及5，因為若果出現呢啲數字，呢啲數字喺交換位置後可能會喺個位數，而超過1位數嘅數字，若個位數係偶數或者5，一定唔係質數。已有數字家證明冇任一個可交換質數中有1、3、7、9中嘅三個數字，亦冇任一個可交換質數其中有1、3、7、9中嘅二個數字，而且每個數字出現唔止一次。


對於3 < n < 6·10175嘅正整數n，唔存在n位數且唔係循環單位嘅可交換質數。目前猜想除咗上述數字外，唔存在其他嘅可交換質數。喺二進制入面，只有循環單位先有可能係可交換質數，因爲若果任何一位數係0，呢個0交換位置到最末位嘅時候，數字係合成數，唔係質數。


佢喺2004年8月11號至9月25號、10月21號至10月25號喺學校發起宗敎民主化絕食活動。2008年10月1號發起反對軍隊嘅裸體示威。2008年以來喺良心的服兵役拒絶活動、軍隊反對兼反戰平和活動〔呢句嘢唔似粵語，唔該改咗佢〕。


寧那·華納·法斯賓達係一個西德編劇、劇作家、電影導演、演員、電影剪接師、電視導演、電影攝影師、製片人、電影演員、戲劇導演、作者、舞台劇演員、電視演員、導演。佢同荷索、舒倫杜夫、雲溫達斯等人，成為新德國電影嘅代表人物。


生於德國小鎮嘅法斯賓達，自小父母就分開，由脾氣古怪嘅媽媽揍大，佢每逢遇到困難，就走入戲院睇荷理活電影逃避現實。佢曾經拍八米厘短片投考柏林電影學院，但被拒絕。1967年，大專都未畢業，加入慕尼黑動劇團參與創作演出。


之後佢自組班底，建立劇團，大胆做劇場實驗。1969年，佢更嘗試拍電影，拍出首齣長片《愛比死更冷》，展開電影生涯。佢多才多藝，作曲、攝影、編導演樣樣皆能，作品橫跨電影、電視、舞台，又寫影評寫自傳。佢素來好有性格，愛著有型黑皮褸戴黑框眼鏡，外形粗獷不修邊幅，作風豪放，情感大起大落，三十七歲就英年早逝。


呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，但嗰時未搞呢個站出嚟。


2013年4月19號，工地正式圍蔽兼開始入場施工。後嚟就快開工嗰時，國務院宣佈咗南海神廟成為中華人民共和國第七批重點文物。後嚟施工方考慮到附近有間大廟，及廣州市考古研究所過嚟呢間廟搞考古研究嘅關係而做好施工期間要保護好文物。


同年9月17號，黃埔區人民政府開咗濱江新城嘅設計同規劃方案大會，入面提出要將呢個站改名，結果俾廣州市民政局採納兼批准咗而改名做南海神廟站。隨後施工方轉咗工地到黃埔東路近電廠西路口嗰邊起連同13號綫走向都改埋，同年11月17號正式開始圍蔽，三日後亦將附近嘅大型街市拆咗。


2014年9月24號，車站開始復工。隨後施工一直好順利，直到2016年5月31號順利封頂。佢亦成為13號綫一期入面，黃埔區第一座封頂嘅車站。盾構方面，其中夏園⇄廟頭之間盾構隧道從2016年3月18號開挖，直到2016年11月14號先至雙綫貫通嗮。


呢個站係13號綫一期嘅唯一文化站，亦係2017年12月28號開通營運嗰四條新綫嘅其一帶有嶺南文化主體嘅車站。喺站廳同月台位整咗以南海神廟做主題嘅文化藝術牆，主要內容以大量嘅山水石嚟展現古代海上絲綢之路發祥地嘅歷史風貌。


當初民進黨旨意靠東京都知事小池百合子喺東京都議會選舉嘅餘威領導反安倍晉三路線嘅候選人，務求贏得眾議院選舉，於是叫民進黨員「借殼」希望之黨出選，點知小池唔肯接收所有民進黨員，要揀過先，加上佢又唔肯辭職選國會議員等等不利因素，搞到希望之黨選舉成績好差。


選舉之後，民進黨一直接觸立憲民主黨同希望之黨，希望統一返三個黨，最初民進黨建議三黨合組統一會派，不過好快立憲民主黨拒絕咗，民進黨同希望之黨繼續傾嘅時候，因為雙方意見南轅北轍，反而觸發唔少民進黨參議員「轉會」去立憲民主黨。


國民民主黨組成嘅方式好特別，首先，舊希望之黨解散，然後成立咗一個叫「國民黨」嘅新黨同埋新嘅希望之黨，跟著呢個「國民黨」即日就整體合併落民進黨度，成為國民民主黨。所以名義上，國民民主黨繼承咗以前民主黨同民進黨嘅身份。


同一年7月，國民民主黨迎嚟2019年日本參議院選舉，呢次亦都係創黨之後嘅第一場選舉，結果國民黨贏咗6席，比起選之前少2席，同時比例代表嘅票數亦都少過2017年希望之黨嗰時好多。日本主張修憲嘅政黨爭4席就達到修憲嘅門檻。


喺參議院選舉完咗之後，原本對在野黨派合併比較反對嘅立民黨，態度開始軟化，因為今次佢哋比起上次眾議院選舉少咗足足300萬票。到9月，立民黨、國民黨等嘅在野黨派成立咗統一會派。到10月，兩個黨開始為合併交換意見。


3.23民間全民投票係一個由香港大學民意研究計劃設計畀香港市民全民投票嘅系統，等市民優先體驗普選。除咗網上投票，iPhone機主亦可以下載投票應用程式投票，不過投票開始冇耐，系統懷疑俾黑客攻擊，所以亦設有人手投票。


STEM係代表科學、科技、工程、數學每個英文譯寫嘅第一個字母簡寫。推動STEM教育係配合全球嘅教育趨勢，以裝備學生應對社會同全球因應急速嘅經濟、科學、科技發展所帶嚟嘅轉變同挑戰。STEM教育主要係透過科學、科技、數學教育推動。


劉皓嵐喺一般家庭出世，阿爸Justin Lau係專業攝錄師，拍製過唔少歌手MV同廣告，阿媽網名柔烽，曾經喺商業電台嘅天比高創作教攝影，係當時嘅創作總監、後來嘅《100毛》同《毛記電視》創辦人之一「腦細」林日曦嘅同事。


之後劉皓嵐加入毛記電視，成為毛記電視嘅童星，並喺2016年1月11號嘅《第一屆十大勁曲金曲分獎典禮》度以藝名「劉小華」登台演出，而當時佢因為獨唱《補充練習無間做》歌詞入面「明明我已晝夜無間想討好老母」引起爭議。


釋星雲法師，童年出家。俗名李國深，法名今覺，法號悟徹，自號星雲，筆名趙無任。生於中華民國江蘇省江都縣，漢傳佛教比丘及學者，臨濟宗第四十八代傳人，同時亦係佛光山開山宗長、國際佛光會嘅創辦人，尊稱星雲大師。


1946年，聯合國助理秘書長昂希‧洛芝耶邀請涵夫利加入聯合國秘書處，負責起草《世界人權宣言》。涵夫利嘅草稿為《世界人權宣言》嘅最終版本打定徂基礎。1948年12月10號，聯合國大會以48票贊成、0票反對、8票棄權通過徂宣言。


土地發展公司，簡稱土發公司，係喺1988年根據《土地發展公司條例》成立嘅香港公營機構。目標係為咗重建市區，避免香港市區環境進一步惡化，以及改善舊區居民嘅居住環境。土發公司財政自負盈虧，但係後來因為財政問題拖慢重建項目進度，最終政府喺2002年將土發公司解散，改為成立市區重建局。


1999年土發公司搬咗新辦公室之後，喺中環中心39樓嘅總部整咗個「土發公司展覽中心」，展覽中心分做五個展區，每區都以唔同主題同形式帶出舊區嘅生活實際情況，導致人口老化等嘅問題，包括用模型展示皇后街舊樓林立嘅環境，仿照舊建築「籠屋」入面嘅惡劣環境重現眼前，講述土地發展公司自成立後進行嘅市區重建研究同埋以劇場加埋錄影帶嘅形式帶出市區重建設點樣改善舊區居民環境，並且改善社區。


《殺手47》係一部2007年嘅動作驚悚電影，由Xavier Gens做導演，改編同名遊戲《刺客任務》系列。主演係添姆菲奧芬，佢扮演殺手47，故事集中講一個叫殺手47嘅職業殺手，佢俾簡稱為「組織」嘅組織基因改造成一位刺客。


喺一個戒備森嚴嘅設施裏面，有一班好後生嘅男仔剃光頭後，佢哋個腦後面俾人印咗條碼，然後接受武器、爆破、徒手格鬥、耐力同埋力量等方面嘅訓練，成為喺全球各地活動嘅職業殺手。喺依家，國際刑警組織特工Mike Whittier番到屋企，俾殺手47用槍指住。


佢成功一槍爆頭，完成咗任務，但係佢離開俄羅斯之前，佢個上司聯絡佢，講話暗殺失敗，而Belicoff無死到，令佢覺得有古怪。組織通知佢有個目擊證人Nika，命令佢要去殺死Nika，但係佢意識到Nika根本無見過佢，Nika唔係目擊證人，無向Nika開槍。


佢嘅僱主將佢嘅位置同埋身份發送咗畀聯邦安全局，但係Diana偷偷打電話畀殺手47，向佢通風報信，透露喺Belicoff親自下令襲擊。殺手47逃出酒店後，截住咗Belicoff嘅情婦Nika。佢審問Nika，發現Belicoff有一個替身，替身下令暗殺真正嘅Belicoff，要取代Belicoff嘅俄羅斯總統職位。


Nika同殺手47想坐火車離開俄羅斯，俾組織嘅殺手追捕，殺手47同佢哋打番一場，之後打死咗佢哋。然後，Whittier親自逮捕殺手47，但係俾殺手47輕易制服。Nika勸殺手47放過Whittier，而Whittier被負責監督追捕行動嘅聯邦安全局官員Yuri Marklov以干擾行動為理由強制離開俄羅斯。


殺手47同Nika去到伊斯坦堡，殺手47喺當地綁架咗Price，冒充Price去俱樂部同Udre見面，殺死埋Udre，迫Belicoff嘅替身參加Udre嘅公開葬禮。殺手47綁架Marklov，迫Marklov命令佢自己嘅特工破壞葬禮，分散啲人嘅注意力，而殺手47偽裝成士兵，對付替身嘅保鏢，再殺死替身，之後Whittier同國際刑警組織嘅後援嚟到，拘留殺手47。


2003年2月，《刺客任務》嘅製作商Eidos同埋IO Interactive，同荷里活製作公司談判，將遊戲拍成電影。二十世紀霍士得到個版權，請咗編劇家Skip Woods寫劇本，演員雲迪素做監製同做主角。


2006年12月，雲迪素唔再做主角。2007年1月，導演Xavier Gens揀咗添姆菲奧芬做主角。3月，揀咗演員Dougray Scott做殺手47嘅對手，奧嘉古莉寧高、Robert Knepper、Ulrich Thomsen同Michael Offei都加入咗卡司陣容。


套戲嘅上畫時間推遲咗幾個月，因為要重拍一啲場景。有啲場景包括四個刺客喺火車車廂裏面用劍打交，取代咗原本殺手47只係同一個刺客喺火車月台打交嘅鏡頭。套戲上畫前有報道證實，唔單只係重拍，而且霍士公司炒咗Xavier Gens，唔接受佢嘅最終剪接版。


二十世紀霍士請咗編劇Kyle Ward幫《殺手47》嘅續集寫劇本。Adrian Askarieh、Daniel Alter同Charles Gordon會再做監製。有報道話喺2011年10月過身嘅美國演員David Hess會扮演一個未有名嘅角色。


2013年2月5號，有報道話會重啟電影，片名叫《刺客特攻47》，會由保羅獲加做殺手47，但係佢喺2013年11月30號過咗身。廣告導演Aleksander Bach第一次拍《刺客特攻47》，Skip Woods同埋Mike Finch寫劇本。


拍攝預計喺2013年夏季喺柏林同星加坡進行。2014年1月9號，演員Rupert Friend取代咗保羅獲加嘅角色。2014年1月31號，演員沙查昆圖飾演一個未有名嘅角色。2014年2月6號，女演員Hannah Ware俾人揀咗做女主角。


微軟公司喺1994年落戶中國大陸之前，多數有電腦啲機構最興用呢個系統，早期嘅金山WPS同FoXBaSe數據庫成日靠佢食飯。1996年試過霸咗中國大陸足足72%嘅系統市場，最新版本亦係1997年發佈到7.


梁凱晴喺臺灣出世，阿爸係嚟自香港嘅移民，阿媽係臺灣人，所以佢識講廣東話。佢喺國立政治大學東方語文學系讀緊書，主修阿拉伯文，同時係政大肚皮舞社社長。佢曾經喺2017年臺北世界大學生運動會開幕禮表演。之後入咗無綫電視台灣製作中心，主持唔同嘅節目。


2016年6月16號，通過對總理奧雷什科維奇同佢領導嘅政府不信任動議，令執政只有五個月嘅奧雷什科維奇政府落台，由各黨派商討籌組新政府。但係由於反對黨克羅地亞社會民主黨黨魁米拉諾維奇，講到明反對執政聯盟入面最大政黨民主共同體籌組新政府，所以總統宣布提前舉行大選。


2016年6月21號，克羅地亞國會投票通過下個月中解散國會，提前舉行選舉。克羅地亞國會以一百三十七票贊成、兩票反對，大比數通過響下個月十五號解散國會，為提前舉行國會選舉鋪路。根據規定，選舉要響國會解散之後三十至六十日內舉行。


小中千昭嘅英文名Chiaki J. Konaka中間嘅「J.」係佢12歲開始拍8米厘菲林電影嘅時候加嘅，因為佢覺得喺個名度好似西名咁加個中間名，例如Charles M. Schulz咁，比較有型。「J.


早期，佢主要為恐怖作品寫劇本。佢執筆嘅《邪願霊》、《ほんとにあった怖い話》等嘅錄影帶首映作品，對後來電影導演中田秀夫、黑澤清、編劇高橋洋嘅「日本恐怖電影」風格作品影響好大。佢喺著作《恐怖電影嘅魅力》）詳細描述佢嘅表現手法，稱之為「小中理論」。


佢參與嘅作品，例如《インスマスを覆う影》、《超人迪加》、《奥美蒂III》、《數碼暴龍02》、《THE Big O》、《新鐵甲人》等，都摻透住括吐露神話嘅元素。佢亦都有份制作《女惡魔人》、《怪 ayakashi》等多部恐怖元素濃厚嘅動畫。


佢係Macintosh 電腦愛好者。業餘會參與人偶製作，曾經監修由NOIX DE ROME生產，《玲音》嘅主角岩倉玲音嘅人偶，亦試過同NOIX DE ROME合作製作人偶3D動畫Malice@Doll。


2021年，適逢《數碼暴龍3馴獸師之王》20週年，小中千昭為每年8月1日官方舉辦嘅DigiFes寫咗現場朗讀劇嘅劇本，劇中嘅敵人係具現化嘅政治正確，而佢嘅必殺技叫做「取消文化」。佢喺自己嘅網誌解釋自己嘅依份劇本，當中佢討論到武漢肺炎同比爾·蓋茨等嘅陰謀論，而依篇文喺網絡上引起爭議。


四華職業生涯有成六十年，得過唔少獎，其中包括十二艾美獎、國家電視藝術與科學院嘅終身成就獎、三個海外新聞獎、三個皮博迪獎、兩個阿法杜邦哥倫比亞大學獎同埋電台電視董事協會嘅白保羅獎。1965年揭發美軍喺越南燒村，掀起反戰先聲。


Pink，原名Alecia Beth Moore，係美國嘅女歌手同演員，喺1995年出道。佢初頭係女子組合Choice嘅成員。 1995年，LaFace Records睇中咗P!nk嘅潛力，於是搵佢簽約。


2013年，孟加拉國民族主義黨同其他十八個反對黨組成聯盟，喺前總理、反對派領袖齊亞嘅領導下進行咗成八十五日全國大罷工。反對派聯盟要求現任政府總理謝赫·哈西娜修改憲法，喺2014年1月24號重選之前將政權畀獨立人士負責選舉委員會、安排同監督大選嘅工作。


要注意嘅係，自從1990年選舉開始，屆屆嘅孟加拉政府都係喺大選之前將政權畀獨立人士負責選舉委員會嘅慣例。而今屆總理謝赫·哈西娜提出由所有政黨組成負責選舉委員會、安排同監督大選嘅工作，但係建議被反對黨卡莉達·齊亞拒絕。


金丹係南方醫院嘅一位教授兼創傷骨科主任醫師，廣東廣州人，做過廣東省醫學會骨科學分會足踝外科學組副組長、廣東省人體組織工程學會青年理事、《中華創傷骨科雜誌》通訊編委、編輯部副主任等學術職務。期間攞過軍隊科技進步三等獎同埋廣東省科技進步三等獎等獎項。


2016年6月29號，金丹因為身體唔舒服，喺南方醫院附近嘅宿舍休息而冇參加當晚嘅學術活動。家屬同醫院同事知道呢件事之後第一時間打佢手機冇人接。直到第二日朝早上班時分，家屬同醫院同事再次打佢手機都係冇人接，懷疑佢出事，結果送到院方調查，最後確定佢喺宿舍入面死咗，終年45歲。


凌志雲受老豆牽連被大帥陸昌廷拘禁，得到獄卒虛報佢嘅死訊，將佢救出。艷霜以為志雲死咗，傷心到病，佢個女小雲為咗揾錢醫阿媽走去賣身。大帥貪圖艷霜嘅美色，艷霜只好假意逢迎趁機殺死昌廷，同志雲分別乘亂走返屋企。


《城寨英雄》係香港電視廣播有限公司拍嘅懷舊電視劇，由陳展鵬、胡定欣同袁偉豪領銜主演，並由吳家樂、伍允龍、元秋、林子善、王君馨同劉佩玥聯合演出，監製羅永賢。故仔係講1950年代尾嘅九龍城寨。《城寨英雄》平均收視27.


《城寨英雄》未播出前，有網民認為劇集嘅角色同埋造型係抄襲本地嘅小說兼漫畫《九龍城寨》，例如吳家樂所飾演嘅馮春美造型被指同漫畫中嘅角色「龍捲風」相似。《九龍城寨》作者余兒接受訪問時指，佢係從網民得知先至發現該劇集有抄襲佢作品嘅嫌疑，其後又喺社交網站facebook提出《城寨英雄》係抄襲佢作品嘅指控，佢又批評吳家樂喺劇中嘅造型同埋張國強嘅角色，都係抄佢嘅作品。


喺2022年，無綫推出劇集《金宵大廈2》，其中一個單元《城寨英雄GO!》正正係引入《城寨英雄》入面嘅一啲故事設定，更加有《鐵拳英雄》部分主要演員參演喺入面。劇情講述劉頌鵬飾演嘅任天堂唔見咗，佢嘅老竇任世嘉覺得個仔係被虛擬機遊戲世界所帶走，決定登錄遊戲「城寨英雄GO」。


《別問我是誰》係一部1996年嘅美國戰爭電影，由安東尼明格拉執導，改編Michael Ondaatje嘅英文同名小說《The English Patient》。主演係賴夫費恩斯、茱麗葉庇洛仙、姬絲汀史葛湯瑪絲。


2012年12月12號喺巴士上一個23歲學生畀人輪姦嘅事件令國際社會關注印度嘅法律制度，尤其係同保護婦女有關嘅法律。呢樣嘢導致到印度首都德里引發咗大規模抗議。印度通過2013年刑法法修訂強姦法，並成立咗「涅槃基金」，旨在用喺唔同州嘅計劃，以確保婦女喺公共場所嘅安全同保障、一站式投訴中心、求助熱線同第啲措施。


保羅·古洛德·馬里·塗菲耶係效力維希法國嘅政治人物，喺第二次世界大戰期間為維希法國同納粹德國搜集情報，並且親自帶領「法蘭西民兵團」參與對猶太人同法國抵抗運動成員嘅屠殺。戰後，塗菲耶為徂逃避審判而向天主教會右派尋求庇護，直到1989年先至被法國國家憲兵逮捕歸案。


游水部喺會所東邊嘅東門隔籬。入面有三個游水池，水池啲水質都係歐美地區最先進嘅過濾淨化系統，其中更衣室有兩層樓。喺泳池北邊隔籬有間超大型多功能塑身健體水療池同埋健身館響度。兩個水池可以做國際化嘅游水比賽用都得。


羽毛球部喺會所西邊嘅西門隔籬。佔地面積2000幾m²，高度10m，鋼架弧頂結構，外形設計有特殊嘅子母館模式噉，入面有18個標準嘅羽毛球場。頂部用大型落地幕做牆幕，頂部同入面嘅鋼構用嘅係CSR隔音同隔熱處理。


古時女子嫁入夫家，就以夫家為家，亦以當家公家婆就係父母。由外邊嫁入夫家嘅婦人，凡事要以夫家為中心，所以七出目的，凡係會影響家族嘅事，就有道理迫婦人做棄婦。之不過另一方面睇，七出亦規定咗只有呢啲情況先可以休妻，唔可以隨便棄妻，因為舊時一般棄婦下場十分棲涼，會影響社會。


陳禛彌2006年喺香港中文大學中文系畢業，2007年完成香港中文大學新聞及傳播學碩士課程，其後任職中視網節目主持同埋《蘋果日報》外電編輯，2007年尾轉職亞洲電視24小時新聞台出任主播，2008年尾畀人挖角去到無綫電視做新聞主播。


錫蘭·勒孔特，網名錫蘭Ceylan，簡稱錫蘭，中國,美国混血，職業影片創作者、YouTuber、Twitch直播夥伴、前bilibili知名up主、D Nation成員、創始人，通常居住喺上海同埋布魯塞爾，因為經常發表關於中國互聯網上種種亂象嘅個人見解而受到關注。


2007年4月21號，不丹舉行模擬選舉國民議會全部47席，並係全國開咗869個模擬投票站。而呢次模擬參選嘅政黨有雷龍黃黨、雷龍紅黨、雷龍藍黨、雷龍綠黨。邊兩個政黨攞到最票數就會喺5月28號進行第二輪投票決一生死。


結果能夠入去第二輪投票嘅兩個政黨分別係雷龍黃黨同雷龍紅黨，5月28號舉行第二輪投票決一生死，而舉行第二輪投票嘅目的係要將國會變成兩黨制，咁樣可以防止出現聯合政府同埋政治不穩。而第二輪投票由雷龍黃黨攞晒全部47席。


脈衝星，英文pulsar，指有電磁波射出嘅恆星，實質係中子星一種，磁性極強，兩極會射出電磁波。中子星自轉時，有如燈塔之光，電磁波兩束轉動，掃射有如脈衝。由於中子星好細，質量好高，自轉速度可以去幾秒甚至幾微秒一圈，亦就係脈衝週期。


英文pulsar，來自pulsating radio star，意思脈衝無綫電星。初頭中子星只係理論上有，未觀測到。初發現脈衝星，只測到有不知名無綫電波訊號，以為係外星人綠人仔發，有外星文明。及後發現好幾個，先再推斷出中子星。


呢個物業以前係大屋圍嘅圍村同埋唐樓。政府喺2000年代計劃重建荃灣七街，呢塊地曾經係臨時停車場。而家呢個海天豪苑商場，樓下係川龍街，喺荃灣兩大街市荃灣街市同埋楊屋道街市嘅中心點，所以荃灣協和廣場嘅生意同街市好似，傳統零售例如凍肉、食肆、花店等等。


9號綫規劃喺2010年落實嗰時重未提到清塘站，但喺開工之後，廣州市人民政府喺2015年4月20號為咗加快花都白雲機場嘅核心區建設同方便清塘村周邊啲村民出行而加咗呢個站。正因為突然出現呢個站，令原先規劃正嘅9號綫喺花都近機場嗰邊改咗隧道嘅鋪設計劃。


比如，USDT 作為較早發行嘅穩定幣，自稱同美元掛鉤。bitUSD、bitEUR同埋bitCNY都宣稱自己係最早發行嘅抵押穩定幣。其他常見嘅穩定幣種類仲有TrueUSD、USD Coin同Diem等。


Bedford喺1975年接收咗Marshall Camuter嘅設計，並加入Bedford嘅設計完素。1976年，Bedford喺倫敦嘅商用車展公佈呢款型號JJL嘅巴士，同時展出一個JJL嘅實物模型。


1978年，Bedford JJL嘅真車卒之亮相，同年喺伯明翰嘅國際車展展出。1978至1979年間，Bedford總共出咗4架JJL樣辦車。不過喺JJL推出嗰時，英國市場對中型巴士冇乜需求，Bedford冇幾耐之後就放棄咗JJL嘅投產計劃。


高倉麻子係日本足球員，踢中場，曾經喺1984～1999年間為日本女子足球代表隊出場79次，入咗29球。佢代表日本參加過1991年FIFA女子世界盃、1995年FIFA女子世界盃同1996年夏季奧林匹克運動會。


飛係一個麻雀術語，即係指叫緊餬隻牌，例如以四搭一對講，你已經完成四搭，仲爭一對，即係話你仲爭一隻牌就可以食餬，咁就叫做「叫緊一飛」。有時叫嘅飛數可以多過一飛，不過無牌例話要人交代自己叫緊幾多飛，但係有啲人就鐘意講出嚟嚇吓人，等其他人明明就快做好鋪牌，但因為聽到有人叫緊好多飛，就驚出沖唔敢出牌，而結果整亂晒原本做好鋪牌。


太微左垣，星官之一，為太微垣嘅左段，亦稱東藩。垣，城牆咁解。佢同太微右垣，好似宮殿城牆，包圍裹面。太微為天帝司政之地，故此太微左垣諸星，以官而名。左垣有五星，連成一綫。五星分別為左執法、上相、次相、次將、上將。


幣安嘅英文名「Binance」係由單字binary同finance組合而成。幣安喺2017年開始提供貨幣交易服務，每秒可以處理約140萬個訂單，提供150幾種加密貨幣嘅交易，包括比特幣、以太坊、萊特幣以及佢哋自己發行嘅BNB代幣等。


《媽媽的神奇小子》係2021年上畫嘅港產片，由吳君如同梁仲恆主演，尹志文執導。套戲係改編自攞過殘奧金牌嘅香港田徑傷健運動員蘇樺偉嘅真實事跡。呢套戲代表香港角逐2022年第94屆奧斯卡金像獎最佳國際影片。


林百欣1914年喺潮陽出世，老豆林獻之本身就係當地嘅銀行家，1931年跟老豆嚟到香港讀書，之後1935年老豆又叫佢返返去潮陽嘅佳成銀行做後生。1937年，23歲嘅林百欣經澳門嚟返香港創業，初時係做行街推銷員。


二戰打完之後嘅1945年，林百欣終於開始咗佢起家嘅紡織生意，1947年正式成立麗新製衣。1972年，林百欣將麗新上市。1988年6月17號，林百欣收購亞視，佢入主嘅年代普遍被認為係亞視營運得比較好嘅時代。


比爾柏因為年老，決定離開故鄉，將至尊魔戒留畀佢個姪佛羅多·巴金斯。甘道夫話畀佛羅多知，索倫已經知道隻至尊魔戒喺邊，佛羅多同意要毀滅隻魔戒，佢帶住隻至尊魔戒，同朋友一齊離開夏爾，最後去到精靈嘅地方利分戴爾。


1949年中共建國，伴隨而來係數以萬計由中國走難到香港嘅政治難民。1947年至1951年期間，香港人口由180萬增加到220萬。之後三十年，中國爆發逃港潮，大批中國居民偷渡到香港，香港人口以每十年一百萬增長。


成因係中國共產黨領導造成饑荒、政治鬥爭黑暗醜惡，中國難民比無經歷過共產主義統治嘅人更討厭共產黨，當中好多人都有恐共、反共同厭共心態。加上香港1997年前資本主義大成功，相比中國，香港係一個更加先進同進步嘅地區，香港不屬於中國。


自1970年代，香港戰後土生土長新生代日漸成長，粵語流行音樂開始萌芽。母語爲粵語嘅香港新一代藝術家成長，粵語被雅化，粵語電影同流行曲同時登上大雅之堂，成爲雅俗共賞嘅藝術品。自1974年，香港普及化粵語流行音樂由許冠傑開創。


香港人嘅自我認同自從主權移交中國之後每年同中國人認同拉大差距，根據數據可以睇到香港人有強烈嘅自身認同感。根據香港大學民意研究計畫2012年6月嘅民意調查發現，喺四揀一，認為自己係「香港人」嘅佔46%，認為自己係「中國嘅香港人」或「香港嘅中國人」有34%，自己係「中國人」只佔18%。


香港各區專上學生同盟曾經多次被指幫中國共產黨滲透香港各大學學生會，最初成立嗰陣甚至希望取代學生自發，親民主派嘅香港專上學生聯會。但後來因為親中色彩越來越明顯，好多時會舉辦關於毛澤東思想、馬列思想、中港關係、《基本法》、一國兩制等主題嘅講座，就算偶然邀請民主派人士演講，成員私下態度都比較冷淡，令一啲人起疑心，之後爆發退會潮，根據2013年5月《大學線》嘅報導，當時成員去到得返唔夠100人。


宋神宗係一個處事比較積極嘅皇帝，因為佢一登基就任命王安石做宰相，推行王安石變法。喺佢同王安石主持底下，大量借錢政策陸續推行，好似均輸法、青苗法、農田水利法、免役法、市易法、方田均稅法等等。推行之後一時間利弊互見，立即引起爭論。


當時西夏正值內亂，宋神宗想即刻消滅西夏，之但係打咗好耐，最後都只係佔領到四座堡壘。神宗越嚟越心煩，最後喺1085年駕崩，傳位畀個仔宋哲宗，死後追加謚號叫做紹天法古運德建功英文烈武欽仁聖孝皇帝，葬喺永裕陵。


《打天下2》係香港MakerVille製作嘅電視劇，《打天下》續作，繼續用空手道做題材，由歐錦棠、談善言、江𤒹生、駱振偉、邱傲然、王頌茵、元寶、黃文慧、武田梨奈主演。套劇預計喺2024年喺ViuTV首播。


MSN Messenger係最多人用嘅即時通訊軟件之一，現時嘅版本除咗有基本嘅文字通訊之外，重支援視像會議、語音交談、多人會議、連線遊戲等等伸延功能，重容許用者係對話中插入佢提供嘅圖釋。而使用者重可以自己加更多圖釋。


同時微軟公司重開發咗Mac OS版本嘅MSN Messenger。目前Mac OS X版本嘅MSN Messenger最新版係6.0.2，Mac OS 9版本嘅MSN Messenger最新版係2.5.


2004年8月，微軟發表咗可以喺瀏覽器上面用嘅MSN Messenger版本「MSN Web Messenger」。咁樣，使用者只須用瀏覽器而唔需要喺電腦上安裝軟件，而佢嘅服務亦可以喺手提電話上面用。


《飛黃騰達》係香港MakerVille製作嘅電視劇，由黃浚銘、蘇雅琳、歐鎮灝、黎展峯、陳安立、張達倫、胡卓希、吳啟洋、許寶恆、梁文賢、何洛瑤、洪助昇、徐浩昌主演，陳曼娜、張慧儀、陳國邦、魯文傑、駱振偉、陳柏宇、朱栢謙、陳宇琛、顧定軒特別客串。


蘇凱倫自細鍾意歡中國舞同鋼琴，後嚟踏入演藝行業，用演員同模特兒嘅身份遊走喺各種廣告同影視媒體。佢參與過幾套音樂作品拍攝，曾經參演AGA 《Miss u Goodbye》MV，並喺2020年出演ViuTV嘅節目《YOLO的練習曲》。


Setra嘅業務係源自卡士寶萊公司嘅巴士生產業務。1911年卡士寶萊出第一架巴士，1951年出第一架單體式設計嘅巴士，並以Setra為牌子名。Setra呢個名嚟自德文selbsttragend，解作單體式車身。


新日鐵有幾年上過全球鋼鐵製造商第一寶座，直到1998年先至畀大韓民國嘅浦項製鋼超越。2000年代，豐田汽車公司、日產汽車等日本車廠喺國內嘅產量減少，令日本鋼鐵企業受到沉重打擊。為咗因應汽車業減產之後對鋼材需求嘅滑落，新日鐵試過喺2008年10月到2009年3月之間嘅半年，減少400萬噸以上鋼鐵產量，成為新日鐵成立以唻最大同最大膽嘅減產計劃。


喺第一輪投票，海江田萬里攞到最多嘅一百四十三票，野田佳彥就攞到一百零二票排第二，兩個人會響第二輪投票到分勝負，預計最遲響當地時間下晝兩點會有結果。而原本嘅大熱門，前外相前原誠司只係攞到十四票，排第三。


湯告魯斯係美國電影演員，電影製片人。1986年演出《壯志凌雲》奠定佢個青春偶像派地位。喺1988年《手足情未了》，1989年《生於七月四日》中，演技顯得漸漸成熟。1990年代以後成為片酬最高嘅男演員之一，同前妻妮歌潔曼嘅婚姻由1990年一直持續到2001年。


佢細個時就有幾好嘅名聲，先係做丞相掾屬，曹操覺得佢係人才，於是之後遷爲侍中，然後做少府。建安二十三年，耿紀共太醫令吉本、司直韋晃、金禕喺正月時喺許都發動對曹操嘅誅殺，目標係丞相府，因爲嗰陣時曹操已經逼到漢獻帝封佢做魏王，佢哋呢班人不滿曹操企圖篡漢室帝位，而當時南面關羽兵力強盛，而曹操喺鄴，留丞相長史王必喺許都督軍，佢哋想殺咗王必，然後帶住天子搵劉備搬救兵去攻打魏王曹操。


佢哋漏夜燒丞相府大門，又派內應，支箭射中王必膊頭。王必唔知邊個打佢，而平素同金禕老友，想走難去佢度。金禕屋企唔知係王必，以爲係自己人，應錯聲，畀王必知咗，於是走難去城南。天光時，耿紀等人散夥，以爲王必死咗，結果王必同中郎將嚴匡平定咗場起事，耿紀同吉本等人被處斬。


從前有兩公婆。佢哋養咗一隻神鵝，神鵝每日會生一隻金蛋，但係佢哋覺得一日得一隻金蛋太少，於是就決定要劏開隻鵝，即刻攞晒佢肚裏面啲金蛋出嚟，諗住噉做會發達。跟住佢哋手起刀落劏開咗隻鵝，不過原來隻鵝肚裏面一隻金蛋都冇，佢哋非常之後悔，隻鵝死咗冇得翻生，就再冇金蛋。


王馨瑤，係中國大陸女演員同模特兒，河南出世，廣州生活，廣東外語外貿大學畢業，2012年世界旅遊小姐廣東賽區季軍，2014年開始拍影視作品。佢而家係香港導演王晶搞嘅「晶王朝」旗下藝人，當中喺2018年劇集《守護神之保險調查》嘅演出開始畀香港觀眾留意。


朱婷被視為係中國女排主攻線上嘅未來之星，係國家女排絕對主力。2013年，朱婷再度入選國家青年女排，同時首次入選新一屆中國國家女排大名單，受到郎平嘅賞識。憑借身高同埋彈跳優勢，佢嘅進攻點可以好高、力量亦夠。


《無敵金剛》喺香港播出時，主角譯名「岳史迪」。「史迪」係當翡翠台播出對「Steve」嘅對譯，主角姓「Austin」粵語譯音係「岳」。唔少人會講成「莫史迪」，可能「太空人岳史迪」讀嘅時候，「人」嘅尾音 n 同「岳」嘅 au 癡埋造成。


2020年上半年 ，對香港經濟構成嚴重打擊，中國香港特別行政區政府, 成立「防疫抗疫基金」去應對，當中第二輪防疫抗疫基金入面，預留810億港紙，補貼僱主發放人工，換取僱主承諾唔炒人，保住打工仔嘅就業機會。


《宣和博古錄》，或者叫《宣和博古圖》、《宣和博古圖錄》或者《博古圖》係喺公元1107年，宋徽宗下令王黼編寫既金石學書，全書有三十卷。呢套書去到公元1123年先至寫好，佢記錄咗宋朝皇室喺宣和殿收藏既從商朝去到唐朝既839件青銅器既資料。


《宣和博古錄》記錄既都係宋朝皇室收藏既青銅器既精華。內容分成鼎、尊、罍、彝、舟、卣、瓶、壺、爵、觶、敦、簋、簠、鬲、鍑及盤、匜、鍾、磬、錞於、雜器、鏡、鑑，總共有二十類，每類既器物都按照年代編排，件件都係宋朝可以收集、收藏既青銅器精品，包括一啲出名既重器。


神主牌，係拜神神枱、神位上面個牌，上面刻咗字，寫天官、土地、祖先嘅名堂。見牌如見神，後人同善信相信神主牌有靈體依附，燒香拜神就可以同對方傾偈，神明保佑。以前，祖先神主牌係屋企好重要嘅嘢，等於屋企人，所以走難都要帶埋祖先神主牌一齊走。


楊佳瑞，花名CC，係中國大陸嘅滑浪運動員，廣東廣州人，佢2013年開始接觸滑浪，曾經喺2015年10月1號參加過喺浙江杭州錢塘江舉辦嘅國際衝浪對抗賽先至出名，同年12月13號亦試過喺澳洲黃金海岸參加過世界衝浪巡迴賽。


耶穌用一個婦人唔見錢嘅比喻，嚟強調失而復得嘅真理。十個銀幣可能代表一個婦人嘅所有積蓄，若果失落咗一個，都係一件嚴重嘅事。一個銀幣等於一個人喺葡萄園度做一日嘢嘅人工，對佢嚟講，係莫大嘅損失。因此佢要點着盞燈，打掃間屋，細心噉去搵。


東方嘅房舍只有一佪窗口仔，可以透入屋嘅光極之有限，因此屋入面通常都係漆黑一片。婦人喺噉嘅情況之下搵銀幣，好比海底撈針。婦人以破釜沉舟嘅精神，終於搵到呢個失而復得嘅銀幣，將佢揸係手度嗰種莫名嘅喜樂實在難以形容。


第里雅斯特自由區，係意大利北部同南斯拉夫之間嘅一個區域，第二次世界大戰結束後嘅1947年劃出，首府第里雅斯特。區域分咗兩邊，一邊A區由英國、美國軍隊佔領，另一邊B區由南斯拉夫軍隊佔領，1954年A區由意大利接手，B區就落入南斯拉夫。


最早嘅吊帶褲係幾時出現，家下已經無從考證。喺文學界話最先喺1776年出現，嗰時大多數奴隸攞嚟做防護工作服用。而第一次有大量吊帶褲生產嘅證據係1890年代嘅事，嗰時喺原嚟牛仔褲嘅基礎上加多個帶紐扣嘅牛仔布，之後用孭帶接埋一齊。


1911年，哈利大衛李整咗條吊帶褲出嚟，重喺1913年開始大量生產。隨後唔單止喺工人開始流行，而且細路同女仔都著呢種褲，但嗰時嘅吊帶褲有帶紐扣同鉤嘅版。後嚟哈利大衛李喺1927年整咗啲唔帶鉤同埋唔帶紐扣，但帶拉鏈嘅吊帶褲產品。


2011年8月26號，朱健放假同屋企人去台山自駕遊，期間因為爆軚而失控撞埋路邊，朱健傷及腦幹而昏迷，9月初轉到廣州繼續醫。11月11號，終審法院健康檢查委員會認為朱健「長期絕對無擔任公共職務能力」，法官委員會宣告朱健一定要強制離職退休。


暑假就嚟到，大雄佢哋為咗露營嘅地點有啲拗撬。大雄同靜香想去海灘，胖虎同小夫就想去爬山。最後喺多啦A夢嘅建議之下決定去海底山。去海底露營嘅大雄佢哋撞到海底人，而且由於海底火山活動嘅影響，令大雄佢哋知道亞特蘭提斯準備緊發射核彈，如果成功發射，噉全世界都會毀滅，所以為咗阻止呢件事發生，大雄佢哋決定去亞特蘭提斯嘅百慕達海域嗰度阻止呢個陰謀。


廣州市第36中學係中國廣東省廣州市入面，一間冇咗嘅完全中學，喺荔灣區文昌南路西邊嘅舊寶華以南，曾二巷以北同寶華大街東邊嘅位。呢間學校喺1954年創立，2005年5月因為同廣州市第廿四中學合併就取消咗。


此外，全國人大常委會黨外副委員長、全國政協黨外副主席、各民主黨派、全國工商聯負責人同無黨派愛國民主人士、少數民族同埋宗教界人士96人列席咗大會，並有中外記者400幾人採訪咗大會。呢啲，响之前嘅歷次代表大會上，都係首次。


中國共產黨第十三屆中央委員會第七次全體會議於1990年12月25號至30號响北京舉行，全會審議並通過咗《中共中央關於制定國民經濟和社會發展十年規劃和「八五」計劃的建議》。江澤民作咗重要講話，李鵬就《建議》草案作咗說明。


中國共產黨第十三屆中央委員會第八次全體會議於1991年11月25日號至29號响北京舉行，全會審議並通過咗《中共中央關於進一步加強農業和農村工作的決定》。全會審議並通過咗《關於召開中國共產黨第十四次全國代表大會的決議》，確定中共十四大於1992年第四季度响北京舉行。


中國共產黨第十三屆中央委員會第九次全體會議於1992年10月5號至9號响北京舉行，全會決定，1992年10月12日响北京召開中國共產黨第十四次全國代表大會。全會討論並通過咗中央委員會向黨嘅第十四次全國代表大嘅報告，討論並通過咗《中國共產黨章程》，一致決定將呢兩個文件提請黨嘅第十四次全國代表大會審議。


全會同意中央政治局關於對趙紫陽响1989年政治動亂中所犯錯誤繼續審查情況嘅匯報，同意維持十三屆四中全會對趙紫陽所犯錯誤嘅結論並結束審查。全會遞補候補中央委員丹增、王越豐、克尤木·巴吾東、李振潛為中央委員。


棘龍嘅頭蓋骨嘅形狀，同位於頭蓋骨較高位置嘅眼窩都顯示，佢哋同鱷魚、河馬等等一樣，比較似半水棲動物。喺白堊紀早期，喺北非至少有兩種棘龍科恐龍發展出水棲特徵，同進佔淡水生態嘅頂級獵食者嘅位置，呢個可能同喺佢哋之前大型鱷類嘅滅絕而騰出咗生態位有關。


故事係講少女田思思一心想揾嫁個英雄人物，就好似紅巾俠少秦歌、智者柳風骨，又或者大俠岳環山噉，偏偏佢阿爸幫佢揾咗個平平無奇兼頭大如斗嘅楊凡做未婚夫。思思於是同個丫環離家出走，一心去揾自己心目中嘅大人物，點知江湖險惡，到處騙子，加上好多人謀實佢老爸副身家，好彩有楊凡暗中保護。


芙蓉係中國湖南省長沙市嘅市轄區，喺長沙市中心嘅西部。東有長沙縣，北有開福區，南有雨花區，西有天心區。面積42km²，人口60幾萬。1996年7月10號成立，繼承自原來嘅東區。2013年GDP爲868.


芙蓉區係長沙嘅市中心，因為長沙係中國少有嘅未喐過城池位置嘅古城，所以呢度歷代係長沙郡、府、縣、市嘅治所。而區內嘅遺址、舊宅、老街、名店好多，其中馬王堆漢墓、走馬樓吳簡呢啲驚世考古發現都喺區內出土。而長沙作為舊時中國四大米市之首，呢度亦係好耐歷史嘅商業區。


《中葡和好通商條約》，又叫做《中葡北京條約》，係1887年清政府同葡萄牙王國喺北京簽署嘅唔平等條約。1928年由國民政府宣佈條約期滿。條約原件原先擠喺中華民國外交部，而今喺臺北外雙溪國立故宮博物院。《中葡和好通商條約》當中寫明，中國同意葡萄牙永居管理澳門，不過，中國亦保留咗葡萄牙如果要將澳門畀第個國家必須經過中國同意嘅權利。


ITV工作室係英國嘅一個跨國電視製作公司，係獨立電視台嘅電視節目同其他媒體嘅製作、發行同經銷部門，為獨立電視台嘅電視頻道、其他英國電視台同其他世界嘅傳媒製作同發行電視節目。 ITV工作室喺12個國家擁有60個製作廠牌，包括英國、美國、澳洲、德國、荷蘭、意大利、以色列、法國同斯堪的納維亞。


呢間公司仲合併埋ITV工作室家庭娛樂，以及一個出版和消費品授權部門，負責ITV工作室製作嘅電視節目同第三方節目嘅商品銷售權。 兩者最近都在ITV國際部門的重組中合併，新實體首先叫做ITV全球，而家喺全球娛樂部門。


李漢港楷係隻手寫楷書字體，用喺香港七、八十年代嘅招牌之上，出自寫字佬李漢。招牌佬李威以前幫襯李漢，搵佢寫字。李漢臨退休之前，送咗好多手稿畀李威。家下李威個仔李健明決意將手稿數碼化成為電腦字體，同埋製作有關嘅產品。


李漢港楷除咗指字體出自李漢嘅港式楷書，亦係「你看港街」嘅諧音，即係「你睇下香港嘅街」噉解，睇下香港嘅街，就會見到李漢嘅招牌字。比起香港之前成日見嘅「北魏體」字型，李漢港楷就「行氣同勁度或稍有不及」，筆劃比較顯眼，勾得好生動，好似一個「熟口熟面嘅街坊」。


李健明自2016年開始已經將字體手稿轉化做電腦字，2020年7月佢搞咗個「李漢港楷字體眾籌計劃」，目標係要籌到至少七十萬港紙去整模版字。如果眾籌達標嘅話，每位肯捐至少950蚊港紙嘅支持者都可以攞到字體嘅永久通用授權證。


范延光係五代十國後唐、後晉將領。佢字子環，喺山相州臨漳出世。開始喺後唐為宣徽南院使，以平定朱守殷之亂，授為樞密使。後嚟鎮壓魏州天雄兵變，改為天雄軍節度使。石敬瑭代後唐建立後晉後，范延光好遲至歸降、致賀，而佢嘅仔女又係後唐末帝子雍王李重美妃，雖然石敬瑭封佢為臨清郡王以示安撫，但兩人彼此並唔信任。


937年，喺鄴城反晉，翌年兵敗後歸罪下屬孫銳並滅其族，請求投降，石敬瑭先拒絕，後接受，於是范延光派佢嘅仔范守圖、范守英入質大梁而後開城投降，獲賜鐵券，為天平軍節度使，改封東平王，以太子少師致仕，最後被楊光遠殺害。


貂蟬係中國古代四大美人其中一位，後世封佢做「閉月」，相傳係東漢末年嘅人。唔同其餘三位美人，正史上無提過佢個名，好有可能只係虛構人物，小說《三國演義》入面話佢係司徒王允嘅婢女，而史書《三國志·呂布傳》提到呂布同董卓嘅婢女私通，有啲人認為個婢女係貂蟬。


歷史上，「貂蟬」指嘅係董卓嘅婢女，《三國志·呂布傳》提及「卓常使布守中閣，布與卓侍婢私通，恐事發覺，心不自安」，但正史《三國志》、《後漢書》等書中並未記錄個婢女個名。後世一啲典籍提到《漢書通志》記載咗「刁蟬」，但呢本書早已失傳，史實性已不可考，而家大多認為「貂蟬」係後世文人同董卓婢女所起嘅名，原先出現喺說書話本嘅故仔當中，最後由《三國演義》作者羅貫中整理創作出一個完整嘅形象。


樹葉係長形嘅羽狀全裂品種，成堆生喺樹頂，一般開黃白色嘅花，結果嗰時出紅色嘅果。樹冠比較靚仔吓，而葉環痕嘅莖稈係有規律性嘅，有環紋。呢樖嘢禁鍾意喺有光同高溫兼濕度高嘅氣候環境入面生，但係唔禁比較黑麻麻嘅地區入面生。


北海銀灘係中國廣西北海嘅一個景區兼海灘，喺銀海區西南角。佢既俾中國大陸民眾話佢做「中國最大」、「最掂嘅天然海濱浴場同休閒度假聖地」，又係中國大陸國家AAAA級景區、五靚景區之一、及卅五個王牌景點之一，有「北海十里銀灘」同「天下第一灘」嘅稱呼。


景區喺1991年開發成旅遊區兼對外開放，初期景區實施收費。期間先後包括李鵬、李瑞環、楊尚昆、江澤民、胡錦濤等廿幾位中國大陸國家領導人同幹部都嚟過呢度。從2003年5月開始，景區開始搞改造兼免費對外開放。


中區屬活動區，包括咗喺北部灣海邊嘅海灘同海上活動區，海岸線全長24km，沙粒SiO2含量去到98.3%。入面有沙灘排球場、沙灘足球場、海水浴場、高爾夫球練習場，大型燒烤場。尤其係天然海濱浴場，喺中國大陸比較少見。


北滘係喺廣東順德東北部嘅一個鎮，位于广州主城区、佛山新城同埋顺德主城区三个城市嘅交汇处。以前叫做百滘，解做「百河交錯、水網密集」。北滘镇建制于1959年，個鎮有92平方公里咁大，總共有19條村或者社區、10個居委會同10個村委會。


邦民日本財務係Promise Co., Ltd全資海外附屬公司，佢母公司Promise Co., Ltd.係日本三大金融機構之一嘅三井住友金融集團成員。邦民日本財務公司1992年喺香港開辦放債人持牌機構，俗稱財務公司，主要生意係做唔使擔保或抵押嘅私人貸款，曾經宣傳獨家視像一對一貸款系統「EASY SPOT」。


希臘化時代，又叫希臘化時期，係指亞歷山大大帝公元前323年征服波斯帝國之後去到前31年托勒密王國滅亡期間嘅歐洲史嘅時期，嗰段時間古希臘文明影響住成個地中海東部沿岸。呢個時期之後，就係古羅馬嘅盛世時期。


嘉北車站位於臺灣嘉義市東區、西區交界處，地址喺東區、但站體位置在西區，鄰近台1線，車站出入口位於嘉義基督教醫院旁嘅停車場入面。係臺灣鐵路管理局縱貫線南段嘅鐵路車站，由嘉義車站管理，屬於台鐵捷運化通勤車站，喺嘉義市區鐵路高架化計畫入面預定喺2025年改建為高架化新式車站。


郭得勝一生人結咗兩次婚，第一位老婆係黃秀瓊，第二位係鄺肖卿。佢同鄺肖卿生咗3個仔3個女，包括大仔郭炳湘、二仔郭炳江、細仔郭炳聯、大女郭燕萍、二女郭婉君同埋細女郭婉儀，其中第一位老婆黃秀瓊、大女郭燕萍同埋二女郭婉君都早過郭得勝死。


2019年3月27號凌晨，郭子豪揸住車喺尖沙咀梳士巴利道嘅警方路障被截停，酒精呼氣測試超標，畀警察拉咗。同年6月11號畀法庭裁定一項醉酒駕駛罪名成立，被判90個鐘頭社會服務令、停牌1年同埋自費報讀駕駛改進課程。


上川，《香港雜記》繙做善尊海島，係中國一島，喺廣東南岸。大明時，個島係佛朗機人，卽係葡萄牙人嘅聚居地。因爲島之故，又叫上川島。個島喺大陸廣海之南，島西有下川，島西北同大陸隔個三峽口，東北對住大陸銅鼓同大襟一島。


香港新春花車巡遊，正式名叫國泰航空新春國際匯演之夜，係香港旅遊發展局喺每年農曆大年初一主辦嘅賀歲花車巡遊活動。第一次搞係1996年，初頭幾年喺晏晝搞，2004年開始改喺夜晚搞，而初頭幾年舉辦地點可以係港島添馬艦同灣仔北或者九龍尖沙嘴，2007年開始固定喺尖沙嘴搞。


投降發生既時間，受到市場參與者有無更好既投資選擇，例如，由2023年中開始，歐美既利息上升到5厘以上，喺高息之下，如果某一個股票市場表現不濟，加上投資者認為市場氣氛會轉差，部分市場參與者可能寧願全數沽出嗰個市場既股票，將啲錢放喺銀行，收豐厚既定期利息。


不過，唔係所以唔係過咗投降點就一定好快觸底反彈，例如日經指數，喺1989年高位，去到1992年好多市場參與者已經投降，所以1992年中見底，不過要去到近幾年，當年投降點前後買貨既投資者，坐咗接近三十年艇，近年先至見返家鄉。


時代力量黨主席係中華民國政黨時代力量創黨以來嘅歷任黨主席名單。現任黨主席係陳椒華。最初時代力量採取集體領導嘅決策制度，建立扁平化嘅政黨組織。由黨員選出7位成員組成主席團，主席團喺定期會議上互相推舉執行黨主席，該制度運作咗兩屆。


2019年1月，為咗符合《政黨法》嘅法人化規定，時代力量完成修正章程同組織等事項，廢除原本嘅主席團、政策委員會制度，並新增黨代表制。現行時代力量嘅領導核心係由黨員透過網際網路選舉，直接線上投票選出15位任期2年嘅「決策委員」，並由中央黨部設立監選團監督。


活道原本係摩理臣山嘅山坡，喺1924年灣仔填海嗰時，開鑿摩理臣山填海之用，由於山泥少而岩石多，摩理臣山只開得一半，另一半喺戰後至夷平，活道就係喺開山填海嗰時山坡地帶剷平之後起嘅。嗰時呢條路極為荒蕪，唔似而家係一條通往鄧肇堅醫院嘅主要通道。


和安樂 – 和勇義 – 和義祥 – 和安祥 – 和正樂 – 和群樂 – 和群義 – 和群英 – 合群英 – 和共樂 – 和利群 – 和勝和 – 和利和 – 和洪勝 – 和全勝 – 和勝義 – 和勝堂 – 和一平 – 和二平 – 和友和 – 和禾黃 – 和合圖 – 和九指 – 和義堂 – 和利廬


利愛安係土生土長嘅香港人，中國、菲律賓同西班牙混血，2021年度香港小姐競選落選佳麗，參選期間畀網民封外號爲「佛祖」同「東涌羅浩楷」。落選後即刻簽約無綫電視，重快過入選佳麗，跟手就同2020年度香港小姐競選冠軍兼最上鏡小姐謝嘉怡同期加入處境喜劇《愛·回家之開心速遞》劇組。


利愛安走去2021年度香港小姐競選面試嗰陣畀傳媒影低相，但傳媒未清楚佢嘅背景，淨係知英文名叫Kirsten。話題人物林作就向傳媒話係佢提名嘅，又話佢個中文名叫霍韻璇，同林作阿媽提名嘅佳麗霍穎璇只係相差一個字。


2002年，海牙國際法庭就馬來西亞、印尼兩國對呢個島同利吉丹島主權爭議一案判決兩島歸屬馬來西亞。2000年4月，菲律賓恐怖組織阿布沙耶夫喺呢個島綁架咗21人，包括10個遊客同11個渡假村員工，人質被帶去棉蘭老島，其後全部獲釋。


2021年4月13號，馬來西亞國盟政府喺一場關於1963年馬來西亞協定特別委員會嘅會議入面，宣佈將西巴丹島嘅行政管轄權完全轉交畀沙巴州政府，並將有關呢個島嘅管理權至於1959年《保護區和保護面積法令》嘅保護之下，由沙巴公園信托局監督，但係安全保障仍然由中央聯邦政府負責。


美國、澳洲、加拿大、新西蘭同埋英國嘅外長，喺11月18日就香港問題發表聯合聲明，表示對於北京忽然採用新嘅規則嚟取消4個香港溫和民主派議員嘅資格表示嚴重關切，批評中國違反 具有法律約束力嘅《中英聯合聲明》，亦損害《基本法》呼籲香港人嘅權利。


趙立堅之後回應事件，話唔理佢哋有五隻眼定十隻眼，叫佢哋小心自己嘅眼睛被督穿。近年關注香港問題嘅民運人士王丹之後批評，話呢啲係低級粗俗嘅外交語言，用來迎合中國國內愛國憤青同埋底層老百姓嘅閱聽習慣，激發國內民族主義情緒，為進一步向全球擴張，奠定國內嘅民意支持。


2020年11月，趙立堅喺Twitter發布咗一張相，聲稱入面係一名澳洲士兵將刀放喺一個阿富汗兒童嘅頸上面。事件引嚟澳洲反彈，澳洲總理史葛·摩利臣呼籲要將呢張相刪除，又批評中國政府應該為呢個Twitter帖感到萬分羞愧。


事件之後發酵，唔同國家，例如法國同紐西蘭都有批評中國嘅做法。法國批評中國咁做唔符合國際外交嘅預期，指趙立堅咁做令人震驚，評論帶有偏見，侮辱近20年來所有向阿富汗派遣武裝部隊嘅國家。史葛·摩利臣一度通過微信對事件向澳洲嘅華人直接回應，又話事件唔會削弱大家對澳洲華人社區嘅尊重同讚賞，或者削弱澳洲同中國人民嘅友誼。


但係，呢篇文章亦被微信審查，當作違規嘅文章刪除。澳洲國立大學研究澳中關系同中國經濟嘅簡·高利教授，就話呢件事係中共總書記習近平領導下，戰狼外交嘅升級，又話中國喺度向全世界表明，中國嘗試影響緊世界其他地區，又似乎向世界表示，假如喺人權問題向中國施壓，中國就會為佢哋製造麻煩。


呢啲帶貶義嘅稱呼喺網民之間變得流行，係因為中國「戰狼外交」，行徑太過霸道，引起各國網友反感，面對中國網民就國家主權問題嘅攻擊嗰陣，反而變本加厲將中國叫做「西台灣」或者用上其他貶義稱呼，甚至推出一啲相關商品。


聖彼得堡地鐵恐怖襲擊，或者叫聖彼得堡地鐵炸彈爆炸，係指2017年4月3號喺俄羅斯聖彼得堡地鐵發生嘅恐怖襲擊，一架地鐵畀人放咗爆炸裝置，行過先納亞廣場站到科技學院站之間嘅隧道嗰陣引爆，死咗15個人，傷咗64個人。


圖書館全名叫紀念孫中山市政公園黃營均圖書館，以捐錢興建者秘魯華僑黃營均命名。係澳門第一座黃營均圖書館，亦係第一座由澳門市政廳設立嘅公共圖書館。圖書館舊館喺1996年4月26號正式開幕，藏書約5000册。


圖書館舊館分咗兩層，上層係成年閱覽室，下層係兒童閱覽室。後來因舊館面積所限同使用率高企，所以民政總署決定將原公園餐廳改建成圖書館新館。2014年1月24號，正式遷入新館。依家圖書館總面積係459平方米，設有多媒體視聽室、兒童閱覽區同報刊閱覽區，一共提供62個閱覽座位，總藏書增至約10,673冊。


myTV SUPER係香港一個收費OTT平台，由電視廣播有限公司喺2016年4月18號正式推出，取代咗myTV、GOTV等服務。初期提供流動應用程式版同解碼器版。2017年2月，myTV SUPER推出網上版，但係賬戶同前者唔係互通嘅。


2019年4月，MyTV SUPER推出MyTV Gold，比基本版有更多頻道同點播節目。2020年10月開始，MyTV Gold同TVB Anywhere用戶更可以喺翡翠台首播之前優先點播指定重頭劇，包括「台慶劇」《使徒行者3》同《踩過界II》。


目前常設直播頻道52條，包括無綫電視現有5條免費頻道同16條收費頻道，同埋其他營運商提供31條頻道。大部分頻道支援即時回看3個鐘頭內已播出節目內容，同節目播放後幾個鐘就有足本重溫。另外，平台亦會為大型活動特別召時增設頻道，令所有大會提供直播資源能夠被盡用。


myTV SUPER網上版2017年2月推出初期只支援Internet Explorer 11.0 或以上，Safari 8.0 或以上瀏覽器，其他主流瀏覽器都唔支援。雖然過幾個月後續一支援，但重有好多限制，例如同一部電腦同一個IP網域都唔可以多次使用，因為每個月都有清除cookie、重新登入限制。


無綫電視法律行動告成人網站「myAVSUPER」。無綫話，myAVSUPER網站個商標，網址都仿似佢註冊「myTVSUPER」個商標，網址。「myAVSUPER」回應，域名註冊採用先到先得方式，對方指控無理據，同埋「myAVSUPER」全球網站流量排名高過myTVSuper。


《色慾都市》係一部浪漫喜劇類電視劇，由Darren Star創作，喺HBO上播放，由1998年播到2004年。套劇集係改編Candace Bushnell嘅1997年英文同名書籍，主演係Sarah Jessica Parker、Kim Cattrall、Kristin Davis、Cynthia Nixon。


Q 係一種用喺數組處理嘅程式語言，由 Arthur Whitney 開發。佢係專有軟件，Kx Systems 攞佢嚟賣。Q 用喺 kdb+ 嘅查詢語言，kdb+ 係一種基於磁盤同內存入面嘅基於列嘅數據庫。


何珮珊喺1991年2月加入香港海關任職海關督察，2013年晉升為高級監督，2017年晉升為助理關長，2019年晉升海關副關長。佢曾經喺1999年、2003年同2005年三次獲授香港海關助理關長嘉許狀，2009年獲頒香港海關長期服務獎章，2016年獲頒第一加敘勳扣，並喺2017年獲頒香港海關榮譽獎章。


佢喺10月21號嘅就職典禮係2021年修訂《國旗及國徽條例》後嘅第一個主要官員就任宣誓儀式，所以做咗首位喺中華人民共和國國徽下宣誓就任嘅主要官員。儀式過後，佢同記者講澳洲嘅龍蝦喺香港走私去中國大陸會破壞中國對澳洲實施嘅貿易限制，仲會危害國家安全，海關會加強打擊。


由於中國政府一直只係用公共衛生同檢測原因借機拖時間或唔畀澳洲龍蝦入口，何因為咁做咗第一個承認中國向澳洲實施經濟制裁嘅中方官員。隨後，澳洲外交貿易部部長丹·特漢就何珮珊嘅言論要求北京當局講明係咪對澳方做緊貿易限制。


何珮珊老公係香港政府政制及內地事務局長、候選人資格審查委員會官守成員、入境事務處前處長曾國衞。兩人喺2003年至2004年借調保安局期間喺辦公室朝夕相對，漸生情愫。兩人喺2007年結婚，當時曾國衞派駐北京，由何珮珊一腳踢籌備婚禮，婚後一直各有各忙，冇蜜月旅行，亦冇計劃生細路。


故事發生喺古巴嘅一個小漁村度。聖地牙哥係個已經過咗花樣年華嘅老漁夫，佢已經84日都釣唔到一條魚，佢愈嚟愈被人遺忘。佢決定再一次出海，呢一次嘅決戰對象係一條巨大嘅馬林魚。聖地牙哥划住小船出海，佢好快就釣到咗呢條巨大嘅馬林魚。


佢同馬林魚展開咗一場激烈嘅鬥爭，呢條魚好強大同埋頑強，不斷噉拉扯住漁線，試圖逃走。足足三日三夜，聖地牙哥同魚進行咗一場孤單而艱苦嘅戰鬥。最後，聖地牙哥成功將馬林魚拖到去小船旁邊，但佢亦付出咗巨大嘅代價。


佢筋疲力盡，身體受咗好多折磨，佢因為呢場戰鬥已經攰到冇晒氣力。不過，佢仍然為自己嘅堅持同毅力感到自豪。當聖地牙哥返到漁村嗰陣，佢發現條馬林魚已經俾鯊魚食晒啲肉，只剩咗一副魚骨。呢個令佢嘅勝利變得苦澀，佢感到好失望。


航行者1號喺1977年9月5號喺佛羅里達州Cape Canaveral嘅Cape Canaveral Space Launch Complex 41由泰坦3號E運載火箭發射。雖然佢比航行者2號遲兩星期發射，但因為用咗較短嘅軌道令佢比航行者2號更快去到木星同土星。


航行者1號喺1979年1月開始影木星，並喺1979年3月5號最近木星，離木星中心大約349,000公里。由於越近木星啲相解像度就越高，所以大部分對木星同佢附近嘅嘢都係喺最近木星嗰48個鐘來進行觀察。1979年4月，航行者1號完成咗對木星系統嘅觀察。


隨後，航行者1號利用木星重力助推前往土星。佢喺1980年11月12號最近土星，離土星雲頂124,000公里。航行者1號探測咗土星環入面嘅複雜結構，研究咗土星同土衛六嘅大氣。航行者1號發現土星上層大氣入面有7%係氦氣，而其他幾乎都係氫。


之後，航行者1號飛向土星最大嘅衛星土衛六，嗰陣啲人已經知佢有大氣層，先鋒11號喺1979年影嘅相睇到土衛六嘅大氣係豐富又複雜嘅，噉增加咗啲人嘅興趣。航行者1號喺飛越土星系統嗰陣飛越土衛六，並接近到6,400公里入面。


鉞，斧一類，架生一種，用佢來破開啲嘢。佢至初寫戉，隻字同越同音。鉞石器時代就有，至初用石造，後尾就有銅造，如今石造就叫石鉞，玉造叫玉鉞，青銅造叫青銅鉞。後尾由架生化成武器同禮器。有時別字寫龯，都講鉞。


鉞同斧分別，史上並無明確分界。左傳昭公十五年有「鏚鉞秬鬯」，疏寫「鉞大而斧小」。而太公六韜，「大柯斧重八斤。一名天鉞。」可見龯重過斧，大過斧，厚過斧。商時鉞成為軍備，有啲會有裝飾。另一說法，斧背有鈎，又或斧頂有尖，就叫鉞。


兵器來講，鉞難啲用，好多時只做禮器，又或斷頭刑具。司馬法咁寫，「夏執玄戉、殷執白戚、周左杖黃戉、右秉白旄。凡戉之屬皆从戉。」可見夏商周都有戉做權力象微。周嗰段出自書經牧誓，「王左杖黃鉞，右秉白旄以麾」。


響第二輪投票完咗之後，保守黨大約十五萬黨員之後就會投票，決定係由文翠珊定係李德森接替十月唔撈嘅卡梅倫，出任黨魁兼英國首相，結果會響9月9號公布。無論係邊個贏出，英國都會出現繼戴卓爾夫人之後第二位女首相。


英國內政大臣文翠珊宣布角逐保守黨黨魁後，禮拜日第一次接受電視訪問，支持留歐嘅佢反駁脫歐派嘅對手，指只有支持英國脫離歐盟嘅人先有資格接替卡梅倫領導國家嘅說法，話英國人宜家需要嘅唔係一個純粹支持脫歐嘅首相，而係一個有能力管治成個國家嘅領袖，佢承諾一旦贏出，會致力團結留歐同脫歐兩派陣營嘅支持者，建立一個為全國人民服務嘅政府。


第一輪投票投票結束，內政大臣文翠珊一如所料贏出，響三百二十九票到攞到過半數嘅一百六十五票。能源及氣候變化國務大臣李德森就攞到六十六個議員支持排第二，而第三係攞到四十八票嘅司法大臣高文浩。排第四、五分別係就業及退休保障大臣郝智恆同前國防大臣霍理林，攞到票數分別係三十四票同十六票，霍理林攞到最低票數出局篩走，郝智恆亦響結果公布之後宣佈退選，兩個人都宣布轉為支持文翠珊。


至於背棄脫歐陣營領軍拍檔約翰遜，自行參選嘅司法大臣高文浩響第二輪投票到首相夢碎，佢指難免對結果感到失望，但係話讚兩個出線嘅女候選人擁有強大嘅話事能力，實至名歸，但係佢冇表態支持邊嗰，不過佢幾個主要支持者已經話會轉為支持文翠珊。


其間祁淦禮話自己會投畀文翠珊，但係同時形容對方好難相處，又認為佢響內政部之外嘅經驗唔夠，同埋祁淦禮早幾日批評高文浩參選係背叛脫歐陣營嘅拍檔約翰遜，要求高文浩退選，片段中祁淦禮亦傾到對高文浩嘅不滿，之後祁淦禮又話，唔相信呢幾日選情高漲，屬脫歐陣營嘅李德森係真心希望英國脫歐。


文翠珊上個禮拜曾經公開話，膝下猶虛係佢同佢老公嘅一大遺憾，亦影響咗佢嘅生命，但係強調佢同佢老公已經重新出發。文翠珊又話，希望佢嘅私生活可以保密，強調自己能諗民眾所諗，明白平民需要同關心平等機會，又呼籲李德森一齊作出君子之爭。


響脫歐公投之後出名嘅能源及氣候變化國務大臣李德森雖然響第二輪投票攞到第二多票數，但係從來冇做過內閣成員嘅佢，被質疑缺乏從政經驗，佢嘅競選經理強調，李德森憑着過往響政壇以外嘅豐富工作經驗，絕對可以勝任首相一職。


沙田係香港新界南部沙田海一帶地方。以前係漁村同鄉郊，今日係沙田新市鎮一部份。沙田係沙田區核心區域。有大型商場、戲院、大會堂等設施。交通方便，有東鐵綫同屯馬綫兩條鐵路線服務，亦有多條巴士線直達全港各區。


沙田原本唔係指呢個地方。以前呢度叫做瀝源，沙田海以前叫瀝源海。因為呢度條瀝源大村，係呢塊地最大嘅村，後尾呢條村就歿落，消失得無影無蹤。英國1898年響大清手上租到新界，沙田呢度就落入英國人手中。英國人要編新界地圖，來到沙田量地，而其中一個量地官去沙田圍問呢度叫乜名。


澳門旅遊學院，又叫IFTM，係培訓澳門同亞太地區旅遊及服務業專才嘅公立高等教育學府，喺1995年9月15號由澳門理工學院旅遊高等學校同旅業及酒店業學校合併而成。2008年，獲澳門特區政府授予旅遊功績勳章。


郎永淳、寶曉峰、柴璐、耿薩、羅京、李瑞英、李修平、梁艶、納森烏日塔、孫岩、王寧、肖艶、顏倩、楊晨、楊柳、張宏民、章偉秋、朱廣權曾經係節目嘅主持人。節目以要聞、話題類新聞、文化類新聞為主，午間天氣預報為輔。


《藍血人》係衛斯理系列嘅小說，由香港科幻小說作家倪匡所寫，系列編號006。故事出版成書嗰陣，將《藍血人》分成上下兩部份，上半部份叫《藍血人》，下半部份叫《回歸悲劇》。呢本小說係衛斯理系列頭一次出現外星人。


挪威諾貝爾委員會每年都會將諾貝爾和平獎頒畀「促進民族國家團結友好、取消或者裁減軍備、同埋為和平會議嘅組織同宣傳盡咗最大努力或者貢獻嘅人」。呢個獎係喺1895年根據阿爾費利德·諾貝爾嘅遺囑設立嘅五個諾貝爾獎之一，分別畀喺化學、物理學、文學、和平同生理學或醫學唔同方面有傑出貢獻嘅人。


根據諾貝爾嘅遺囑，和平獎會交畀挪威諾貝爾委員會管理，挪威議會會揀5個人組成委員會嚟決定攞獎嘅人選。諾貝爾和平獎嘅第一次頒獎係喺1901年，嗰時有兩個人攞獎，分別係弗雷德里克·帕西同埋亨利·杜南。每位得獎者都會攞到一塊獎牌，一份證書，仲有唔同銀碼嘅獎金。


1901年，帕西同埋杜南攞咗15萬零782瑞典克朗，即係等於2008年嘅773萬1004瑞典克朗。 和平獎每年12月10號喺奧斯陸頒發，呢一日係諾貝爾嘅忌日，挪威國王會親自將獎項頒畀每一位得獎者，係唯一一項唔係喺斯德哥爾摩頒發嘅諾貝爾獎。


有啲觀點覺得和平獎係諾貝爾獎入面最具爭議嘅一個獎，佢揀嘅好多位得獎者都受過批評，聖雄甘地曾經先後五次攞到提名，但始終都係無攞獎。1948年佢俾人刺殺之後，挪威諾貝爾委員會曾經考慮追頒，但最終都係無咁做，而係決定喺呢年唔頒獎。


1973年，黎德壽拒絕接受諾貝爾和平獎，表示考慮到越南嘅處境，自己無立場嚟接受依個獎項。萊納斯·鮑林喺1962年攞到諾貝爾和平獎，仲喺1954年攞到諾貝爾化學獎，成為唯一一位攞到兩次諾貝爾獎嘅得獎人。


2009年奧巴馬得獎都俾人批評好草率同頒獎理由企唔住腳。1989年同埋2010年，西藏宗教領袖十四世達賴喇嘛同埋中國異見人士劉曉波分別攞獎，激起中國大陸政府嘅強烈抗議。馬拉拉·優素福紮伊喺2014年拎到諾貝爾和平獎，成為諾貝爾獎歷史上最後生嘅得獎者。


到咗2004年4月25號，車站正式俾發改委批准，話可以起得，2006年初正式開始喐手起，用咗半年時間起好。喺2006年5月，站名因為受到隔籬嘅廣汽豐田贊助而改名做廣州豐田汽車城站，但係好快引起社會質疑，話站名過長，加上改成噉嘅名會唔會太過商業化，及隔籬嘅豐田汽車城有可能會搞出站額外收費都有。


觀音兵，又叫工具人，意思係指為咗討好自己嘅心儀對象而甘心為對方無償做嘢嘅人，喺華語地區各地有馱獸、觀音兵、舔狗、火山孝子、騎士團等類似嘅叫法。所謂「觀音兵」指緊嘅係一種依附住觀音生存嘅物種，聽候觀音差遣，斟茶遞水上刀山落油鑊乜都要做，但係冇實質名份，甚至連手仔都冇得拖嘅悲慘男性，喺香港叫呢啲男人做「觀音兵」係因為呢啲男性好似觀音座下嘅侍從小仙咁樣任由差遣 。


「觀音兵」呢個字詞歷史久遠，喺香港俚語度用嚟形容某啲男性]為咗追某條女，而不顧一切為嗰個女人做各樣嘢。後嚟呢個詞引申去到互聯網論壇等嘅虛擬社群。畀人崇拜嘅女性就叫觀音、娘娘或者女神，而呢啲女性招攬觀音兵嘅行為就叫做「收兵」。


除咗字面意思之外，呢個概念通常暗示對某啲事上嘅國際共識，例如人權問題。有時候，呢個詞會用嚟呼籲人民去抗衡某種勢力，例如針對一個國家入面嘅政治打壓。呢個詞亦都用嚟暗示對一件事上面嘅合理性同一個已經有共識嘅觀點，例如維持聯合國大會投票結果嘅公信力。


歡樂組，係朝鮮民主主義人民共和國性別組織，為女性服務男性淫樂用途而設，用家只限朝鮮勞動黨權力核心同外交要員。入面起碼有2000個女人，年齡介乎13至40歲，當中多數係18至25歲女仔，組織由北韓國務委員會維持，勞動黨有時會向“客人”提供囡囡，進行“服務”。


1978年時，金日成馬仔成立“歡樂組”。統一戰線部李東浩招募第一批成員。最初為金日成入住Munsu旅館時有女人作樂。之後，歡樂組成員招募同培訓工作交由總務部去搞，再由金正日接手擔任，直到佢2011年時歸西。


，之前嗌過西村站，係中國廣東省廣州市嘅火車站，喺1907年起好，位置喺荔灣區站前路91號。從1998年開始，每年春運高峰期間成日做臨時客運站嚟分流廣州站嘅客流。到2005年為止，每年分流超過10萬位旅客。


更廣義嘅範圍，就會喺大臺北之外再加上桃園市所組成嘅臺北生活圈，人口達9,253,001人，面積達3,678平方公里，喺世界人口組織入面係世界排名第41大都會區，超過三分一臺灣人喺呢度住、生活、就學同埋工作。


人道援助應該係一個暫時性嘅系統，喺長遠需要由國家自己政府負擔返。如果啲資源唔單單係短期咁維持當地人民嘅生存，而係希望長遠性咁改變一個地方嘅經濟社會系統嘅話，就係屬於發展援助。有啲組織鼓勵用人道援助嚟同時改善當地嘅發展，但係亦有學家反對。


根據紅十字會，就算喺打仗期間，所有參與者都應該容許人道援助。喺2008年，有122位援助員工被殺，260位俾人攻擊，其中最嚴重嘅係阿富汗同埋索馬利亞。喺2014年，一份報告話最多援助員工同居民摩擦嘅地方包括阿富汗、剛果民主共和國、中非共和國、蘇丹、南蘇丹、敘利亞、巴基斯坦、索馬利亞、也門、同埋肯雅。


根據 OCHA，喺2022年，有2.74億人需要人道援助，即係每29個人就有1個。2023年，全球人道援助所需要嘅資金係大約552億美元，嚟針對3.39億人之中嘅2.3億人。呢個比起202年頭估計嘅多了25%。


呂嘉係南越國丞相，九真郡人，佢老頭係當地嘅雒越部族首領，後呂嘉得南越趙明王賞識當上丞相，因反對南越王趙興內附漢朝，發動叛亂另立趙建德為王。畀咗大漢國皇帝劉徹藉口平亂。南越國郎官孫都擒咗呂嘉，封做臨蔡侯。


聯合道係香港一馬路，喺九龍，駁通九龍仔同九龍城，中間經樂富。條路由窩打老道近歌和老街交界、浸會醫院以南，一直去到九龍城太子道西322號為止，全長一千八百米。聯合道窩打老道到竹園道一段，三綫雙程行車，中間有分隔，其餘就只係單線或者雙線雙程行車。


聯合道九龍東軍營段最多車，人車都會經過呢段聯合道。好多人由香港浸會大學往來九龍塘站。近延文禮士道以前有寮屋區，做過私人片場。對面座落一坐侯王廟。而民生書院對面有一墳場，而九龍城段可以話係九龍城市中心同住宅區嘅分界。


長沙灣體育館，香港室內體育館之一，喺長沙灣興華街同長沙灣道交界，英文叫Cheung Sha Wan Sports Centre。行政上歸深水埗區。設施有籃球場、排球場、羽毛球場、乒乓球檯、戶外乒乓球檯。


《大鬧廣昌隆》原名《陰魂雪恨》，係一個用南音說唱嘅曲目，個故仔講嘅係一個發生喺清朝嘅虛構故事。話說廣州省城妓女廖小喬俾嫖客趙懷安呃咗成副皮肉生涯得嚟嘅身家，仲拋棄埋佢。廖小喬唔甘心，又無辦法，結果懸樑自盡，化成厲鬼報仇嘅故事。


劍橋公爵第一次出現係響1660年，授予畀時任約克公爵占士大仔查理斯·斯圖阿特，取代由十二世紀冊立嘅劍橋伯爵。但係查理斯響出世六個月就夭折，銜頭冇辦法正式冊立。1664年，劍橋公爵正式納入英格蘭貴族名單，仲冊封畀約克公爵占士嘅二仔占士·斯圖阿特。


1801年，佐治三世七仔阿道夫畀人冊立為劍橋公爵，再次入選英格蘭貴族名單。後嚟響1850年，爵位由阿道夫個仔佐治王子繼承。由於佐治王子同佢老婆係貴庶通婚，佢哋嘅後代冇繼承權，所以劍橋公爵由佐治王子響1904年死咗一刻再一次畀人丟空。


2020年歐洲國家盃係第16屆歐洲國家盃，由歐洲足協喺2021年主辦。由於呢屆係慶祝歐洲國家盃成立60周年，決賽週喺英格蘭、德國、亞美尼亞、俄羅斯、意大利、丹麥、羅馬尼亞、荷蘭、西班牙、匈牙利、蘇格蘭一共十一國度搞。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


于北辰，中華民國陸軍少將、無黨籍政治人、YouTuber。佢喺臺北市出世，籍貫山東省，桃園市桃園區人，中正預校8期、陸軍官校機械系畢業，喺軍中被視為係李翔宙、高華柱人馬，深受高華柱、胡鎮埔等人重用，曾經做過國民黨桃園市黨部副主委、國民黨黃國園支黨部主委、陸軍官校正59期同學會長、陸軍司令部委員、陸軍裝甲542旅長、陸軍官校學指部指揮官、國防部戰規司參謀、陸軍官校正59期實習旅長等。


UFODJs，全名Ultra Funky Origins，係一對新晉嘅唱片騎師組合、音樂製作人，由DJ Tommy同DJ Galaxy組成。佢哋扮成兩隻嚟到地球嘅外星人UV & UI，着住adidas嘅衫同鞋、戴住「外太空騎士」頭盔嚟創作音樂同捽碟，並參與Top100 DJs競選。


瞿塘峽喺重慶奉節，係長江三峽嘅第一峽，亦係三峽至短、景色至壯麗嘅峽。瞿塘峽從夔門入，北邊係赤甲山，南邊係白鹽山，水道蜿蜒，短狹而山高。呢條峽得8公里咁長，最闊嗰個位先得150米，而兩邊嘅山有成1200米咁高。


十六浦米高積遜珍品廊喺同一個月18號搞咗個拍賣試戴白色萊茵水晶石手套嘅機會嘅慈善活動，由伯明翰環球控股主席楊家誠以10萬港元投得。十六浦米高積遜珍品廊又響同一年嘅9月至到10月聯同新世界百貨，響北京、上海等等嘅五個城市主辦《巨星珍品中國巡迴展》，又借出白色萊茵水晶石手套做展覽。


羅一笑係中國大陸嘅普通公民同兒童，廣東深圳人，祖籍黑龍江哈爾濱。曾經喺2016年底俾媒體人羅爾發佈嘅《羅一笑，你給我站住》篇文後被轉發好多次而出名，事後重引發中國大陸網民向佢嘅慈善行動提出質疑。同年11月30號，羅爾澄清佢自己為條女搞慈善行動嘅原因，重喺12月初確定有人喺網絡為公眾號關注率而搞炒作行動。


聯合航空3411號班機趕客落機係美國聯合航空一單醜聞，發生喺2017年4月9號，由芝加哥奧黑爾國際機場飛去路易斯維易國際機場嘅UA3411班次客機，有位搭客夾硬畀人趕咗落機，航空公司嘅處理手法引起好大爭議。


客機原定當地時間晏晝5點40分起飛，但航空公司突然話要安排4位職員搭呢班機，要求機上4個搭客落機。初頭職員話會賠400蚊美金，但無人理，再加碼到賠800蚊美金，都係無人理，就話用電腦隨機抽4個搭客。結果抽中4個人入面，有3個係亞裔人，當中有個係69歲華裔醫生。


偉樂街臨時足球場，香港足球場之一，喺九龍觀塘，晒草灣茶果嶺嗰邊，偉業街同偉樂街交界，近麗港公園，英文叫Wai Lok Street Temporary Soccer Pitch。行政上歸觀塘區。設施有草地球場，以及7人足球場。


《騙海豪情》係一部2013年嘅美國黑色幽默犯罪電影，由大衛奧羅素執導，故事靈感嚟自1970年代尾同1980年代早期嘅FBI阿拉伯騙局行動。主演係基斯頓比爾、愛美雅當絲、謝洛美維拿、珍妮花羅倫絲、畢列谷巴。


安東諾夫設計局今日叫做國營安東諾夫公司，之前叫過做安東諾夫航空科學技術聯合體，係烏克蘭嘅一間飛機設計局，亦都係蘇聯十一大主要飛機設計局當中，唯一唔喺俄羅斯嘅設計局，主要設計超大型運輸機。設計局1946年由飛機設計師奧歷·干斯迪安廷諾域治·安東諾夫創立，編號153。


平成24年9月，日本政府決定任命西宮伸一接替佢做駐華大使。依照外務省嘅規定，佢應該喺40日之內，亦即係2012年10月中之前完成離任手續，冇諗到西宮伸一喺9月16號突然過身，日本政府於是暫且將佢嘅任期延長一個月，直至同年12月。


蘭迪龐 係一位美國嘅美術指導兼平面設計師，而且佢設計啲撈稿喺美國嘅企業界入面出咗名。其中IBM、UPS、Enron、Morningstar、威斯庭孝士電力、ABC同埋Steve Jobs嘅NeXT呢啲比較出名嘅商標撈稿就係佢負責設計嘅。


呢條馬路以前冇名，而「鳳凰下街」嘅名喺2002年由廣州市人民政府要求換新嘅路牌時先至安上去嘅。後嚟廣州市地名辦考慮到廣州地區太多馬路撞名嘅問題，喺2018年夏準備將重複啲馬路名改做第啲名，結果呢條馬路改名做九佛鳳凰下街。


白銅係銅合金一種，實情係銅鎳合金，銅與鎳混埋，加硬時會加鐵或錳。白銅就算含銅好多，色澤同銀相似，所以叫白銅。白銅中國好早就發現，可能來自雲南礦物，雖則當時並唔知乜嘢係鎳，但戰國時有兵器同白銅。歐洲希臘人有造過白銅，而希臘人到西域大夏等地，亦因波斯有礦物，而造出白銅，用來鑄錢。


基於武漢肺炎大爆發，現場觀眾同埋製作人員亦都要保持社交距離同埋帶埋道具裝。另外，一小撮澳洲觀眾就被選出做虛似觀眾。呢啲觀眾喺做錄影直播期間喺線上選出佢哋心愛嘅角色演出。而最少票數嘅就會喺每一集結束嗰陣揭面。


《蒙面歌手》嘅製作喺2020年8月22號暫停，因為有工作人員確診咗武漢肺炎，同呢次演出有16位人員亦都同時確診咗。全部嘅製作人員、評判同埋歌手亦都要自我隔離。全部除咗結局嘅片集都係暫停之前全部拍好咗，而喺暫停之前係已經準備好去拍個結局。


喺第二季，總共有12位參賽者將會喺比賽度競逐。喺呢一季開播之前，10號台點出個卡士有荷李活演員、有名電視片集拎咗艾美獎嘅『大名』、洛智獎贏家、排行榜榜首、一位排頭十名嘅三項奧運選手運動員，加埋有22項白金、11項金、13項ARIA獎項同埋2項世界盃嘅卡士。


消光，天文現象，星體所放出來嘅電磁波，如可見光，射到落觀測者時，會有所削弱，甚至消滅，皆因途中有物，諸如氣體、塵埃，會吸收咗啲電磁波，或將電磁波散射。啲嘢一啲喺太空星際之間，一啲喺地球大氣。唔同波長，消光程度亦唔同，皆因中間物質唔同。


旁證負責判決越位、界外球、角球等，並協助主球證執法，兩位旁證唔會企入球場入面，而只會分別企喺兩方區域嘅邊線上下游走。佢哋嘅手上會拎住一支旗，用嚟傳遞重要訊息畀場內主球證，有時主球證睇唔到一啲球員嘅犯規動作，就會同最接近嘅旁證了解事件，跟住先決定判唔判罰。


第四球證係負責場邊換人，檢查吓出場嘅球員身上嘅配備有冇問題，舉燈牌示意換人嘅號碼，而當球賽到咗中場前或者完場前，亦會根據主球證畀嘅訊號而用燈牌示意嗰場波會補幾多分鐘比賽時間。當主球證或者旁證因為受傷而唔能夠繼續執行職務嗰陣，第四球證就會上場頂替佢哋。


Ville Virtanen係一位芬蘭出世嘅Trance音樂家，佢亦都稱做Darude。響1999年嗰陣出過一套單曲'Sandstorm'，同埋響之後出過套叫做Before the storm嘅大碟。


呢次選舉係金正恩做咗朝鮮最高領導人之後第一次帶住朝鮮勞動黨嚟參選。同時亦考慮到金正恩喺2013年12月下令殺咗朝鮮國防委員會前副委員長張成澤同佢兩個親信，外界都相信金正恩會通過呢場選舉嚟整走張成澤嘅勢力，選完之後會有唔少人事調動。


羅拔杜華係一名美國演員同埋電影製作人，佢嘅演藝生涯橫跨咗越過六十年。佢演出嘅電視劇同電影包括《To Kill a Mockingbird》、《The Twilight Zone》、《The Outer Limits》、《Bullitt》、《風流軍醫俏護士》、《THX 1138》、《Joe Kidd》、《教父》、《教父續集》、《The Conversation》、《電視台風雲》、《Network》、《現代啟示錄》、《The Great Santini》、《The Natural》、《Lonesome Dove》、《The Handmaid's Tale》、《Days of Thunder》、《Rambling Rose》、《Falling Down》。


黃芝琪，係澳洲籍華裔模特兒兼演員，父母係廣東人，臺灣出世。佢2003年已經拍過臺灣電視劇，之後主要做廣告模特兒，到2011年獲吳彥祖賞識，之後拍過幾套香港同荷里活電影。佢亦喺香港電視網絡電視劇《開腦儆探》做第一女主角。


超巨星，恆星一類，好光，質量好大。以色分，喺赫羅圖上部，有齊光譜類型，紅黃藍白都有，即紅超巨星、黃超巨星、藍超巨星、白超巨星。以日來比，至大到五百倍，至光幾千倍，質量大過十倍。絕對星等負三到負八。熱度有三千四百開到過二萬。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


電視風雲係亞洲電視製作嘅香港電視劇，2000年12月18號至2001年3月16號喺亞洲電視本港台首播。由陳錦鴻、陳芷菁、吳廷燁及黎耀祥主演，故事講述方紹龍係一個胸懷大志嘅助理編導，同方紹強呢位具有豐富想像力嘅編劇之間嘅一段兄弟情，後嚟經歷電視台嘅興衰起跌，方紹龍不但成為有名編劇，更成為一間電視台嘅領導者。


影射20世紀70年代，香港電視界無線電視、麗的電視、佳藝電視三台鼎立時期及後嘅電視發展史嘅故事。除此劇以外，亞洲電視仲製作咗以邵氏電影公司起落為藍本嘅影城大亨、反映香港選美歷程及豪門恩怨嘅美麗傳說、以無線電視訓練班為基礎表達演員奮鬥歷程嘅美麗傳說2星願。


呢條路由港珠澳大橋香港口岸嘅人工島嘅北面開始，先沿赤鱲角東岸向西南行，中間穿過約莫1公里長嘅觀景山隧道，之後再以高架橋沿大嶼山北岸向西行，經過沙螺灣對出海面，到䃟石灣對出海面有個掉頭處畀嚟自中國大陸嘅緊急車輛掉頭，再沿大澳對出海面去到香港區界，通去廣東珠海管轄嘅海域。


《失衡凶間之罪與殺》，係2023年上畫嘅港產片，《失衡凶間》續作，由另外3個單元故仔《頭髮》、《貓劫》、《闇室》組成，由林嘉欣、衛詩雅、劉俊謙、蔡思韵、黃又南、朱栢康、朱鑑然、胡子彤、陳毅燊主演，許學文、陳翊恆、黃千殷執導。


電單車呔即係電單車嘅車呔，用途包括減少凹凸路面造成嘅震盪，防止車轆磨損，同埋等車同地面之間多啲摩擦，等架車好揸啲。由於電單車得兩個轆，需要平衡力去揸， 所以車吠狀況對電單車十分重要，可以影響到安全、煞車、慳油、噪音同埋舒適度。


蔣震喺1923年出世，細個已經加入咗國民革命軍，後來中國國民黨撤退到台灣，蔣震亦都喺呢個時候落到嚟香港。佢嚟香港加入咗自由中國運動，打算空投落去山東反攻共產黨，但因為韓戰打完，計劃暫停，蔣震先至逃過一劫。


留喺香港發展嘅蔣震，喺1958年同老死譚雄喺大磡村夾份搞咗震雄製造廠，最初因為技術唔及其他工廠，生意唔多好，拍擋譚雄更加退埋股，後來蔣震發明咗先進嘅螺絲直射注塑機，生意開始好轉。1990年嗰時，蔣震將佢所有股份捐去成立慈善基金，到1991年，震雄集團上市。


方潤華，GBS，MBE，JP係香港地產發展商同投資商協成行集團主席、方樹福堂基金同方潤華基金主席，香港中旅國際投資有限公司獨立非執行董事。方潤華喺2013年《福布斯》香港富豪榜以25億美元排名第21位，2016年以23億美元身家佔福布斯全球富豪榜第771位。


方潤華原籍廣東東莞厚街鎮河田村，生於廣東河源東源縣藍口鎮，1927年跟老頭方樹泉去咗香港，屋企人喺筲箕灣開設「義德芝麻廠」，向政府租落萬幾呎公地曬芝麻。方潤華早年入讀英皇書院，期間遇上日軍侵華，令佢無得繼續學業。


方氏父子開始涉足地產同建築業，陸續買落房產同地皮，1958年賣咗公司第一幢住宅物業錦華大廈，逐步發展成為香港地產商，亦做咗1965年成立嘅香港地產建設商會創始會員。1976年，香港政府鼓勵市民置業安居，協成行積極擴充地產業務，高峰時發展項目近百個，並確立「出售住宅單位，保留地鋪出租」長期發展策略。


方潤華於本港及國內外社會兼職甚多，現身兼香港特區太平紳士、香港經濟促進會主席、香港國際投資總商會特別顧問、香港紅十字會顧問及香港培華教育基金會委員、香港兒童健康基金副贊助人、香港東莞同鄉總會首席榮譽總監和中華慈善總會名譽會長、中國青少年發展基金會名譽理事、中國海外交流協會常務理事及廣東、安徽等省的海外聯誼會或海外交流協會顧問，以及本港、國內外數十所大學聘請他為名譽教授或校董會成員等。


方潤華先後榮獲第四屆全國十大「扶貧狀元」、國家民政部頒授「中華慈善獎」、國內外15所大學頒授榮譽博士或榮譽院士、14個城市頒授榮譽市民及香港特區政府頒授銀紫荊星章、金紫荊星章等。鑒於方潤華伉儷對社會的貢獻，1994年及2006年先後經國際小行星組織批准，將5198號小行星命名為「方潤華星」，「5709」號小行星命名為「方譚遠良星」，夫婦同獲命名，在中國屬首例。


2018年3月27號，阿布都拉獲得亞洲策略與領導研究所頒發嘅「大馬人力資本發展之父」終身成就獎。亞洲策略與領導研究所首席執行員楊元慶表示，呢個獎係要表彰阿布都拉喺擔任首相同教育部長期間，對國家人力資源發展作出嘅貢獻。


東啟德體育館，香港室內體育館之一，喺新蒲崗六合街三十號，英文叫Kai Tak East Sports Centre。行政上歸黃大仙區。設施有籃球場、排球場、羽毛球場、壁球場、乒乓球檯、活動室、運動攀登設施。


何灝浩喺1990年喺湖南出世，細個時跟咗阿爸阿媽去咗廣州讀書，細細個重學埋游水，9歲時入咗廣州花樣游泳業餘體校學咗10年游水，2003年參加咗喺廣州動物園海洋館辦嘅細美人魚比賽攞咗第一，重跟佢嘅團隊一齊攞咗中國青少年花樣游泳錦標冠軍。


《羊城晚報》係羊城晚報報業集團出版嘅一份報紙，亦係中華人民共和國成立之後創立嘅第一份綜合型晚報，1957年創刊，其後一度同廣州日報合併。文化大革命期間停刊，1980年復刊。羊城晚報每日出版一期，每期32版。


真空煲係種煮食用嘅煲，結構類似真空保溫杯，但分做內煲同外煲。用法係先將食材放入內煲，將內煲加熱一段短時間，令佢儲存大量熱能，再將內煲放入外煲入面，困住內煲嘅熱能，將食材慢慢煮熟。真空煲可以用嚟燉煮或者煲老火湯。


中村祐輝係日本足球員，司職前鋒，效力過CS Turnu Severin，FK Viktoria Žižkov，FK Bodva Moldava nad Bodvou，MŠK Rimavská Sobota，FC岐阜，及磐田山葉。


氫氧化鉀，又叫做苛性鉀，化學式KOH，係一種強鹼，屬於無機化合物。渠係白色固體，可以同二氧化碳等反應，所以可以用來吸二氧化碳。氫氧化鉀有好多用途，包括做電池電解液、整番梘等等。渠溶入水時會放好多熱，所以要小心。


宋浚吉，字明甫、號同春堂·同春、諡號文正。係大朝鮮國後期嘅文臣、政治人、儒學者、畵家、性理學思想家。李朝後期嘅性理學嘅巨頭兼禮訟論爭嘅主要人物、海東十八賢之一人。西人黨嘅保守派領導人嘅一人、金長生·金集門人及宋時烈嘅平生朋友及親族。


喺有關人類嘅事務發展過程中，當一個民族必須解除其同另一個民族之間嘅政治聯繫，而且喺世界各國之間依照自然法則以及上帝嘅意旨，接受獨立平等嘅地位嘅時候，出於對人類輿論嘅尊重，必須將佢哋唔可以唔獨立嘅原因講出嚟俾人知。


當任何形式嘅政府破壞呢啲目標嘅話，人民就有權改變或廢除咗佢，再建立過一個新嘅政府、奠基嘅原則、或者其組織權力嘅方式，務使人民認為唯有咁先係最可能獲得佢哋嘅安全同埋幸福。為咗慎重起見，成立多年嘅政府，係唔應該由於輕微同短暫嘅原因而變嘅。


我哋唔係唔顧我們英國嘅弟兄。我哋成日提醒佢哋，係佢哋嘅立法機關企圖加啲無理嘅管轄權喺我哋頭上。我哋都曾經將我哋移民過嚟呢邊喺呢度定居嘅情形話俾佢哋聽。我哋曾經向佢哋嘅正義感同雅量呼籲，我哋懇求佢哋念在同種同宗份上，棄絕呢啲掠奪行為，以免影響彼此往來嘅關係。


喺乾隆期間，清朝有兩個戲劇活動既中心，一個係北京，一個係揚州。京劇喺北京形成以後，就開始向其他地方傳播。清朝後期，上海同埋上海周邊地方既藝人慢慢開始演出京劇，佢哋用咗佢哋原有既演繹技巧同埋方法，將呢啲技巧同埋方法移植到京劇表演藝術度，發展出一個新既流派，呢個流派就係海派京劇，亦都叫做「外江派」或者「南派」。


《小先知書》又叫《十二先知書》係《舊約聖經》篇幅較短嘅先知書，「小」同內容重要性冇關。包括《何西阿書》、《約珥書》、《阿摩司書》、《俄巴底亞書》、《約拿書》、《彌迦書》、《那鴻書》、《哈巴谷書》、《西番雅書》、《哈該書》、《撒迦利亞書》、《瑪拉基書》。


喺用落數據庫度查數據嘅高階程式語言入面，其中一種最普遍又最被唔同資料庫技術公司或標準採納嘅就係SQL。不過，喺唔同嘅群體開發或標準之下，大家個別採納嘅SQL語言標準又有多少嘅分別。而SQL方言呢個概念就係指呢啲唔同版本嘅SQL語言標準。


《色慾都市2》係一部2010年美國浪漫喜劇電影，由Michael Patrick King做導演，套片係2008年電影版《色慾都市》嘅續集。主演係Sarah Jessica Parker、Kim Cattrall、Kristin Davis、Cynthia Nixon。


嶽麓區得名自區內嘅嶽麓書院。喺民國時就有設嶽麓區，喺1950年4月時嶽麓同金盆、文藝、會春合併做郊區。1959年3月31號長沙縣歸長沙市時，郊區併入長沙縣。1960年8月26號嶽麓從長沙縣度恢復返，1974年1月6號嶽麓併入西區，直到1996年4月22號先至恢復爲而家嘅嶽麓區。


喺1996年恢復嶽麓時，佢繼承咗原先西區嘅麓山南路、銀盆嶺、桔子洲、望月村4條街道，以及原先郊區嶽麓山、望嶽2個鄉，兼攞埋望城縣嘅天頂鄉，而區府喺銀盆南路89號。喺1996年長沙市區大變動時，解散咗郊區，郊區嘅農林漁牧場分曬畀新設嘅5個市區，其中嶽麓得到咗西湖漁場、嶽麓漁場、養鹿場、東方紅農場。


臺灣省係中華人民共和國根據《中華人民共和國憲法》劃定嘅34個省級行政區其中一個，但建國以嚟從未真正行使臺灣省管轄權，所以共和國將臺灣省當係一個重未統一嘅省份，共和國政府喺官方文件同埋教科書表明臺灣係中華人民共和國轄下一個省，範圍包括臺灣島、澎湖列島、釣魚臺等。


根據共和國擬定嘅行政區劃，臺灣省設有臺北市、高雄市、基隆市、臺中市、臺南市、新竹市、嘉義市7市及臺北縣、宜蘭縣、桃園縣、新竹縣、苗栗縣、臺中縣、彰化縣、南投縣、雲林縣、嘉義縣、臺南縣、高雄縣、屏東縣、澎湖縣、臺東縣同花蓮縣16縣。


AMD Fusion係AMD同ATi合併後推出嘅一項新產品嘅產品代號，2006年公佈，2009年開始出，係K10微架構嘅後繼者。佢亦係Torrenza統一加速計算平台嘅一部分，配合FireStream流處理器進行協同運算。


佢結合咗現時嘅處理器同繪圖核心，喺處理器進行圖像同三維運算。AMD Fusion嘅矽晶片上有兩個獨立嘅核心，一個負責處理器，另一個負責繪圖核心，但兩個核心唔係融合埋一齊。處理器有自己獨立嘅緩衝記憶體，繪圖核心部分都係咁。


兩個核心會透過CrossBar互相連接。此外，Fusion亦會集成記憶體控制器。Fusion中各個元件之間用HyperTransport連接，令各個元件連接，成為一個整體。處理器同繪圖核心可以直接訪問記憶體，但繪圖核心冇獨立嘅顯示記憶體。


呢個技術亦令到筆記本電腦更慳電。例如一部配Fusion處理器同獨立顯示卡嘅筆記本電腦，當流動使用時，獨立顯示卡會被關閉，淨係用Fusion處理器內嘅顯示核心，以節省電量。當接駁咗外置電源，獨立顯示卡會被打開，提供更強大嘅顯示性能。


2011年6月17號晏晝十二點四十五分，新橋區好多地方廣泛停電，二千幾戶受影響。澳電話係由於亞豐素街濠江小學附近一段地下高壓電纜壞咗，搞到亞豐素街、渡船街、賈伯樂提督街、美的路主教街同盧九街一帶部分用戶停電。


亦有電器行員工話，停電搞到佢嚇咗一跳，因為多部大型電視機突然「噗」一聲就熄嗮，以為電視機爆炸，即刻走出舖頭，好彩係虛驚一場。亦有中藥房負責人話，擺藥嘅凍櫃因為冇電唔著，幸好停電時間唔長，所以影響小啲。


有珠寶金行人員因為擔心安全問題，停電之後索性拉閘，唔做住生意。停電亦影響澳門電訊三個3G服務發射機站，搞到部分室內流動寬頻受到輕微影響，話音同固網電話服務運作正常，澳門電訊冇收到任何中斷服務查詢。其餘三間流動電話服務營運商話冇受影響。


澳門電力公司決定邀請獨立第三方全面評估澳電，包括澳電人員嘅培訓、搶修計劃同投資等，希望長遠改善停電嘅應變措施。短期措施就會加密變電站嘅檢查次數，由原來每四個月檢查一次縮短到每個月檢查一次。澳電話極度關注近期接連發生嘅三次停電事故。


能源辦主任山禮度話，連續幾次停電有咩處理同罰則，佢哋會考慮，由於中午停電事出突然要時間了解。至於根據專營合約澳電要負啲咩嘢責任同情度嚴重性，山禮度冇進一步講明，亦都冇評論今次停電半個鐘澳電嘅復電工作有冇進步，補充要等澳電提交報告先分析到事件嚴重性。


《時代》係一套於2020年拍攝嘅香港愛國電影，以2019年6月爆發嘅反對逃犯條例修訂草案運動作背景，由楊明、莊思明、莊思敏、曹永廉、李霖恩、翟俊朗、喬寶寶同布偉傑等主演，內容講述「外國勢力」令香港社會衝突，要靠《港區國安法》令香港「恢復秩序」。


電影由時代電影有限公司拍攝，江湖猛人尹國駒旗下馬來西亞上市公司 INIX 贊助。由於電影故事對《港區國安法》作明確咁樣支持，加上多名主要演員都係親中派支持者，有啲媒體同網民將電影比喻作抗日神劇、「港版《建國大業》」。


電影無論係主演嘅演員或劇本本身，都帶有強烈嘅親中色彩，莊思敏接受訪問時嘅時候亦話，呢個某程度上都係一種表態，另一演員曹永廉就聲稱想帶出「較正常的想法」導演翟艾頓亦同意題材較敏感，會喺人流較少嘅地方拍攝，但又話劇情唔係討論呢場運動，只係講件事點樣影響親情、友情、工作方面。


拍攝期間，電影工作人員就曾經被指違反武漢肺炎限聚令但得到警察包庇，去到預告片推出，部分網民就因應題材同埋拍攝資金來自有江湖背景人仕，對呢套電影作出唔少批評。而一度聲稱嘅上映安排，亦畀戲院否認，甚至發生盜用其他人個名做導演嘅風波。


於2020年7月一次拍攝活動嘅時候，半百演員及工作人員喺招待傳媒訪問及拜神儀式嗰陣，好多人都無戴口罩，被指違反武漢肺炎限聚令，現場有路過街坊叫佢哋戴口罩，但佢哋同埋在場警察都未有理會，有網民就懷疑警察有意包庇相同政治立場嘅人。


許芯悅喺電影入面同楊明飾演情侶，拍攝嗰陣要拖手兼挨心口，但係許就指控楊明的女友莊思明場場戲都「近距離監視」，自己畀佢嘅氣場「嚇窒」，事件被報道後更有人要求許收聲。許又話好驚再被人身攻擊同詛咒，人與人之間要互相尊重，有錢唔係高人一等。


《立場新聞》調查發現呢度係該電影由外號「崩牙駒」嘅江湖猛人尹國駒旗下馬來西亞上市公司 INIX 贊助，而該公司其中一名獨立非執董就係近年活躍於娛樂事務、綽號「沙田Me」嘅翟浩琛。而前立法會議員，已經因為國安法被逼流亡海外嘅羅冠聰，亦喺社交媒體批評電影質素，「台前幕後完全係業餘水平，打個燈都有三重殘影」，懷疑套戲係拎嚟洗黑錢。


曾經執導《五億探長雷洛傳》嘅劉國昌，被列作呢套戲導演，但係佢其後接受訪問嘅時候，就話真正拍攝時冇參與，因為個劇本越嚟越藍，所以褪軚。佢又話，只係幫手睇過初稿，畀咗少少意見。對於自己被加名，佢就話控制唔到，感到無奈。


去到10月21號，有網民發現電影《時代》嘅 Facebook 專頁，寫咗「《時代》將於2020年11月6日起於 Cinema City 旗下各大戲院放映」，結果凌晨4點，Cinema City 就發表聲明話冇為電影《時代》安排任何放映場次，「一切其他網上的謠言和虛假訊息皆與本公司無關」。


蘋果日報喺2020年10月30號報道，雖然冇發行商肯接手，但翟俊威想憑呢套戲入圍金像獎，於是親自致電各戲院，仲留底聯絡電話，但係戲院商好多都擔心「賺埋都唔夠裝修費」。翟俊威本來可以選擇做社區放映，同一班藍絲圍爐取暖，但咁樣就唔符合金像獎報名資格。


香港調查研究中心自稱係非官方民意調查研究兼決策諮詢機構，主要就港澳經濟、社會發展、政府管治等問題進行調查同研究，向有關方面提供政策建議同埋諮詢意見。另外，呢個中心亦透過合作或資助方式，同香港、澳門、中國大陸嘅研究機構、專家、學者進行各項政策研究工作，研究成果除咗畀媒體發表之外，亦會響佢哋中心嘅網站公開。


中心亦喺2003年起從事各類民意調查，其中較為大眾關注嘅係響2007年11月，由香港樹仁大學社工學系同香港調查研究中心合作進行嘅港島區立法會補選民調，香港多份報章包括信報、星島日報、文匯報、大公報、都市日報、頭條日報等都有引用中心嘅民調結果。


就香港特區政府副局長及政治助理薪酬問題，香港調查研究中心響2008年6月8至9號進行街頭民意調查，調查結果顯示，60.95%受訪市民認為副局長人工太高，認為政治助理人工太高嘅更高達67.15%。另外，得16.


26%受訪者認同政府喺副局長及政治助理入職時根據各人年資及能力等情況會拉開人工差距。中心之前亦曾經就候任副局長擁有外國居留權問題，響2008年5月27至28號透過街頭民意調查，結果顯示，有55%受訪市民認為候任副局長擁有外國居留權「有問題」。


香港調查研究中心近年進行多項票站調查，並表示用作學術研究用途。其中一次係由中心成員龐熙樌安排約400名調查員，喺2007年12月2號上午7點30分至晚上10點30分，分別喺港島區各票站進行票站調查，成功訪問58900名投完票嘅選民，約佔港島區投咗票嘅選民人數320000嘅18%。


香港調查研究中心喺2008年4月寄信畀選舉管理委員會，就「2008年立法會選舉指引」中「票站調查」部份表達意見及建議。2008年立法會選舉，中心再響港島區76個票站做票站調查，負責人改由中心嘅研究員吳文濤擔任。


法系，係比較法裡面用來對各種法律分類嘅概念，意思係具有相同或相近嘅傳統、原則、制度和特徵等要素嘅一類法律制度嘅總和。一個法系通常涵蓋咗若干國家或地區，但有時一個國家嘅唔同地方亦會採用唔同嘅法系，例如英國、美國、澳洲、加拿大係典型嘅普通法系國家，但美國嘅路易斯安那州同加拿大嘅魁北克用嘅就係民法法系嘅法律制度。


彭少逸係中國物理化學家。佢喺湖北武昌出世，籍貫江蘇溧陽。1939年8月於武漢大學化學系獲學士學位。1956年參加中國民主同盟。1961年調入中國科學院煤炭化學研究所任研究員、室主任。1979年6月至1983年7月擔任中國科學院山西煤炭化學研究所所長。


廣東省二沙體育訓練中心，又嗌二沙體育訓練基地，係中國廣東廣州一體育訓練中心，位置喺廣州市越秀區嘅二沙島入面嘅西邊。佢既係廣東最大嘅體育訓練基地，又係中國大陸入面最早起嘅優秀體育人才訓練基地。呢間訓練中心喺1954年係為咗要應付中國體育代表團要去參加第16屆奧運會嘅關係嚟起咗呢間訓練基地，佔地22萬平方米。


呢條巴士線係香港最早期嘅其中一條巴士線，前身係1929年由香港電車開辦，來往中環皇家碼頭同太古船塢，中巴攞到香港島巴士線專營權後，1933年6月11號由中巴接辦。1998年9月1號中巴專營權結束，由新巴接辦。


創作之餘，鍾肇政都積極彰顯台灣前輩作家嘅成就。至1970年代尾，佢先後推動唔少台灣作家紀念館嘅活動，關心文學環境同文化建設，先後成立嘅「鍾理和紀念館」、「賴和紀念館」、「楊逵紀念館」、「吳濁流紀念館」、鄧雨賢音樂館等，都有鍾肇政不遺餘力嘅奔走催生。


解嚴之後，積極社會運動，擔任台灣客家公共事務協會創會理事長、台灣筆會會長同客家電台董事長，喺任內舉辦過台灣文學營、客家夏令營同冬令營，推廣台灣文學、栽培文學種苗竭心盡力。2003年10月正式開館嘅台灣文學館，亦有鍾肇政同多位文學界、學術界嘅熱心人士大力奔走，至順利創設到。


喺 1946年，Stanislaw Ulam 問平面上邊存唔存在稠密集，入邊每兩點嘅距離都係有理數。雖然呢個問題到依家都仲未有人答到，József Solymosi 同 Frank de Zeeuw 就證明到有無限粒有理距離點嘅不可約代數曲線就只有直線同圓形。


故事嘅主角為咗拯救俾巨人變成石柱嘅哥哥，佢帶住一個媽媽畀佢、受祝嘅麵包去紅髮乂丁巨人嘅城堡。途中佢遇到一個老婆婆，囈主角分少少麵包俾佢。樂於助人嘅主角應承咗佢嘅要求。老婆婆就現出佢嘅真身，精靈。精靈送咗一支魔杖俾主角，話俾佢知乂丁巨人嗰三條問題嘅答案。


之後，主角就救咗俾巨人困住咗嘅貴族仔囡，當中就包括聖高隆嘅門徒、蘇格蘭王馬爾康·聖科倫巴嘅公主。主角唔單止救咗公主，仲用魔杖解救變咗石柱嘅哥哥。後嚟，主角同蘇格蘭王嘅公主結婚，佢嘅哥哥亦都同其中一個貴族個囡相愛，過住永遠幸福快樂嘅生活。


作風低調嘅有錢仔林志堅嚮南洋返香港，搵下投資機會，暫時住喺表叔戴成材屋企。志堅去另一個表叔間金記塑膠花廠做嘢，鍾意咗刁蠻表妹金翠玉，而志堅嘅表弟戴家堯就同同學高碧茜拍咗好多年拖，不過成材嫌貧愛富唔讚成佢哋。


1994年6月28號，侯賽因響約旦首都安曼出世，係王子阿卜杜拉同拉尼亞共同嘅大仔。當時，老豆阿卜杜拉只係一個王子，而阿媽拉尼亞只不過同老公結婚一年。跟據族譜，佢係哈希姆王朝成員，亦係穆罕默德第42代女系後人。


佢響Choueifat國際學校開始返小學，之後升讀安曼國際學院，最後響2012年畢業於米底巴國王學院。中學畢業之後，佢到美國佐治城大學嘅Edmund A. Walsh School of Foreign Service讀國際歷史，2016年畢業之後又到英國桑赫斯特皇家軍事學院留學，一年後畢業。


阿卜杜拉響登基之後，曾經立細佬哈姆扎·賓·侯賽因做王儲。但響2004年，阿卜杜拉取消哈姆扎嘅一切銜頭。由於跟返約旦憲法，當國家未有王儲嗰陣，國王嘅大仔就係王位繼承人，所以侯賽因響嗰時開始就係實際上嘅王儲。


2010年太平洋颱風季泛指喺2010年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至11月期間形成。


惠如樓喺1875年開業，位於廣州中山五路。創辦人係陳惠如。1950年代擴建，1987年重修。1995年3月，因為要起地鐵1號綫同中山五路擴建工程，搬咗去三元里嘅廣花路212號嗰度。當地啲農民唔識酒樓嘅歷史意義，又消費唔到，後尾酒樓就外包出去，但喺1996年就執咗笠。


喺音韻上，審母同心母唔同，喺晚期中古音佢哋兩組分立。到現代發音，佢仲係齒音，好似廣州話呢種唔分平捲脷嘅語言，審母同心母發音一樣。對於梧州話呢種分平捲脷嘅粵語，審母係捲脷音，同心母唔同。喺普通話審母基本上係捲脷音，同心母嘅平脷音唔同。


龍門線技術係一項近排先發展嘅輔助足球運動技術，佢可以通過判斷個波係咪過嗮龍門線。而呢項技術嘅好處係可以話個波係咪入咗。雖然話國際足協唔想加呢項技術入嚟，凈係靠球證大嗮，但係喺2012年7月5號，FIFA全票通過咗，喺正式嘅比賽裏面用呢項技術。


2008年，白禮達就唔畀呢項技術入嚟，重話龍門線技術係有95%嘅準確率。2010年3月，國際足協理事會搞咗個投票，結果以6票讚成，2票反對嘅結果，話以後都唔要呢項技術，而兩張反對票都係由蘇格蘭同英格蘭足協話嘅。


而參加過歐霸盃嘅48位隊長投票話，90%嘅人都係話要搞呢項技術入嚟。 由於2010年FIFA世界盃出咗幾單判錯咗嘅嘢，結果FIFA宣佈要重新開始討論，話係咪用龍門線技術。到咗2012年7月5號，FIFA就話龍門線技術通過咗。


由於每年嘅足球比賽規定都有變化，所以喺國際足協理事會就批准咗龍門線技術。有6票就話要改下個足球規則，而國際足協就維持咗呢4個足球地區所投嘅決議票重通過埋，而呢4票分別喺英格蘭、蘇格蘭、威爾士同北愛爾蘭足球協會丼俾國際足協嘅。


喺2011年7月，國際足協批准咗10次龍門線技術嘅測試，話呢個系統係球證喺1秒之內收到個波發出嚟嘅信號，嚟畀球證決定係點。而爾個信號係要通過傳啲視頻同節奏信號嚟接收。爾項技術係由瑞士聯邦科學技術研究院喺2011年9月到12月生產出嚟嘅。


呢個系統係由ADIDAS同Cairos Technologies AG一齊開發。佢係裝喺禁區下面同龍門線後面，係由細嘅纜線整成。而電纜裏面嘅電流會出啲磁場出嚟，如估成個波入嗮龍門嘅區域度，個磁場就喺個波度發啲信號去到感應器，個波嘅感應器收到磁場水之後，就傳出去到成個球場嘅接收器度，而接收器收到水之後就轉發畀中樞電腦嗰邊，話而家個波喺邊度。


雷達定位系統係由哈利巴里斯同埋達夫巴登呢兩個人喺佢哋鍾意嘅保頓足球會因為誤判搞到降班而諗出嚟整嘅。雖然話之前呢項技術係冇應承到，但係喺2010年世界盃德國對英格蘭嗰場波入面，由於林柏特有一球好明顯入晒都話唔算數，所以國際足協開始重新考慮返龍門線技術，而呢項技術係將啲高速攝影機起喺龍門柱同門楣度，用每秒2000幀嘅速率嚟記低個視頻證據畀球證度。


入波參攷技術嘅特征係用咗喺個波度裝個電極嚟發射尐低頻率嘅磁場出去。喺場地或龍門線嘅後面係用咗嵌入式嘅線圈嚟做邊種形式嘅拍攝，嚟決定係咪入咗波。喺入波之後出嘅低磁場去到入波參攷技術度，而技術就整咗啲同光幕一樣嘅廣播出去。


如估個波係過咗條龍門柱兩邊之間嘅白線，磁場會睇到係咪入咗波，而呢個解咗密嘅入波信號就會即刻發到球證嘅手錶度。如估個波真係過嗮成條龍門線，個球證嘅手錶度會寫住「GOAL」嘅字樣。雖然話個過程比較複雜下，但係成個過程唔使1秒鐘就搞掂嗮。


鷹眼系統係由馬羅研究公司嘅工程師嚟負責開發，已經喺板球、網球同士碌架嘅比賽入面用咗。呢個系統係用咗三角原理，喺唔同嘅場地區度整啲高速嘅攝影機，嚟畀啲視覺圖同時間料。而呢個系統就要喺成個球場度整，價錢起碼要£250,000咁貴。


龍門線技術係可以自動噉睇到個波喺邊個位過咗條龍門線，但最尾嘅判決唔係系統大嗮。而同呢啲技術有關嘅大多數系統就係將啲分析數據發到球證隻錶度，球證按返系統數據去判出最尾結果，之後由工作人員仔話呢個波係咪入咗。


呢隻系統入去足球比賽之前係有經過嚴格嘅測試，凈係CHECK過話合格重批准可以用得嘅系統，而且凈係畀認證過話合格嘅安裝人員先至可以裝得，因為呢啲系統係要通過最後嘅安裝測試，因為佢關係到唔同地區嘅球場設計、濕度、照明同體育場嘅其它因素。


喺2014年FIFA世界盃嘅法國同洪都拉斯打嘅比賽入面，到咗比賽第48分鐘，法國隊嘅卡巴耶畀出嚟嘅右路超準傳波，賓施馬喺禁區度射波，結果個波就掂到個楣落咗嚟，雖然話個波冇入到，但喺個波彈到洪都拉斯守門員嗰陣唔小心掂到個波就入咗界內，再將個波整返出嚟。


即使係彈龍門線技術嘅人堅持噉批評，雖然話龍門線技術可以好明顯噉減少球證喺比賽搞出嘅判定出錯行為，但係重有好多人鬧佢。其中有好多鬧聲都係出喺國際足協嗰邊，其中包括咗白禮達。除咗彈有關龍門線技術啲嘢之外，重話呢項技術會將成場比賽都搞臭嗮，因為減少咗人為因素嘅出錯影響，所以又搞咗拗數出嚟。


其他鬧聲都係話如估喺邊項足球比賽裏面用呢項技術嘅話，要使好多錢㗎，更加唔使問啲細嘅或冇乜錢嘅足協喇。FIFA官員重話，佢哋重係鍾意多啲球證嘅執法質量，而唔係靠嗮啲科技。而撐龍門線技術嘅人就用咗好多出錯嘅龍門線判決，就決定咗比賽嘅結果範例嚟話返佢哋轉頭，重話喺最初FIFA搞咗個實驗之後，話呢項技術已經好咗好多。


雖然話之前歐足聯主席帕天尼都係一直唔畀龍門線技術入嚟，因為佢擔心，費事話出咩「越位技術」噉嘅嘢，但係白禮達勸咗佢咪住先。如估龍門線技術真係掂嘅話，管理層都話應承嘅，唔理我哋係咪保守派都話OK喇，但而家佢哋講嘅凈係龍門線技術。


信興廣場係中國深圳市一座摩天大廈，位於羅湖區深南東路，係深圳市嘅重要標誌。大廈高69層，總高度383.95米，實高324.8米，曾經係深圳第一高樓，亦係目前世界第11高嘅樓。大廈喺1993年開始起，1996年完工。


蓋增聖係中國大陸嘅足球元老，遼寧大連人。曾經喺1955年入選過大連嘅第一隻少年足球隊重喺第二年攞咗遼寧省少年足球比賽冠軍，亦代表過遼寧隊參加過喺青島辦嘅第一屆全國青少年運動會足球表演賽重攞埋冠軍。隨後入選過瀋陽體育學院競技科足球隊參加全國足球甲級聯賽重攞埋亞軍。


後嚟佢因為喺聯賽表現突出而評選做足球健將，亦成為嗰時中國大陸最後生嘅運動健將同時，亦入選過中國二隊同集訓隊踢波。1962年亦被評選做中國足球十大優秀射手之一同22位最佳足球員之一。文革爆發前亦代表過國家、解放軍同其他省市足球隊參加過好多場國際比賽。


2022年第94屆奧斯卡金像獎，頒獎人基斯洛克恥笑韋史密夫老婆Jada Pinkett Smith甩頭髮個樣，韋史密夫走上台摑咗基斯洛克一巴掌，返到埋位再用粗口鬧基斯洛克。事件後韋史密夫仍然以《王者世家》成爲當屆最佳男主角。


佢用誠實幽默嘅語言由粵語嘅起源、分佈、詞彙、發音特點等各方面嘅內容全面介紹粵語嘅文化。呢個視頻發佈咗上優酷網之後短短兩日就有超過190萬嘅收視，同時喺新浪微博轉發咗超過5萬次，即使係喺國外嘅YouTube都有超過15萬次嘅收視。


呢個視頻出咗街之後就得到粵語文化圈同埋媒體圈入面嘅知名人士一致肯定同埋推薦，重得到羊城晚報、新快報、羊城地鐵報、南方電視臺、廣東電臺、中央人民廣播電臺嘅報導，喺網上成為廣東同埋港澳各大論壇社區、以及海外華人嘅廣泛討論。


教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校，為視障、聽障、肢體傷殘、智障，同埋有情緒或者行為問題嘅兒童提供教育服務。


帝國大球場最初係為徂舉辦1954年大英帝國運動會而建造嘅。大英帝國運動會之後，帝國大球場做徂加拿大加式足球聯盟嘅卑詩雄獅同北美足球聯賽嘅溫哥華白浪嘅共享主場。兩支球隊搬徂去卑詩大球場之後，帝國大球場喺1990年代拆徂。


相傳陸榮廷做緊兩廣巡閱使嗰陣，想搵個相士去睇相，但係又驚相士睇得出佢係達官貴人，所以就扮到好似個窮人咁去睇相。相士見到有個窮人去睇相，當然奚落佢，將佢講到好衰。結果不出幾年，陸榮廷真係冇晒權勢，最後重鬱鬱而終。


石平，日文名石平太郎，係日籍華人評論家兼歸化日本公民，喺中國四川成都出世。佢喺入讀北京大學期間參加過中國民主化運動，1988年4月去到日本神戶大學留學之後，第二年因爆發八九民運而拒絕返中國大陸，重喺2007年底成功歸化日本。


清末民亂兵變，劉來喜眼紅小德張返鄉下幾咁風光，就要阿爸阿媽幫佢淨身。無幾耐，清朝滅亡，劉來喜做唔成太監，俾人送去京城學戲。其後偶遇招弟，有意過正常嘅家庭生活，但身份揭露後未能如願。戲班班主同情劉來喜身世，設法安排佢入宮做中國最後一個太監。


原恆星係喺星際介質中嘅巨分子雲收縮下出現嘅天體，係恆星形成過程中嘅早期階段。對一個太陽質量嘅恆星嚟講，呢個階段至少持續大概十萬年。佢始於分子雲核心嘅密度增加，以金牛T星嘅形成結束，然後就發展進入主序帶。


恆星經常被發現係成群嘅，而且睇似係同一個時間形成嘅，亦即係所知嘅星團。噉可以被解釋為當雲氣收縮時佢嘅密度係唔均勻嘅。事實上，第一個指出呢一點嘅係理察·拉森，當恆星喺巨分子雲內形成時，可以全面嘅觀察到喺雲氣內所有尺度上嘅湍流速度都增加咗。


當雲氣繼續收縮時，佢嘅溫度會增加。呢個唔係核反應造成嘅，只係重力能量轉換成嘅熱動能。當微粒因為喺收縮嘅碎片中而減少至質量中心嘅距離時，就會導致重力能量減少。但係因為總能量嘅守恆，因此隨著重力能量嘅減少，微粒嘅動能亦相對地增加。


大良牛乳，又叫做金榜牛乳，係一種原產喺順德大良金榜村嘅白色圓狀薄片水牛奶製成品，順德美食之一，有「東方芝士」嘅稱號。因為佢嘅圓片形狀，所以又叫金榜牛奶餅。大良牛乳喺明朝發明，味道有啲咸，有啲甜，可以加喺粥同飯度。


江德信同死黨巫日明、周麒麟、阮地龍係喺龍雙田嘅公司打工。公司嚟咗個日籍女秘書多多生子，俾雙田知道佢係為份功扮日本人，生性風流嘅雙田要脅要多多做佢私人秘書，對多多有不軌意圖，但係幾次都俾德信幾個人破壞好事。


廳主可以係公司亦可以係自然人商業企業主，要向政府攞牌。疊碼仔通常要喺佢哋所服務嘅賭廳道開個户口，愛嚟擺現金、泥碼、現金碼乃至借錢同收佣金等。有啲廳主會收佣金，由賭廳道間啲位出嚟，畀冇牌嘅友仔以股東之身分，開啲叫做櫃桶嘅檔口。


魁奇路站係佛山地鐵1號綫同2號綫嘅轉車站，喺禪城區汾江南路同魁奇一路嘅交界嘅地底。不過兩邊嘅站廳同月台營運嘅時間都唔同，其中佛山地鐵1號綫喺2010年11月3號開始營運，而佛山地鐵2號綫喺2021年12月28號開始營運。


濠江中學係喺澳門嘅一間中學，亦都係澳門最多人讀嘅學校網絡，喺1932年6月10日由杜嵐等人創校。佢哋嘅校訓係「忠誠勤奮，求實創新」。呢間學校分為四間校部，分別為校本部、氹仔分校、小學部同埋幼稚園。而家濠江中學嘅校長係尤端陽，佢係負責管曬四間校部。


2021年8月3號，濠江中學一名女學生確診武漢肺炎。呢名女學生曾經跟隨學校交流團去西安，到咗兩日之後出現武漢肺炎症狀，但係並無求醫，又表示7月27號症狀好轉，部份網民不滿濠江中學防疫意識低下，喺武漢肺炎疫情期間仲帶學生周圍去。


有望成為日本最大在野黨民進黨黨魁嘅華裔參議員蓮舫，承認自己重有中華民國國籍，佢就近日引起嘅混亂道歉，但強調唔影響佢角逐黨魁。老豆係台灣人、老母係日本人嘅蓮舫，同台灣當局確認過，得知重保留住中華民國國籍，同佢之前嘅講法有出入，佢就同公眾道歉。


7月嘅參議院選舉，響東京選區高票連任，更被傳媒話有資格問鼎首相一職，四十八歲、響東京出生嘅蓮舫，曾經話過已經脫離中華民國國籍，一出生就係日本人，之後就改口話響法律上1985年之後就係日本人。到而家搞清楚國籍問題之後，蓮舫話已經同台灣方面搞放棄國籍手續。


黨魁投票以國會議員佔嘅比重最多，每人有兩票。之後地方議員同黨員等所佔嘅票數就少啲，全數一共有八百四十九票。響首輪投票攞到過半數嘅候選人就贏出，結果蓮舫以五百零三票贏出，打低主要對手前外相前原誠司，做咗第一位女黨魁。


套劇係2012年首播嘅處境喜劇《愛·回家》嘅全新故仔，部份演員係嗰套劇嘅原班人馬，並同舊故仔擁有共同世界，所言集數係由上一輯累積落嚟，但部份演員喺兩輯入面分別飾演唔同角色。前作馬家原有戲份抹走咗，主線以健身中心同海味舖為主。


瑜伽大師常健新同佢女友溫詩詩夾份開咗間「See See Fitness」嘅健身同瑜伽中心，工作上好合拍，但愛情上就有暗湧，皆因詩詩希望快啲組織個幸福家庭，但健新就一路都未有結婚嘅打算，搞到詩詩好無安全感。


「See See Fitness」有位瑜伽導師倫立信，身份其實係「安輝海味」嘅太子爺。佢老竇倫伯寬希望將海味舖生意盡快傳畀佢，但立信一路都無興趣接手家族生意，間舖就主力靠阿姨倫靜雯同老臣子文惠蘭幫手打理。


香港未開埠之時，英船成日灣泊香港，亦會經過呢度。而硫磺海峽之名，來自英國皇家水師，有炮艇名秀路化，直譯硫磺而得名。喺鴉片戰爭期間，一八四一年一月十九號，義律同祈善簽和約，當中一條讓香港島畀英人，後人稱穿鼻草約。


托克勞離最近嘅大陸都好遠，加上人口少兼靠外資援助收入，境內既冇機場，又冇直升機場，淨得一個正規碼頭正常出入，出入境要撐艇或揸風帆或搭船先至得。由於武漢肺炎喺2020年1月12號喺中國湖北武漢開始大流行，托克勞政府喺同年月31號宣佈閂嗮冚唪唥出入境道路。


甚至喺同年3月20號禁嗮冚唪唥船隻靠近托克勞邊嘅淺灘及閂咗邊境。嗰時因唯一重淨低嘅水路出入境功能都閂埋，所以自然就冇病毒入境。正因為噉，喺2020、2021年全年、同埋差唔多成個2022年都未發生過單武漢肺炎感染案例。


2022年12月13號，托克勞發現確診第一單感染武漢肺炎個案，而且一次性確診5單感染個案。患者係法高弗入面住嘅公民，喺當日舉辦嘅結婚典禮入面，遊到最東北邊嘅阿塔富檢查站搞核酸檢測時，出現陽性結果而發現。


張王爺誕喺廣州西村係傳統節日，舊陣會提前七八日就喺村嘅張王爺廟前邊地堂搭起戲棚、花架棚、醒獅表演棚，由三月初一到初四晚，請曬啲村外著名戲班同本村文娛組做大戲。日頭係走鬼攤位擺滿地堂。初四張王誕正日，十八鄉嘅鄉民都會敲鑼打鼓，打著彩旗、羅傘、舞龍、舞獅前來祝賀。


唱紅歌、讀經典、講故事、傳箴言，簡稱「唱紅運動」或「唱紅歌」，官方簡稱「唱、讀、講、傳」，係「唱紅打黑」運動嘅第一部分。2008年開始，薄熙來喺重慶市推廣紅色歌曲同紅色經典作品，重慶亦被人叫「西紅市」。


潤娥，原名林潤妸係南韓女歌手、演員同主持人，女子組合少女時代成員。2002年喺首爾被經紀公司SM Entertainment發掘，入咗公司做練習生。2007年8月5號以女子組合少女時代出道，擔任主領舞、Rapper同門面。


入面嘅商場由廣州保利房地產負責開發。而廣場入面嘅商場項目喺2011年6月5號開始陸續開業。北塔1～5樓原先喺2012年8月25號租咗畀AEON GMS做百貨，但保利後尾唔再續租畀AEON而喺2017年12月31號結業兼被逼撤走。


Windows Live Messenger係微軟推出嘅MSN Messenger嘅後繼版本，係微軟新嘅線上服務Windows Live嘅一部分，喺2006年6月20日正式推出。Windows Live Messenger有晒MSN Messenger嘅所有功能，重再加上新嘅連接同共用檔案方法，例如支援MSN Messenger唔支援嘅離線消息同埋離線共用檔案。


目前Windows Live Messenger嘅最新穩定版係14.0.8089.726。Windows Live Messenger淨係支援Microsoft Windows XP、Microsoft Windows Vista同埋Microsoft Windows 7，用舊啲版本嘅Windows嘅就要用番MSN Messenger。


北京財富中心係中華人民共和國北京商務中心區嘅摩天大廈，位於東三環北路。佔地面積9.21萬平方米，總建築面積72萬平方米，有63層，高260米，分為三期進行開發，第一期同第三期係寫字樓，2013年正式入伙，由建築師Aedas負責設計。


阮富仲係越南政治人，越南共產黨中央委員會總書記、中央軍事委員會書記，2018至2021年做過國家主席。喺2006年開始做國會主席去到2011年1月喺越共第十一次全國代表大會當選越共總書記為止。2018年10月23號，佢繼任國家主席，頂替病死嘅陳大光，任期至2021年。


係前南斯拉夫嘅足球教練，南斯拉夫塞爾維亞人民共和國禾獲甸拿魯馬人，司職守門員，曾經效力過貝爾格萊德、基堅達呢兩間出名嘅足球會。退役後開始做守門員教練，曾經先後執教過3間喺巴爾幹半島啲球會同中國國家隊、北京國安、深圳紅鑽）、貴州人和等呢啲隊。


張楊，字稚叔，并州雲中人，東漢末年嘅軍閥豪強。佢幫助過逃出長安嘅獻帝，被獻帝拜為大司馬。張楊所控制嘅河內郡兵精糧足，袁紹同埋曹操都好想要攞到手。後尾佢因為諗住幫呂布對抗曹操而出兵東市，但被部下楊醜殺咗。


董卓入京之後，張楊喺壼關嗰度攻打上黨太守，但喺無功而返，張楊喺上黨一帶劫掠，並且招咗幾千個士兵。董卓討伐戰嗰陣時，張楊諗住依附袁紹，於是佢哋喺河內郡會合。匈奴單于於夫羅諗住反叛東漢朝廷，袁紹同張楊唔肯跟佢，於夫羅於是脅持咗張楊。


於夫羅放走張楊之後，張楊畀董卓封為建義將軍、河內太守。興平二年，董承同漢獻帝為咗逃避李傕嘅追擊而走去大陽，張楊向獻帝進貢糧食，被封為安國將軍、晉陽侯，假節開府。張楊希望帶漢獻帝返洛陽，但畀其他人拒絕咗，張楊只好返去野王。


建安元年，張楊同董承提出帶漢獻帝返洛陽，但喺畀楊奉同李樂拒絕咗。董承之後投奔張楊，張楊命令董承重建洛陽宮。楊奉等人後尾帶漢獻帝返洛陽，佢哋喺秋天返到洛陽，張楊攞出糧食嚟迎接佢哋。張楊認為自己重建宮室有功，於是將南宮殿改名做楊安殿。


初平四年，呂布離開袁紹投靠張楊。後尾李傕收買咗張楊嘅手下，呂布叫張楊用自己嚟換取封賞。張楊表面上應承李傕，但佢並冇做任何實際行動，李傕只好封呂布做潁川太守。之後呂布離開張楊去投奔陳留太守張邈。建安三年，曹操攻打呂布嗰時，張楊出兵東市，諗住幫呂布牽引曹操，但被佢部下楊醜殺咗。


明光社係非牟利機構，1997年5月開張，主席係樓曾瑞，總幹事係蔡志森，積極以基督教角度參與同道德議題有關嘅公共事務。明光社同埋基督教黐得好埋，成員好多都係福音派教會同埋神學院嚟。有人認為佢係基要派嘅機構。